Title
stringlengths 1
72
| Text
stringlengths 16
27.7k
⌀ |
|---|---|
إيمݣراد | إيمݣراد جماعة ترابية قروية كاينة ف إقليم الصويرة، جهة مراكش آسفي، ساكنين فيها 6486 واحد، على حسب لإحصاء لعام 2014. |
إينزݣان | إينزݣان جماعة ترابية حضرية كاينة في إقليم إينزݣان آيت ملول، جهة سوس ماسة، ساكنين فيها 129742 نسمة، على حسب الإحصاء العام 2014. |
إينشادن | إينشادن جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 28771 نسمة، على حسب الإحصاء العام 2014. |
إيݣرفروان | إيݣرفروان جماعة ترابية قروية كاينة ف إقليم الحوز، جهة مراكش آسفي، ساكنين فيها 11812 واحد، على حسب لإحصاء لعام 2014. |
إيݣلي | إيݣلي جماعة ترابية قروية كاينة في إقليم تارودانت، جهة سوس ماسة، ساكنين فيها 11184 نسمة، على حسب الإحصاء العام 2014. |
إيݣودار منابهة | إيݣودار منابهة جماعة ترابية قروية كاينة في إقليم تارودانت، جهة سوس ماسة، ساكنين فيها 8720 نسمة، على حسب الإحصاء العام 2014. |
إيݣيدي | إيݣيدي جماعة ترابية قروية كاينة في إقليم تارودانت، جهة سوس ماسة، ساكنين فيها 9100 نسمة، على حسب الإحصاء العام 2014. |
بن بطوطة | محمد بن عبد الله بن محمد اللواتي الطنجي، اللي معروف ب بن بطوطة (تولد فطنجة ف 24 فبراير 1304، ومات فيها ف 1377) كان رحالة ومؤرخ وقاضي تسمّى أمير الرحالة لمسلمين. كان من أول الناس لي تساراو لعالم، وسافر 28 عام متّابعة. مشا لبزاف د لبلايص منها لمغريب لكبير و مصر و لحبشة و الشام و لحجاز و لعراق و وصل تال شي بلايص ف الشينوا و لهند و إفريقيا.
فعام 1355، كتب كتاب ""تحفة النظار في غرائب الأمصار و عجائب الأسفار""، اللي تيهضر فيه على لأسفار ديالو، و لي تّعرف ف لعالم كلّو و تّرجم ل بزاف د لّوغات بحال لفرانساوية، لبرتغالية و لينݣليزية.
مات بن بطوطة ف مدينتو طانجا ف 1377، وتدارليه ضريح فلمدينة لقديمة ديالها. |
بن خلدون | عبد الرحمن بن محمد بن خلدون أبو زيد ولي الدين الحضرمي الإشبيلي (تولد ف تونس لعاصمة ف 27 ماي 1332 - مات ف لقاهرة ف 1406) و لي معروف بسميًت بن خلدون, كان مؤرًخ تونسي, ومشهور حيث كيتعتابر هو اللي أسس بزاف د لعلوم بحال السوسيولوجيا و الديموݣرافيا.
كبر بن خلدون فتونس وتخرًج من جامعة الزيتونة, وموراها تسارا ف لمغرب لكبير و لأندلس وكون راسو وخدا بزاف د لمناصب. كان حافظ لقرآن وقاري علوم لأحياء ولفلسفة وتا لقتصاد, وداكشي اللي كان تيخلًي بزاف د لملوك يبغيوه ويعرضو عليه لبلدانهم باش يݣلس معاهم فلمجالس لعلمية. أشهر كتاب كتب بن خلدون سميتو المقدمة, وهو كتاب بحال موسوعة فيه معلومات على بزاف د لحوايج على علم لإجتماع, بحال شناهو مفهوم الدولة وعلاش الدول تيمشيو ويجيو, وشنو هو مفهوم قبيلة وكيفاش كيتطور بنادم و لمجتمع.
بن خلدون عاش اللخر د حياتو فمصر, وكان هو لقاضي ديالها, وبقا تما حتى مات وتدفن فباب النصر فلقاهرة ف 1406. |
أغمات | أغمات جماعة ترابية قروية كاينة ف إقليم الحوز، جهة مراكش آسفي، ساكنين فيها 25210 واحد، على حسب لإحصاء لعام 2014. |
اكشولة | اكشولة جماعة ترابية قروية كاينة ف إقليم الصويرة، جهة مراكش آسفي، ساكنين فيها 6083 واحد، على حسب لإحصاء لعام 2014. |
لارجونتين | لارجونتين، رسميا لجمهورية د الأرجنتين هي دولة عندها سيادة جات فلجزء الجنوبي د لقارة د أمريكا لجنوبية. كتشارك لمخروط لجنوبي مع شيلي اللي جات فلغرب ديالها، وعندها حدود حتى مع بوليڤيا وپاراݣواي فالشمال، لبريزيل فالشمال الشرقي، أوروݣواي ولمحيط لأطلسي لجنوبي فالشرق، وممر دريك فالجنوب.
بمساحة 2.780.400 كم² كتعتابر الأرجنتين ثامن أكبر دولة فلعالم، رابع أكبر دولة ف أميريكا، ثاني أكبر دولة فأمريكا لجنوبية مورا لبريزيل، وأكبر دولة تاتهضر الصبليونية فالعالم. لأرجنتين مقسومة لـ 23 إقليم ومدينة فيها حكم ذاتي وحدة، هي بوينوس آيرس، اللي هي العاصمة الفدرالية ديال الدولة كيفما تقرر ف لكونݣرس. العاصمة وكل إقليم عندهم الدستور ديالهم بوحدهم ولكنهم كاملين مجموعين بنظام فدرالي. لأرجنتين كتطالب بطرف من أنتاركتيكا، جزر فوكلاند، وجورجيا الجنوبية وجزر ساندويتش باش يكونو تحت السيادة ديالها. |
لعمايد د هرقول | لعمايد د هرقول هيا سمية قديمة لي كاتوصف الدخلة من المحيط الأطلسي ل لبحر لبيض لمتوسّط. هاد لوصف جا من عند نّاس لقدام اللي كانو كيتنقلو ف هاد المنطقة. هاد الأعمدة كيتواجدو ف مضيق جبل الطّر. العمود الشمالي، اللي السمية الأسطورية ديالو هي كالپي، هو الجبل اللي كاين ف جبل الطّر (مستعمرة بريطانية ف الجنوب د الصبليون) و واخد نفس السمية. و العمود الجنوبي (آبيلا) هو جبل موسى (60 كيلوميتر ف الشرق ديال طانجا)، ف الوقت اللي كاينين مصادر، صبنيولية ف الأغلبية ديالها، كيقولو بيلا جبل هاتشو ف سبتة (مدينة تابعة ل سپانيا ف الشمال د المغريب) حتى هو مرشح باش يكون لعمود لجنوبي ديال هيركوليس.
الأساطير.
الأسطورة الرومانية.
ملي كان هيركوليس باغي يمشي للجردة ديال هيسپيريديس ف جزيرة إيريتيا (ؤلا ليكسوس ف لمغريب)، كان خاصو ضروري يقطع واحد جبل كانت سميتو أطلس. فعوض ما يتسلق جبل، ستعمل القوة الخارقة ديالو و اخترق وسط الجبل حتى خرج من جهة لخرة. ب هاد الفعلة هادي، هيركوليس لاقا للمرة اللولة البحر البيض المتوسط مع المحيط الأطلسي و خلق المضيق ديال جبل الطّر. هادشي كيعني بيلا، على حساب هاد الأسطورة، جبل موسى و جبل الطّر ما هوما غير بقايا ديال الجبل القديم د أطلس.
الأسطورة ديال ديودوروس سيكولوس.
ديودوروس سيكولوس، مؤرخ يوناني، كان كيحكي بيلا هيركوليس ضيّق الممر البحري اللي كان ديجا كاين بلحاق كان واسع بزاف (ماشي بحال الأسطورة د الرومان) باش يمنع الوحوش ديال المحيط الأطلسي من أنهم يدخلو للبحر البيض المتوسط. |
الإبادة الجماعية ديال الأرمن | الإبادة الجماعية ديال الأرمن، (بالأرمينية: Հայոց ցեղասպանություն؛
هايوتس تسيݣهاسپانوتيون، ب تركية: "Ermeni Soykırımı"/"Ermeni Kırımı"، ب لفرانساوية: "Génocide arménien"
) كتسمى عاوتاني الهولوكوست الأرمني هي الإبادة الواسعة الممنهجة والترحيل القصري ديال 1،5 المليون واحد من الإتنية الأرمينية ف لإمبراطورية لعتمانية (الأغلبية ديالهم كانو مواطنين) بواسطة الحكومة العتمانية من تقريبا 1914 حتال 1923. من المتفق عليه بللي تاريخ بداية هاد الأحدات كان نهار 24 أبريل 1915، النهار فاش جمعات فيه السلطات العتمانية، وݣفات، ؤرحّلات من 235 حتال 270 متقف ؤقائد مجتمع أرمني من القسطنطينية (دابا إسطنبول) لمنطقة أنݣورا (أنقرة)، ؤالأغلبية ديالهم قتلوهم فنهاية المطاف.
الإبادة الجماعية ديال الأرمن تنفدات ف لوقيتة ديال لحرب لعالمية لولة ؤمن بعدها، ؤتنجزات على جوجت المراحل؛ القتيل الجماعي ديال الدكور اللي عندهم قدرة بدنية من خلال المجازر ؤتعريضهم للخدمة القسرية فاش كانو فالعسكر، ؤتبعاتها الترحيل ديال العيالات، الدراري الصغار، الناس الكبار، ؤالعجزة فمسيرات الموت اللي كتوصل للصحرا السورية. كانو واݣفين عليهم العسكر فهاد المسيرات، ؤكانو مانعينهم من الماكلة والما ؤكانو كيتعرضو للشفرة، الاغتصاب، ؤالمجازر بشكل دوري.
</ref> لأغلبية ديال مجتمعات الأرمنيين فبرّا كانو السباب المباشر ديال هاد الإبادة الجماعية.
تستهدفات مجموعات عرقية خرى بالإبادة بنفس الطريقة بحال الإبادة الجماعية ديال الأشوريين ؤالإبادة الجماعية ديال اليونانيين، ؤهاد المعاملات عتابروها بعض المؤرخين على أنها كتندارج تحت نفس السياسة ديال الإبادة الجماعية.
رافائيل ليمكين تحرك خصيصا على حساب الإفناء ديال الأرمن باش إعرّف قانونيا الإبادات المنهجية والمخطط ليها، ؤهو اللي خرج كلمة ""genocide"" اللي كتعني إبادة جماعية ف1943.The Armenian Genocide (1915–16): Overview, "United States Holocaust Memorial Museum"
</ref> الإبادة الجماعية ديال الأرمن تعرفات على أنها وحدة من أولى الإبادات الجماعية فالتاريخ المعاصر، حيت الباحتين كيشيرو للطريقة المنضمة ديال القتيل. راها تاني أكتر متال كيتدرس على الإبادات الجماعية من بعد الهولوكوست.
تركيا كتنكر بللي كلمة إبادة جماعية هي الكلمة الدقيقة للتعبير على هاد الجرائم، ولكن فالسنوات اللخرة تم التصدي لهاد الموقف مع الارتفاع ديال دعوات الاعتراف بأنها إبادة جماعية. اعتبارا من 2019، كان المجموع ديال حكومات ؤبرلمانات الدول اللي كتعتارف بهاد الأحدات على أنهم إبادة جماعية هو 32 بما فيهم لميريكان، روسيا، ألمان وغير تلاتة الدول العربية؛ سوريا، لبنان، ؤليبيا. |
الإدريسي | بو عبد الله محمد لإدريسي لقرطبي لحسني سبتي، لي معروف ب لإدريسي، تولد ف 1099 ف سبتة ؤ مات ف 1166 ف صقلية، كان رحالة وطبيب وشاعر وجغرافي، من لمؤسسين د لعلم د لجغرافيا ف لعالم. لإدريسي معروف بلي رسم بزاف د لخرائط د لعالم فيها تفاصيل بزاف ودقة عالية، وتخدًمات هاد لخرائط ف لعصر د نّهضة ف ؤروپا.
تسارا لإدريسي ف بزاف د لبلدان د لعالم ملي كان تيتعلم، وختار يعيش ف صقلية، حيث لماليك ديالها ديال ديك الساعة ("روجيرو التاني") كان عزيز عليه لعلم و لعولالما وتيعطيهم لإمكانيات بزاف وتيعاونهم. ف صقلية لقا لإدريسي لجو مزيان باش يخدم، وكتب كتابو لمشهور "نزهة المشتاق في اختراق الآفاق" لي هضر فيه على لجغرافيا د بزاف د لبلايص ف لعالم ورسم فيه تا لحدود ما بين لبلدان د ديك لوقت. دوز لإدريسي 15 لعام باش يكتب هاد لكتاب، لي ولا من بعد مصدر مهم عند ݣاع لأؤوپيين لي جاو موراه.
مات لإدريسي ف عام 1166 ف صقلية، وماكاينش بزاف د لمعلومات على فين مدفون ب ضبط.
ف 2015، سمات نازا واحد سنسلة د جّبال ف لكوكب د پلوطو بسميت لإدريسي باش تعتارف ب لمساهمات لي دار ف لجغرافيا و لي عاونات يوصل بنادم ل كتيشافات لي كاينة دابا. |
ليتيحاد لؤروپي | لاتحاد لأوروپي هو اتحاد ديال 27 دولة أوروپية. الاتحاد بدا بستا ت دولات فعام 1957؛ هوما بلجيكا، هولندا، ألمانيا، فرانسا، ؤالطاليان. من بعد ما طاح صور برلين فعام 1989، بدا الاتحاد الأوروپي كيدخًل الدول ديال شرق أوروپا من بعدما كانو قبل محسوبين على المعسكر الشرقي. اليوما كاينا 16 دولة ف الاتحاد الأوروپي كاتخدم ب الأورو. دّيوانة فوسط دول الاتحاد ما بقاتش، ؤ بنادم إقدر يسافر، يخدم، ؤ يسكن ف أي دولة داخل الاتحاد بلا موشكيل.
المغريب كان باغي يدخل للاتحاد ف عام 1987، ولكن أوروپا ما بغاتش حيت المغرب ماشي دولة أوروپية. |
كتيئاب | لكتيئاب ولا دّيپريسيو ولا غمامة هي واحد لمرضة نفسانية (تزعزيعة عقلية) واللي فيها واحد لحالة دلغبينة معا واحد لحسان بهم عميق، بنادم اللي مغبون و مغموم مكاتكونش راشقة ليه ومكاتكونش عندو لا ݣانة لا خاطر و عندو تخميمات كحلة زحلة و لواعرة هيا كايحس براصو قيمتو كاتسوا زيرو فهاد الدنيا.
ماخافيش باللي غمامة واحد لمحنة شايعة و صعيبة ماشي على لمريض بوحدو اللي كاتهاوشو على فكارو و خدمتو ماكيبقاش مسوق ؤلا مشتاق لشنو عاجبو ولايني حتا على قرابو و صحابو و دوارو(محيط ديالو)، لمريض كايصدق ماباغي والو كايميل لعزولية وفلغالب شاد فراشو جامد مضمر كرابو وبالو مغيب.
حݣا، غمامة داخلة فلكلاصمة ديال DSM-5، و اللي كاتعتابر لمرضة الجاوجة اللي كاتعضّر بنادم فحياتو لجتيماعية و لفاميلية و ف لخدمة ديالو، بلمعاينة دلحسابات، بان باللي من عام 2000 ل 2020 لغمامة دازت من لموضع الرابع للموضع الجاوج مورا مرضات لقلب، علا حساب لمونضامة دالصحة لعالامية (OMS) غادي تكون هي اللولة بلمجية ديال 2030 هادشي كايبين لوعورية ديال هاد لمرضة اللي ماساهلاش واللي ضاربة 15% دلبشري فلعالام و اللي ماقالتهومش من ضرارها ؤ باسها.
لمديدة ديال غمامة مامشابهاش؛ تقدر دّوّز غير شي يامات و لا ݣاع شي سيمانات ولايني تقدر تݣلس شهور معدودة شوف حتا شلا عيمان، داكشي علاش كانفرتّوها لتلاتة دالنوايع :
-عيانة.
-وسطانية.
-مجهدة (واعرة).
عاين هادي : فاش كاتكون مجهدة، غمامة تقدر تدفع بنادم باش يقتل راصو.
الليماري(جماعة: ليمارة/ عَلامات) د لغمامة.
لغمامة عندها بزاف د ليماري، بحال دابا :
هاد ليماري خاص يبقاو فلقليلة جوج سيمانات باش يتكاشف مولاها باللي راه مريض بلغمامة. سبايبها تقدر تكون طبية بحال توحيمة فلمخ، ولا غير نقصان فشي نوايع دلفيتامينات فداتو، يقدرو يكونو ليماريهوم بحال دلغمامة. هادشي علاش خاص يتعرف السباب لمزوار (الرئيسي) ديال هاد ليماري. |
البدوزة | البدوزة جماعة ترابية قروية كاينة ف إقليم آسفي، جهة مراكش آسفي، ساكنين فيها 14084 واحد، على حسب لإحصاء لعام 2014. |
البشير الدامون | البشير الدامون (خلاق ف تطوان) كاتب و روائي مغريبي صدر أول رواية ديالو ف 2008، "سرير الاسرار"، و لّي لقات نجاح كبير ف لمغريب و دّول لعربية. لعالم رّوائي ديال الدامون فيه تخليطة زوينة بين الفانتازيا (الخيال و لأساطير) و تّاريخ و لواقع لمعاصر. تطوان و تّاريخ ديالها و لحومات شّعبية ديالها حاضرين بزاف ف لأعمال ديالو و كاتميز حتا ب لخطوط سّردية لمتوازية ف أوقات و أزمنة مختلفة.
حياتو.
كبر البشير الدامون ف حومة شعبية ف تطوان و كان مبلي ب لقراية و لأدب من صغرو. كانت عندو محاولات أدبية ف شّباب ديالو و ب دّات ف لقصة لقصيرة و شّعر.
فاش وصل لجامعة قرا لقتيصاد و فاش تخرج خدم موظف ف لبوسطة. واخا خدم، كان باقي عندو طموح باش يحقق لحلم لأدبي ديالو، عاود لباك أدبي و عاود تقيد ف لجامعة ف كلية أصول الدين و من بعد كمل ف كلية الآداب و اختار الأدب الفرنسي.
لقصة ديال أول رواية ديالو غريبة، حيت فاش سالاها عيا ما يقلب على شكون ينشرها و صيفط طلب ل وزارة تّقافة لمغريبية باش يستافد من "برنامج دعم الكتاب الأول" و ماتسوقوش ليه. زعم البشير وصيفط لكتاب ديالو ل دار نّشر لّبنانية "دار الآداب البيروتية"، لّي كاتعتابر من أقدم و أعرق ديور نّشر ف لعالم لعربي و لّي ما كاتنشرش ل من والا. و هاكا تنشرات "سرير الأسرار" ف 2008 و لّي لقات نجاح كبير ف دّول لعربية. ف 2013 تحولات ل فيلم سينمائي من إخراج الجيلالي فرحاتي. |
تاريخ د لمغريب | تّاريخ د لمغريب تايرجع ل عصور قديمة بزاف قبل التاريخ، و تعاقبات عليه بزاف ديال الصناعات بحال لأشولينية، ولموستيرية، و لعاتيرية، و لإيبروموريزية، و لكارديالية، و لجرسية. لكتيشافات لأركيولوجية لي تلقاو ف لمغريب بحال لأتار ديال جبل إيغود ؤ تافوغالت ـ تايتبتو بلي تاريخ د لمغريب تايرجع لكتر من 400.000 عام، لكن تاريخ لي مسجل ديال لمغريب بدا معا ستعمار لفينيقيين لسواحل د لمغريب بين لقرن 6 ولقرن 8 قبل لميلاد، ؤ لي خلاو ف لمغريب بزاف ديال لأتار بحال لمدينة تاريخية ليكسوس، ف لوقت لي كان لمغريب عايشين فيه لأمازيغ لي هوما سكان لأصليين ديال هاد لمنطقة. بعد لفينيقيين ولقرطاجيين، تأسس ف لمغريب أول تنظيم سياسي من طرف سكان لأصليين، لي هو مملكة موريطانية و باقي لممالك لأمازيغية لقديمة، لي تعرضو معا لوقت ل لإستعمار الروماني، لي مزال لأتار ديالو كاينة ف لمغريب بحال لمدينة لأترية ديال واليلي.
ف لقرن 8 ميلادي، دولة لأموية قدرات تفتح لمغريب و دخل ليه لإسلام، ؤ بعد ما طاحت دولة لأموية بانت أول إمارة إسلامية مستقلة ف لمغريب لي هي إمارة نكور ف شمال د لمغريب، كيف ما بانو إمارات أخرين بحال بورغواطة ؤ سيجلماسة وغيرها. لكن أول دولة إسلامية مستقلة بانت ف لمغريب هي دولة لإدريسية، ؤ من بعد جاو سلالات مسلمة أمازيغية أخرى بحال لمرابطين ولموحدين ولمرينيين ولوطاسيين، لي حكموا زيادة على لمغريب، لبلاد د لأندلس. بعد هاد لفترة تولاو على لمغريب 2 دول مسلمة من أصل شريف، لي هوما سعديين و بعدهم لعلويين لي فوقتهم فرضات فرنسا لحماية على لمغريب، لي ستامرات تا لعام 1956 فاش خدا لمغريب لاستقلال بعد سنين من لمقاومة لمسلحة وسياسية لي رجعات لحوكم للعلويين لي مزال حاكمين لحدود ليوم على يد لماليك محمد ساديس.
لأتار لي تلقاو ف لمغريب بينو بلي هاد لمنطقة كانو عاشو فيها نّاس قبل 400.000 سنة عل لأقل. ولاكين تّاريخ لمسجل ديال لمغريب تيبدا معا ليستيطان لفينيقي لمحتمل لسّواحل المغربية مابين لقرن تّامن و تّاسع قبل لميلاد ولاكين لمنطقة عاشو فيها لأمازيغ شي ألاف د سنين قبل من لفينيقيين. وسعات مدينة قرطاج السيطرة ديالها على السواحل. وبقاو تما حتى لافان ديال القرن الثالث قبل الميلاد، من بعد ولاو الملوك الأصليين تايحكمو دوك المناطق. ومن القرن الثالث قبل الميلاد حتى للقرن الرابع بعد الميلاد كانت المنطقة تايحكموها الحكام لمحليين الأمازيغ بحال مملكة موريطانية الأمازيغية.
الفتح لإسلامي للمغريب ف لول ديال القرن الثامن الميلادي، ولكن انفصلت على لخلافة لأموية من بعد ما ناضت الثورة البربرية عام 740. من بعد نص قرن، تاسسات الدولة المغربية من طرف الأدارسة. وف لعهد ديال لمرابطين ؤ لموحدين لأمازيغية كان المغرب كايسيطر على لمغرب الكبير ؤ صبليون. أما السعديين لعّرب فحكمو المنطقة من عام 1549 حتال 1659، تبعوهوم العلويين ولاد عمام سعديين من 1667 حتى لدابا، لي مازالين تايحكمو المغرب لحد الساعة.
ف 1912 ومن بعد الازمة المغربية وأزمة أݣادير، تسنات لمعاهدة ديال فاس، وقسمات لمغريب مابين الحماية د لفرنسيس ولحماية د صبليون. وف 1956، ومن بعد 44 عام ديال الحكم الفرنساوي، خدا لمغريب ستيقلال ديالو من فرانسا. ومن بعد وقت قصير رجع أغلبية الأراضي لي كانو تحت السيطرة ديال صبانيا، بحال استيرجاع مدينة طرفاية سنة 1957 ؤ سيدي افني سنة 1969 ؤ استيرجاع الساقية لحمرا (العيون، السمارة) سنة 1975 ؤ استيرجاع واد الذهب سنة 1979(الداخلة، بوجدور)، بعدما خرجات موريتانيا بسبب الضغوطات والعسكر ديالها ضعيف وصلات بيها الدرجة مقدراتش تحمي العاصمة ديالها من مرتزقة البوليساريو.
المغرب ماقبل التاريخ.
بيينات الحفريات الأثرية بلي المغرب عاشو فيه لاسلاف ديال الهوموسابيينس، وحتى شي أنواع بشرية قديمة. ف عام 1971 تم ليكتيشاف ديال شي عظام متحجرة لواحد سلف بشري عمرو 400،000 عام في سلا. ؤ ف عام 1991 تجبدات لعظام ديال بزاف د لأفراد د لهوموساپيان ف جبل إيغود، وملي تدار ليها لتأريخ ب تّقنيات لعصرية في عام 2017 تبين بلي لعمر ديالهم مكايقلش على 300000 عام، هادشي لي كايجعلها أقدم لعينات د الهوموسابيينس في لعالم. فعام 2007، تم ليكتيشاف ديال شي حبات ديال صدف صغيرة مثقبة في تافوغالت كايوصل لعمر ديالها لشي 82000 عام، هادشي للي كيجعلها أقدم دليل تلقى على الزينة الشخصية فالعالم.
ف العصور لحجرية الوسطى، ما بين 20،000 و5000 سنة، كانت لجغرافيا ديال لمغريب كاتشبه ل سّافانا كتر من لمناضير طّبيعية لقاحلة لي كاينة دابا. واخا كانعرفو غير شوية على المستوطنات في المغرب فداك الوقت، ولكن الحفريات للي تدارو فبلايص خرين فالمنطقة المغاربية بيينات بللي كان فيها بزاف ديال الحيوانات والغابات مناسبة للصيادين والملتقطين ديال العصر الحجري الوسيط بحال دوك ديال لحضارة لقبصية.
ف لفترة نّيوليتية (لفترة لحجرية جّديدة)، لي تبعات لفترة لحجرية لوسطانية، كانت سافانا كايحتلوها الصيادين والرعاة. زداهرات ثقافة ديال هاد الصيادين ورعاة ديال لفترة نّيوليتية حتى بدأت هاد المنطقة كاتجف بعد 5000 ق.م. بسباب التغيرات المناخية. كاتشتارك المناطق الساحلية ديال لمغرب الحالي في للول ديال لفترة نّيوليتية ف تّقافة ديال فخار لكارديوم لي كانت شايعة منطقة لبحر لمتوسط كلها. و بيينات لحفريات لأثرية بلي تدجين لبهايم و زراعة لمحاصيل طرات ف لمنطقة ف ديك لفترة. في فترة العصر النحاسي، وصلت حضارة القدور الجرسية للساحل الشمالي ديال لمغرب.
التاريخ القديم.
قرطاج (تقريبا 800 - 300 قبل الميلاد).
لوصول د لفينيقيين ل الساحل لمغريبي كان دليل على أن الشمال د لمغريب غاتحكمو قوى برانية بزاف د لقرون. التجار لفينيقيين اخترقو لغرب د لبحر لأبيض لمتوسط قبل القرن الثامن قبل الميلاد، ومن بعد بناو ديبووات د لملحا ولخام على جنب الساحيل و على لأنهار ف لمغريب. ومن بين المستوطنات لقديمة د لفينيقيين كاينا شالا وليكسوس وموݣادور. ؤ موݣادور معروفة على أنها أقدم مستعمرة فينيقية من اللوول د لقرن السادس قبل من الميلاد.
مللي دخل لقرن الخامس قبل الميلاد، وسعات لولاية د قرطاج السيطرة ديالها على أغلب الشمال د إفريقيا. ؤطورات قرطاج لعلاقات التجارية ديالها مع لقبائل لأمازيغية الداخلية، ووكانت كاتعطيهوم واحد الضريبة سنوية باش إضمنو التعاون ديالهم معاهوم ف لإستغلال د لمواد لخام
موريطانية (تقريبا ما بين 300 قبل لميلاد - 430 بعد لميلاد).
كانت موريطانية مملكة أمازيغية مستاقلة من لقرن التالت قبل لميلاد ك أقل تقدير، ف حين كاينين أدلة من مراجع قديمة كتوتق بلي مملكة موريطانية كانت موجودة ب لفعل ف لقرن السادس قبل لميلاد، ؤ ݣاع دخلت ف حرب معا قرطاج ف أواسط لقرن لخامس على حساب جستان. و ف أواخر نفس لقرن كيقول ديودوروس الصقلي بلي جيش قرطاج كان فيه جنود موريين و حنا عارفين بلي لماليك لقرطاجي حانون طلب معاونة عساكرية من الموريين على حساب ما قال جستان، و جغرافيا موريطانية هي لمنطقة لي ف شمال لمغريب دابا. كان أول ماليك معروف د موريطانية حسب كتابات تيتوس ليويوس هو لماليك باݣا. لبعض من التاريخ ديالها لمسجل كيتعلق ب لمستوطنات لفينيقية و لقرطاجية بحال ليكسوس ؤ شالا. حكمو لملوك لأمازيغ لمناطق دخلانية ؤكانو كايسايطرو على لمناطق لإستيطانية الساحلية د قرطاج ؤ روما، غالبا على أساس بلي تابعة ليهم، وسمحو ب تواجد د لحكم الروماني. ف عام 33 قبل الميلاد ولات عميلة للإمبراطورية الرومانية، من بعد تحولات ل إقليم كامل من بعد ما لإمبراطور كاليݣولا عدم آخر ماليك ديالها، لي هوا پطليموس لموري، (40 م).
سيطرات روما على لأراضي الشاسعة لي ما كانتش محددة، بالتحالفات اللي دارتها معا لقبائل بلاصت لإحتلال لعسكري، ؤ وسعات السيطرة ديالها غير على لمناطق لي كانت نافعة من الناحية لقتصادية ؤلا لي كانت يمكن تدافع عليها بلا ما تزيد لقوة لبشرية. وداكشي علاش، لإدارة الرومانية ما عمرها فاتت دوك لمناطق لمحصورة ف السهل الساحلي الشمالي و لويدان. شكلت هاد لمنطقة سّتراتيجية جزء من لإمبراطورية الرومانية، لي تحكمات تحت سميت موريطنية الطنجية، و كانت لعاصمة ديالها هي مدينة وليلي.
ف لفترة د لإمبراطور الروماني أوݣوسطوس قيصر، كانت موريطانية دولة تابعة، و كانو لحكام ديالها، بحال يوبا لموري، كايسيطرو على ݣاع لمناطق لي جات ف لجنوب د وليلي. ولكن السيطرة لفعالة د لفيلق الروماني وصلات ل حد منطقة سالا كولونيا (كاسطرا "Exploratio Ad Mercurios" جنوب شالا هي أقصى لجنوب لي تكتاشف حتال دابا). بعض المؤرخين كايعتاقدو بلي لحدود الرومانية وصلت حتا ل الدار البيضا، و لي كانت ديك ساعة معروفة بسميت أنفا، و لي ستاقرو فيها الرومان ك مرسا.
ف لعهد د يوبا لموري، أسس أوݣوسطوس ثلاثة د لمستعمرات، بمواطنين رومانيين، ف موريطانية حدا الساحل د لمحيط لأطلسي اللي هوما: يوليا كونسطانتيا زيليل، يوليا ڤالنتيا باناصا، ؤ يوليا كامپيستريس بابا. أوݣوسطوس غايأسس فاللخر 12 مستعمرة ف لمنطقة. ف ديك لفترة، عرفات لمنطقة لي كاتسيطر عليها روما واحد التطور قتصادي كبير، بلفضل د الطرقان الرومانية اللي تبنات. فاللول مكانتش لمنطقة كاملها تحت السيطرة د روما، ؤغير ف لوسط د لقرن التاني فاش تبنا واحد ليميس ف لجنوب د سالا للي كبر وليلي. تقريبا ف عام 278 م حولو الرومان لعاصمة ديالهم لإقليمية ل طانجا ؤ وليلي بدات كاتفقد لأهمية ديالها.
دخلات لمسيحية ل لمنطقة ف لقرن التاني لميلادي، و تحولو ليها الناس ف لمدون من لعبيد و حتى من لفلاحين لأمازيغ. وف لافان د لقرن الرابع لميلادي، ولات لمناطق الرومانية مسيحية، وكانت غزوات على لقبائل لأمازيغية، لي تحولو بعض لمرات بشكل جماعي. كيما تطورات لحركات لإنشقاقية ولهراطقة، لي كانت غالبا واحد الشكل من شكال د لإحتجاجات السياسية. كان ف لمنطقة عدد كبير من السكان ليهود حتا هوما.
لمغريب لإسلامي لقديم (ما بين 700 ؤ 1000).
الفتح الإسلامي للمغرب (لقرن 8م).
بدا الفتح الإسلامي للمغرب لكبير فوسط لقرن السابع لميلادي، ؤما كمل تال اللول د لقرن الثامن. ؤجاب معاه اللغة العربية ؤلإسلام. وخا كان لمغريب طرف من لإمبراطورية لإسلامية لكبيرة، كان فاللول غير إقليم تابع لإفريقية، ؤكانو لحكام كايعينهم لحاكم المسلم اللي كاين ف لقيروان.
دخلات لقبايل لامازيغية ف لإسلام، ولاكينهم بقاو محافظين على لقوانين لعرفية ديالهم. كيما كانو كايخلصو الضرائب ولجيزية للحكام لمسلمين الجداد.
الثورة لبربرية (740 - 743).
ف عام 740 ميلادي، دارو لأمازيغ تورة ضد لخلافة لأموية لي كانت حاكمة، ؤ لي بداوها لخوارج. بد التمرد ما بين لقبائل لأمازيغية ف لغرب د لمغريب، و نتاشر بالزربة ف كامل لمنطقة. واخا وقف هاد التمرد ؤ تلاشى عام 742 م قبل ما يوصل للقيروان، ولاكين لحكام لأمويين ف دمشق ولا حتى لخولافا ديالهم لعباسيين ما عمرهم قدرو باقي يفرضو لحكم ديالهم على لمناطق اللي جات ف لغرب د إفريقية. خرج لمغريب من السيطرة لأموية و لعباسية، و تقسم ل بزاف ديال الدول أمازيغية صغيرة ؤمستاقلة بحال برغواطة وسيجيلماسة ونكور، وحتى تلمسان و تاهرت لي كانو ف لغرب د لجزائر. ؤصاوبو لأمازيغ نسخة خاصة بيهم من لإسلام. شي وحدين منهم، بحال بنو يفرن، حافطو على علاقتهم بالطوائف لإسلامية لمتشددة ؤالراديكالية، وشي وحدين خرين، بحال برغواطة، صاوبو دين جديد سينكريتي ؤلا مخلط خاص بيهوم.
برغواطة (744 – 1058).
لبرغواطيين كانوا واحد لإتحاد د للمجموعات دلقبائل لأمازيغية اللي كانت كاتعيش جنب الساحل د لمحيط لأطلسي د لمغريب، لي كاينتاميو لقبيلة مصمودة لأمازيغية. من بعد ما تحالفو معا التمرد ديال لخواريج الصفرية ف لمغرب ضد لأمويين، قدرو يأسسو دولة مستاقلة (744 - 1058) ف منطقة تامسنا جنب الساحل د لمحيط لأطلسي ما بين أسفي ؤسلا تحت لحكم د طريف لمطغري.
سيجيلماسة (700 – 1300).
سيجيلماسة كانت مدينة مغريبية من لقرون الوسطى ومركز تجاري على لحافة الشمالية د الصحرا لكبرى. كاينين لأنقاض د لمدينة على جنب واد زيز ف واحة تافيلالت حدا مدينة الريصاني. تميز التاريخ د لمدينة ب بزاف د لغزوات من سلالات لأمازيغية. كانت حتال لقرن ربعطاش، لمحطة الشمالية د الطريق التجارية د الصحرا لكبيرة، ؤكانت وحدة من لمراكز التجارية لموهيمة ف لمغرب لكبير ف لعصور لوسطى.
مملكة نكور (710 – 1019).
كانت مملكة نكور واحد لإمارة متمركزة ف منطقة الريف ف لمغريب. كانت لعاصمة ديالها ف اللول ف تمسمان، من بعد نتاقلات ل نكور. تأسسات لمملكة ف عام 710 ميلادي و لي أسسها هو صالح بن منصور. ف لحكم ديالو، دخلات لقبائل لأمازيغية لمحلية ل لإسلام، ولكن طيحوه من بعد وبدلوه بواحد أخر من الزيديين من قبيلة نفزة. بدولو من بعد الري ديالهم وعاودو رجعو بن منصور. حكمات سلالة د بني صالح، من بعد حتى ل عام 1019.
ف عام 859، دخل ل لمملكة مجموعة من 62 د الباطوات من لڤايكينݣ، لي غلبو واحد لقوة مورية ف نكور لي حاولو يتدخلو ف النهب ديالهم ف لمنطقة. من بعد ما بقاو تمنية يام ف لمغريب، رجعو لڤايكينݣ ل سبانيا ؤمشاو معا الساحل الشرقي
دولة د لأدارسة (789 – 974).
دولة د لأدارسة هي أول دولة إسلامية مستقلة ف لمغريب على حساب شي مؤرخين، حكمات من عام 788 حتى لعام 974. تسمات على سميت لمؤسس ديالها لي هو دريس للول، ولد حفيد لحسن بن علي.
ف عام 789م، تبنات دولة لإدريسية للي حكمات جزء كبير من لمغريب على يد ادريس بن عبد الله، لي كان هرب من موقعة فخ عام 786م، وجا لمدينة وليلي وستقبلاتو لقبيلة لأمازيغية ديال أوربة لي بايعاتو فنس لمدينة باش يتكلف بلأمور دينية والسياسية ديالهم، بعد هاد لمبايعة، بايعوه قبايل أخرين بحال زناتة وغيرها، لي عطاه بزاف ديال لقوة باش يدير التوسوعات ديالو، حتى وصلات الدولة ديالو لتامسنا، فازاز وتلمسان، و أسسات بزاف ديال لمدون من غير فاس، بحال لبصرة ؤ تامدولت، و تبعو ليهم بزاف ديال لقبايل بحال مكناسة ؤ غمارة ؤ مصمودة، لكن واخا هكاك فشلوا لأدارسة فتوحيد ديال لمغريب، حيت فلعهد ديالهم كان لمغرب مقسم لبزاف ديال لإمارات، بحال إمارة نكور فشمال، و سجلماسة فشرق، و بروغواطة فلغرب.
كايتقال بلي هارون الرشيد صافط لي يقتل ادريس بن عبد الله بسم، من موراها شد ولدو ادريس التاني لحكم وهو باقي صغير عاد عندو 12 لعام. هاد دري ولا راجل وكبر لحكم ديالو، ؤ بنا مدينة فاس عام 808 م، و مهد للمرحلة دلقوة ديال هاد دولة، لي تبنا فيها جامع لقاراويين عام 859م، لي هو من أهم لمعالم تاريخية فلمغريب، و أقدم جامعة فلعالم زالة خدامة. بعد لمرحلة ديال لقوة، جات لمرحلة ديال ضعف لي طاحت فيها دولة عام791 م على يد يحيى رابع.
لأثار لي خلاوها لأدارسة هي مدينة فاس لي بناها دريس تاني و قسمها لعدوة ديال لأندلس و عدوة ديال لقرويين، و بنا فيها بزاف ديال لمعالم بحال جامع الأشياخ فلعدوة ديال لأندلس، ؤ جامع شرفاء فلعدوة ديال لقرويين، ؤ دور عليها سوار، و دار ليها لبيبان. فلوقت ديال لأدارسة، كانت لمدينة ديال فاس مشهورة بزاف فلعالم، حيت كانت من لمدون لقلال لي متحضرين، بحكم كانو فيها زناقي مبلطين بلحجر و تاينقيوهم بشكل دوري، و كانت لخزينة ديال دولة مرفحة حيت تادخل بزاف ديال ضرائب على تجارة لي تشهرات بيها هاد لمدينة، كيف ما دارو الأدارسة عملة خاصة بيهوم من لفضة. أهم لحوايج لي ميزات الحكم ديال لأدارسة عاود، هو جامع لقرويين، لي تايتعتابر أقدم جامعة مزال محلولة لحدود ليوم، هاد جامع لي بناتو فاطمة لفهرية عام 895 م، بلفلوس لي ورتاتهم على باها لي كان تاجر كبير جا لفاس من لقيراوان. لي خلى هاد جامع يتشهر قد هكا هو لعلوم لي تطورات ديك لوقت بلفضل ديالو، حيت كان بحال مدرسة ولا جامعة تايجيو ليها طلبة دلعلم من كل بلاصة باش يتعلمو لعلوم ديال دين و ديال لعقل، بحال طب ولمنطق وتفسير و غيرها، و كان هاد جامع تايوفر امكانية لناس باش يتعلمو نظريا ؤ تطبيقيا.
لفاطميين و لأمويين ؤ دول زناتة (تقريبا 900 - 1060).
ختل هاد التوازن ف لبدايات د 900، مللي وصلو لفاطميين للمغرب لكبير. من بعد ما ستولو على السلطة ف إفريقية بوقت قصير، غزاو لمغريب، ؤفتحو كل من فاس و سجيلماسة. كان لمغريب مقسم ديك ساعا، حيث كانو لحكام لفاطميين ولمجموعات لمتشددة الجديدة والتدخل من الأمويين د لأندلس كلهم كايتقاتلو على لمنطقة. لحكام لمحليين لإستغلاليين باعو ؤ عاودو باعو الدعم ديالهم ل أعلى مزايد. ف عام 965، غزا لخليفة لفاطمي لمعز المغريب مرة أخيرة ونجح ف تأسيس ديال واحد النظام. من بعد بوقت قصير، نقلو لفاطميين لإمبراطورية ديالهم للشرق ف مصر، بعاصمة جديدة ف لقاهرة.
عيينو الفاطميين الزيريين، اللي هما قبيلة من زناݣة متمركزة ف إفريقية، باش يراقبو لمناطق لقريبة لي كايسايطرو عليها. واخا هاكداك، الزيريين ما قدروش يمنعو لمغريب باش يخرج من السيطرة ديالهم وطاح بين يدين د مجموعة من مشايخ زناتة لأمازيغية لمحلية، وأغلبهم عومالا د لخليفة د قرطبة، بحال مغراوة ف منطقة فاس و لمنافسين ديالهم الرحل، بنو يفرن ف الشرق.
السلالات الأمازيغية (تقريبا 1060 – 1549).
كان لمغيرب فأقوى لحالات ديالو مللي حكماتو واحد سلسلة من السلالات لأمازيغية، للي طلعات للحكم من لجنوب د جبال الأطلس ووسعات الحكم ديالها لجيهة شمال، وخداو بلاصت لحكام لمحليين.
فلقرن حظاش وطناش، لمصلحين دينيين أسسو بزاف ديال سلالات لأمازيغية، كل سلالة منهوم كانت مبنية على كونفدرالية قبلية، ؤ لي قدرو يسيطرو على لمغريب لكبير ولأندلوس لكتر من 200 عام.
هاد سلالات لأمازيغية (لمرابطين، لموحدين، لمرينيين، ؤلوطاسيين) قواو لهوية لجماعية ولوحدة سياسية ديال لأمازيغ.
دولة د لمرابطين ( 1060 – 1147).
"(مقال متعمق: لمرابطين)"
من ورا ما طاح لحوكم ديال لأدارسة، ومن عام 1060، بداو سلالات أمازيغية تايحكمو لمغريب، أول وحدة كانت هي دولة ديال لمرابطين للي لأصل ديالها من قبيلة لمتونة من صنهاجة. دولة دلمرابطين نجحات توحد لمغريب، ؤ توسعات فلأندلوس ؤ لمغريب حاليا، ؤ توسعات تا على شي بلايص من موريطانيا ومالي ولجزاير دابا، كيف ما كانت حاكمة طرقان ولمدون ديال تجارة ديك لوقت. تأسسات دولة دلمرابطين بعد 119 عام بعد ما طاحت دولة دلأدارسة، بضبط عام 1036 م على يد عبد الله بن ياسين، و دارت مراكش عاصمة ديالها، ونجحات تسيطر على بورغواطة، هاد دولة عرفات أحسن وقت ليها على يد يوسف بن تاشفين، و ماطاحتش تا لعام 1143 م على يد لموحدين. يوسف بن تاشفين، سميتو كاملة هي أبو يعقوب يوسف بن تاشفين بن إبراهيم اللمتوني الصنهاجي، تزاد عام 1009 و خدا لحكم عام 1065، و مات عام 1106 فمراكش و تدفن فيها، هو واحد من لحكام ديال دولة لمرابطية من أصل أمازيغي، (قبيلة لمثونة)، تلقب بأمير المؤمنين وناصر الدين، مراتو هي زينب نفزاوية، ؤ ولادو هوما علي بن يوسف بن تاشفين وتميمة بنت يوسف بن تاشفين.
لأصل ديال لمرابطين من قبيلة لمتونا لأمازيغية اللي تابعة لصنهاجا. قدرو أنهم يوحدو لمغريب من بعد ما كان مقسم بين شحال من إمارة فتالي ديال لقرن عشرة، خصوصا فاش قضاو على لإمارة ديال سجلماسة وبرغواطة (تامسنا). لفترة دلحوكم ديال يوسف بن تاشفين، دعاو لأمراء ديال الطائفة المسلمة ف لأندلس لمرابطين باش إدافعو على لأراضي ديالهم من لمسيحيين، بعد ما تدخول لمرابطين عام 1086، حافظو على لأندالوس بعد ما كانت قريبة طيح، ؤ فعام 1090 رجع يوسف بن تاشفين للأندلس ؤ ضم أغلبية طوائف ديالها لدولة دلمرابطين. بدات لقوة دلمرابطين كاتنقص من نص للول ديال لقرن طناش، حيث ضعافت دولة من بعد ما خسرو فمعركة أوريك بسبب تحريض ديال لموحدين. بعد ما دخلو لموحدين لمراكش عام1147، كان بحال إعلان على سقوط دلمرابطين، لكن واخا هاكاك، بقا لبعض منهم تايناضل، بحال (بنو غانية).
دول د لموحدين (1147–1248).
دولة ديال لموحدين توسعات على لأندلوس وشمال دلمغريب وتونس ولجزاير دابا. كيف ما حكمو طرقان ولمدون ديال تجارة لمومهيمة ديك ساعة. دول لموحدية دخلات فحرب معا لمرابطين، بعد ما دارو دولة ديالهم عام 1120 م على يد محمد بن تومرت، و حكمو لعاصمة دلمغريب ديك ساعة لي هي مراكش، لي خلاوها عاصمة لدولة ديالهم، من بين سلاطين لي حاكموا يامات لعز ديال لموحدين كاين يعقوب لمنصور لي تزعم الكومبة ديال لأرك ضد لمملكة ديال قشتالة. دولة ديال لموحدين طاحت عام 1270 فاش مات سلطان أبي دبوس.
لي أسس دولة ديال لموحدين هو محمد بن تومرت بن عبد الله بن يا مصال، من منطقة هرغة فسوس، تزاد عام 1077 ؤ مات عام 1130 فمنطقة تينمل و تدفن فيها فلمسجد لأعظم، هو قايد عسكري مسلم، ؤ كاتب ؤ سياسي، تشهر بلهتمام ديالو بلإسلام، ؤ قراو على يديه بزاف ديال ناس بحال عبد المؤمن بن علي، أهم كومبة دارها هي لكومبة ديال لبحيرة ضد لمرابطين لي تغلب فيها، ؤ أهم كتاب عندو هو كتاب "أعز ما يطلب".
فلعهد ديال دولة دلموحدين، بانو بزاف ديال لعلماء، أشهر واحد فيهم هو بن رشد، لي تشهر بلعلوم لي كان تايبحث فيها بحال طب، لعلوم طبيعية ولفلسفة، ولأخلاق وسياسة ولفقه وللغة. كيف ما خلاو لموحدين بزاف ديال لأثار لي كاتعبر على لحضارة ديال هاد دولة، بحال صمعة دلكتبية فمراكش، وصمعة دحسان فرباط، وباب أڭناو فمراكش، وصومعة لخير اَلدا فإشبيلية.
لموحدين كانو من سلالة أمازيغية أمازيغية تأسسات فلقرن طناش.، بدات لحركة ديالهم من منطقة مصمودة ف لجنوب د لمغريب من طرف بن تومرت. ف اللول أسسو لموحدين دولة ف تينمل ف جبال لأطلس عام 1120 تقريباً. وقدرو يطيحو لمرابطين من لحكم دلمغريب كيف ما ذكرنا قبل عام 1147، فاش غزا عبد المؤمن الغومي ( 1130-1163) مراكش وعلن راسو خليفة. من بعد وسعو سلطة ديالهم على لمغريب لكبير عام 1159. و تبعو ليه لأندلوس اللي ولات تحت لحكم د لموحدين من عام 1172.
سلالة المرينيين (1248–1465).
كانت السلالة د المرينيين من المسلمين السنة أصلهم من قبيلة زناتا الأمازيغية اللي حكمات المغرب الكبير من القرن تلطاش حتا للقرن خمسطاش.
طييحو المرينيين سلالة الموحدين اللي سيطروا على المغرب عام 1244، وسيطروا واحد الفترة قصيرة على المنطقة المغاربية كلها ف المنتصف د القرن ربعطاش. دعموا المملكة د غرناطة في الأندلس في القرن تلطاش وربعطاش. حاولو يلقاو ليهوم بلاصة ف الجانب الأوروبي من مضيق جبل طارق ولكن خسرو ف معركة ريو سالادو ف عام 1340 وسالات من بعد الغزو القشتالي للجزيرة الخضراء في عام 1344.
سلالة الوطاسيين (1471–1549).
كانو الوطاسييين واحد السلالة اللي حكمات لمغرب. أصلهم من زناتا الأمازيغية، بحال المرينيين. كانو جوج د لعائلات قراب بيناتهم، وجندو المرينيون بزاف د الوزراء من الوطاسيين.
سلالة السعديين (1549–1659).
ابتداء من عام 1549، لمغريب حكماتو مجموعة من السلالات اللي كانو كاينسبو راسهم للشرفا، وادَّعاو بأنهم من النسب ديال النبي محمد. أول وحدين من هاد الأنظمة السياسية كانو هوما السعديين لي كانت أصولهم عربية من ينبع وجدهم العاشر هو نفسو جد لعلويين داكشي علاش كتسماو ولاد العمام، وتم البيعة ديالهم فسوس لي بداو ليها محاربة المستعمر البرتغالي. اختارو فالبدية تارودانت عاصمة ليهم ومن يعد مادخلو لمراكش رجعوها عاصمتهم، حكمو المغرب من 1549 حتا ل 1659. من 1509 حتال 1549، كانو الحكام السعديين كايسيطرو غير على المناطق الجنوبية. وْمن جهة خرا كانو كايعتارفو بالحكم ديال الوطاسيين حتال 1528، بسبب تزايد القوة ديال السعديين هجمو عليهم الوطاسيين، ومن بعد واحد لمعركة بيناتهم، دارو معاهدة تادلة عتارفو فيها الوطاسيين بالحكم ديال السعديين على الجنوب د المغرب.
ف عام 1659، تعلن على محمد الحاج بن أبو بكر الدلائي، شيخ الزاوية الدلائية، كسلطان المغرب من بعد ما طاحت سلالة السعديين.
سلالة العلويين (من 1666).
هي سلالة عربية من تافيلالت كتّنسب للشرفة، حكمات لمغريب من 1666، جدهم دخل ل لمغربب فالقرن 13م و هوا نفسو جد ولاد عمامهم سعديين، أول واحد ف سّلالة لي حكم منهوم هو مولاي شريف لي كان أمير د سجيلماسة، ؤ كيحكم منهوم لمغريب دابا لماليك محمد ساديس بن لحسن، لي تبناو لمذهب لمالكي ف لفيقه.
تميزات فترة السلطان سماعيل بن الشريف فاش أسس جيش عبيد البخاري لي مكون من العبيد عوازة (سود البشرة) ولي وصل عددهم بعد الموت ديال السلطان سماعيل كثر من 300 ألف جندي، وكان السلطان صارم فالقرارت ديالو حتى واحد مكيعارضو بحكم لقوة ديالو بين أوساط الشعب المغربي فديك الوقت.
وفعهد لعلوييين عرف المغرب انفتاح تجاري كبير على الخارج فعهد السلطان محمد بن عبد الله بن سماعيل ولي صنفوه المؤرخين من سلاطين المغرب الواعرين فمجال السياسة والاقتيصاد، حيت عتارف باستقلال دولة د ميريكان على نݣالزة، وبعد سينين علن عليهم الحرب بسبب مشاكل فالمحيط المتوسط. وفاش مات هاد السلطان وقعوا فالمغرب مشاكل بين ولادو على السلطة نفس الشيء لوقع مع جدو اسماعيل. و ولّا كل سلطان حاكم جهة بحال مولاي هشام و سليمان و اليزيد ومات منهم اليزيد لكانت عندو مشكلة مع الواليد ديالو محمد بن عبد الله فبكري.
وفالاخير وصل سليمان بن محمد ل لحكم ديال المغريب. وبسباب علاقتو بالدين الكبيرة قرر يخالف سياسة ديال باه فتسيير المغريب، لي كانت الانفتاح التجاري على ؤروپا، وقرر يحبس معاهم كل العلاقات وميريكان خافت من هاد سّياسة الانغلاقية، وقررات ترسل ليه وفود ورسائل وهدايا إلا أنه مدار معاهم والو بحال دّوال لوخرا. و فالعصر ديالو عرف المغريب وباء الطاعون والمجاعة سنة 1799-1800م ولي ماتو منو عشرات الالف ديال المغاربة، وسبق ليه وصاوه دپلوماسييين أوروپيين بحلول للمشكلة ديال المغريب ولاكين رفض.
ومن بعد عطا الحكم ل ولد خوه مولاي عبد الرحمن ولد هشام ولد محمد ولد عبد الله، لي عرف العصر ديالو احتلال الجزائر عام 1830م من طرف فرانسا، ولي دار تهديد مباشر للمغريب ودعم الأمير عبد القادر ديال الجزائر، لي تسببات فمعركة إيسلي سنة 1844م لي فقد لمغريب فيها أراضي شاسعة بحكم الأسلحة لمطورة لكانت عند فرانسا، حيت عبد القادر بايع السلطان المغربي عبد الرحمان معا سكان تلمسان المغربية على حساب وثائق تاريخية مغربية-فرانساوية.
ومر المغرب من عدة أزمات و أطماع إستعمارية ديال ؤروپا حيت بغاو يقسمو المغرب فعهد الحسن الاول بن محمد بن عبد الرحمن وكان تصدا ليهوم. ومن بعد عشرات السنوات وبسبب تمرد القبائل وضعف العلويين قرر السلطان مولاي عبد الحفيظ لي خلف خوه عبد العزيز بن الحسن، باش يوقع معاهدة فاس سنة 1912 و لي عطات لفرانسا كل الصلاحيات.
ومن بعد وصل مولاي يوسف ل حكم المغرب هو ولد الحسن وخو عبد الحفيظ، لي غادي يشهد عصرو مرحلة جديدة ف تاريخ لمغريب وهي تصميم علم لمغريب و فتتاح مسجد باريس ف فرنسا.
ومن بعد وصل محمد الخامس ل لحكم، وصل ل حكم المغرب وهو صغير، لي رجّع هيبة لعلويين بعد ما قاوم فرانسا ورفض القرارات ديالهم تم نفي ديالو معا عائلتو ل مدغشقر، وتم تنصيب ولد عمو محمد بن عرفة سلطان على المغريب من طرف فرانسا، لي زݣل لموت بسباب محاولة فاشلة د لغتيال.
وبعد سنوات قليلة رجع محمد الخامس من لمنفى ديال مدغشقر تحت ترحيب شعبي كبير، ومن بعد سنوات قليلة تم إعلان ستقلال المغريب على فرانسا و سبانيا. و كان محمد الخامس أول واحد غادي يتكلم بالعربية ف الامم الموتحدة، لكن وخا خدا الاستقلال بقا كيدعم الثورة الجزائرية ف الامم المتحدة شّي لي سرع الاستقلال. وكانت تفاقية بينو وبين الرئيس الجزائري المؤقت باش يسلم ليه الاراضي لي عطاتهم ليهم فرانسا أيام مولاي عبد الرحمن والاخير وافق بلي غادي يعطيه ليهم بعد لستقلال. لكن محمد الخامس مات سنة 1961م عام قبل ستقلال لجزائر.
ومن بعد وصل الحسن الثاني ل حكم المغريب وكمل على سياسة باه لكانت سترجاع لاراضي لمغريبية، لكن الجزائريين بداو كيديرو أعدار بحكم انهم دولة حديثة الاستقلال و النشأة و فالاخير رفضو. ونتجت عليها حرب رّمال لي غادي يتوغل فيها المغريب ف الغرب الجزائري ف بشار و تيندوف. |
التشيك | لجمهورية د التشيك ؤلا ريپوبليكا تشيكيا (بالتشيكية: Česká republika) هي بلاد ماكاطلش على لبحر جات ف أوروپا. تاتحدًها من الشمال پولونيا و ألمانيا، من الشرق صلوڤاكيا، من لجنوب لوطريش، و من لغرب ألمانيا عاود.
ما بين 1918-1939 و 1945-1992 كانو التشيك و صلوڤاكيا موحًدين ف بلاد وحدا كانت سميتها تشيكوصلوڤاكيا.
تسيكنو فالتشيك تقريبا 10.5 مليون د الناس و لعاصمة ديالها هي پراݣ. اللغة الرسمية د لبلاد هي التشيكية و لفلوس اللي كيتخدًمو هوما لكرونة د التشيك. النظام د لحكيم هو جمهورية برلمانية. التشيك داخلة ف بزاف د لمنضمات دولية بحال لأمم لمتحدة، ليتيحاد لأوروپي، الناطو و لمنضمة د التعاون ليقتيصادي و التنمية.
تشيكيا كانت تتسمى شحال هادي ب بوهيميا و كانت من دول لإمبراطورية الرومانية لمقدسة. |
التوابت | التوابت جماعة ترابية قروية كاينة ف إقليم آسفي، جهة مراكش آسفي، ساكنين فيها 10704 واحد، على حسب لإحصاء لعام 2014. |
لجامعة د شيراز | لجامعة د شيراز (بلفارسية: "دانشݣاه شیراز") هي أكبر جامعة فلمدينة د شيراز فإيران. تأسسات ف 1946, وكانت سميتها ديك الساعة "جامعة پهلڤي" على سميًت الشاه اللي كان حاكم إيران ديك لوقيتة. |
الجاپون | الجاپون (ب جاپونية: 日本، كاتّنطق "نيپون" ولا "نيهون") هي دولة جزرية كاينة ف شرق آسيا. كيحدها بحر الجاپون من جيها الشرق ؤالمحيط الهادي من جيها د لغرب، ؤمجبدا 3000 كيلومتر على طول ساحل القارة من بحر أوخوتسك فالشمال حتال بحر الشينوا الشرقي ؤبحر الفلپين فلجنوب. الجاپون هي جزء من حلقة العافية ديال المحيط الهادي، ؤهاكا كولها كتضمن أرخبيل بُركاني طبقي ديال شي 6852 جزيرة بخمسة جزر رئيسية (هوكايدو، هونشو، كيوشو، شيكوكو، ؤأوكيناوا) كتشكل %97 من مساحة الدولة كلها اللي فيها 377.975 كيلومتر مربع.
الجاپون مقسمة رسميا لـ47 محافظة ؤتقليديا مقسمة لـ8 المناطق. تقريبا التولوتاين ديال تضاريس البلاد هي مناطق جبلية وغابات عامرة، ؤ قل من تمون لمساحة هي اللي تقدر تزرعها. ، ولي خلات الجاپون وحدة من اكتر الدول عامرا من ناحية ناس ؤالأكتر لمدونا لعامرا فالعالم، حيتاش كتر من %90 من ناس ديالها كايعيشو فلمناطق الحضرية. أكبر هاد لمناطق الحضرية هي المنطقة الميتروپولية اللي لبلاصة ديالها ف لعاصمة مدينة طوكيو، واللي هي أكبر وحدة فالعالم عامرة ب الناس ؤعايشين فيها 38 مليون واحد. الجاپون كاينة فالمرتبة حداش من بين أكتر الدول من حيت السكان بـ 126.2 مليون د ناس، من بينهم %97.8 من إثنية جاپونية.
الكانجي (ولا "المقاطع الشينوية") اللي كَيْكُوّْنو سمية الجاپون فـاللوغة الجاپونية كتعني "منبع الشمس"؛ فالعالم الغربي، البلاد معروفة فبعض لمرات بـالسوبريكي "البلاد ديال الشمس الطالعة". تاريخ الجاپون تميز بفترات ديال تأتر من مناطق خرة، الشينوا بالأساس، تبعاتها فترات ديال العزلة خصوصا من أوروپا الغربية. |
الجبيلات | الجبيلات جماعة ترابية قروية كاينة ف إقليم الرحامنة، جهة مراكش آسفي، ساكنين فيها 11234 واحد، على حسب لإحصاء لعام 2014. |
الجديدة | الجديدة واحد لمدينة و جماعة ترابية حضرية مغربية ف إقليم/عمالة جّديدة، جهة دّار لبيضا سطات. الجديدة جات تقريبا على مسافة 100 كلم فالجنوب د الدار بيضا، و عاطية على لمحيط لاطلسي. تيسكنو فالجديدة 194934 واحد، على حسب لإحصاء لعام د 2014. |
جزاير | لجزائر ؤلا دزاير ولّا الجزاير ؤلا الݣزاير (بلعربية: الجمهورية الجزائرية الديموقراطية الشعبية - بلأمازيغية: ⵜⴰⴳⴷⵓⴷⴰ ⵜⴰⵎⴳⴷⴰⵢⵜ ⵜⴰⵖⵔⴼⴰⵏⵜ ⵜⴰⴷⵣⴰⵢⵔⵉⵜ) هي الدولة لكبيرة ݣاع ف لميساحة ف إفريقيا، هي طرف من لمنطقة لمغاربية فشمال غرب إفريقيا. تايحدّها لبحر لبيض لمتوسط ف الشمال، تونس ف الشمال الشرقي، ليبيا ف الشرق، النيجر ف الجنوب الشرقي، مالي وموريتانيا فالجنوب لغربي، ؤ لمغريب ف لغرب. النضام د لحكام فيها هو شبه رئاسي، و هي مقسومة إداريا ل 58 ولاية و 1541 بلدية.
لبلاصة اللي فيها لجزائر عندها تاريخ قديم و دازو منها بزاف د لحضارات منهم النوميديين و لفنيقيين و لقرطاجيين و الرومان و لأمويين و لعباسيين و لأدارسة و لمرابطين و لموحدين و الزيريين و الحماديين و لعتمانيين، قبل ما تحتّلها فرانسا ف 1830. بقات فرانسا محتلاّها تال 1962، و هو لعام اللي ستاقلات فيه لجمهورية د لجزائر من مورا حرب بقات 8 سنين و ماتو فيها كثر من مليون واحد، و عليها تاتسمّا لجزائر: "لبلاد د لمليون ونص مليون شهيد".
تيسكنو ف لجزائر تقريبا 45 مليون د الناس، و لعاصمة ديالها و أكبر مدينة فيها هي لجزائر لعاصمة. اللغات الرسمية د لبلاد هوما لعربية و لأمازيغية، و لفلوس اللي كاتخدّم هي الدينار لجزايري. لجزائر داخلة مع بزاف د لمنضمات عالمية بحال لأمم لمتحدة و لجامعة د الدول لعربية و أوپيك، و هي عضو مؤسس ديال لإتحاد لإفريقي و لإتحاد د لمغرب لعربي.
السمية ديال لبلاد.
لجزاير سميتها بلعربية الجزائر، و ب لجزايرية: دزاير، و ب لأمازيغية لزاير. رسميا سميتها الجمهورية الجزائرية الديموقراطية الشعبية، و بلأمازيغية تݣدودا تازايريت تامݣدانت تاغرفانت.
سميت لبلاد جاية من سمية ديال مدينة لجزائر لعاصمة لي بدورها جاية من العربية الجزائر لي معناها مجموعة ديال لجزر. |
الجعافرة | الجعافرة جماعة ترابية قروية كاينة ف إقليم الرحامنة، جهة مراكش آسفي، ساكنين فيها 10896 واحد، على حسب لإحصاء لعام 2014. |
الجعيدات | الجعيدات جماعة ترابية قروية كاينة ف إقليم الرحامنة، جهة مراكش آسفي، ساكنين فيها 12296 واحد، على حسب لإحصاء لعام 2014. |
لحاج بلعيد | لحاج بلعيد (تولد ما بين 1870 و 1875 - مات ف 1945) كان رايس و شاعر ديال لأغنية لأمازيغية، و من الروايس اللولين لي أسسو فن روايس لي معروف عند المجتمع الناطق ب تشلحيت خصوصا ف سوس.
حياتو.
تولد الحاج بلعيد ف سوس ف لمغريب. العام فاش تولد ممعروفش بالضبط ولكن على حساب ماكيقولو شي فرانساويين لي كتبو عليه أنه تولد ما بين 1870 و 1875.الحاج بلعيد تولد و كبر فوسط فاميلة فقيرة ، فبلاصة خارجة على المدينة كيكول ليها "أنو ن عدو" فالجماعة ديال "ويجان" لي كاينة فشرق إقليم " تزنيت" فسوس. اباة الحاج بلعيد توفى و خلاه مازال صغير، ملي كبر شوية مو دخلتو المسيد لعل و عسى يتعلم يقرا و يكتب ولكن الظروف الصعيبة لي عاش فيها مسمحاتش ليه يكمل و خرج باش يخدم ويعاون مميمتو على الزمان و خدم فالسرحة مودة، كان ملي كيمشي يسرح كيدي معاه لعواد ديالو باش يلهي راسو. ومن تم بانت لموهيبة ديالو ف لغنى.
لحاصول الحاج بلعيد من الناس ليعطاو بزاف للأغنية لأمازيغية ولي معمرو يتنساو ف الداكرة لأمازيغية.
لوفاة ديالو.
توفى الحاج بلعيد ف عمرو ستين عام، جوايه 1945 على حساب ما قالو شي بقشايشيا فرانساويين. |
الحاكم العام لجزيرة الشاكرباكربن | الحاكم العام لجزيرة الشاكرباكربن (ب لفرانصاوية Gouverneur général de l'île Chakerbakerben) فيلم سينيمائي ديال لمخرج لمغريبي نبيل لحلو تعرض ف 1980. لفيلم، بحال أغلب أفلام لحلو عندو طابع و ستيل سريالي و متأتر بالتجربة لمسرحية تجريبية ديال نبيل لحلو.
لقصة كاتعاود حياة خدام بسيط ف مطبعة معقول و نزيه و تايآمن بقيم لعدالة. لواقع و لفساد غادي يخليه يمشي ف طريق إبداع فني ساخر و سريالي باش يقدر يعبر بلا ما تقيسو الرقابة و لقمع. |
حب | لحب ؤلا لبغو هو واحد لحالة نفسية لي تيحسو بيه بزاف د لخلايق بحال بنادم ولا لحيوان. يقدر يكون لحب ما بين بنادم وحيوان ديالو مثلا، ولا مابين بنادم وبنادم آخر بحال رّاجل معا مراتو ولا لوالدين معا ولادهم.
لحب كيكون مرتابط ب أحاسيس إيجابية بحال السعادة، لإتارة، الرضا على لحياة، و النشوة، و ب أحاسيس سلبية بحال لغيرة، الستريس، لخوف ديال فقدان لحبيب، لكعيان ؤلا لغضب يلا كان حب من طرف واحد، و لحزن على لبعد ؤلا لموت د لحبيب.
وخا لحب عندو ساس بيولوجي عند بنادم و بزاف د لكائنات لحية، باقين لعولاما كيتداكرو بيناتهوم واش جميع لمضاهر ديالو عندها ساس بيولوجي ؤلا تقافي. ف لغالب هاد الجوج عناصر كيلعبو دور ف أشكال التعبير على لحب، لي يقدرو يختالفو من تقافة ل تقافة خرة.
على حساب عالم لپسيكولوجيا زيك روبين، لحب الرومانسي كيتميّز ب هاد لحوايج: |
الحرب د كردستان د العراق (1974-1975) | حرب كردستان لعراق (1974-1975) هي واحد الحرب ف كردستان لعراق سالات بالربح ديال لعراق. بدات ف عام 1974 و سالات ف 1975 و ربح فيها لعراق مين كان حاكمو حزب لبعث. |
لحروف د الداريجة | لحروف د دّاريجة هيا لحروف لّي كاتكتب بيها دّاريجة لي كاتكون عادتن هيّا نيت لحروف د لعربية، معا شي حروف زايدة، ف نّصوص ؤ تّوجيهات ؤ لإشهارات، ؤ شي مرات لحروف لّاتينية ؤ لأرقام بحال ف شّاط، ف لميساجات د تيليفون ؤ لجومال لقصيرة ؤ صّوشل ميديا. لكتابة د دّاريجة بشكل عام كاتعكس تّغيير لي حاصل ف لعقلية د لمغاربا توجاه دّاريجة لمغريبية ؤ دّور ديالها ف تّقافة ؤ لمجتمع.
حيت دّاريجة ماعندهاش معيار د لكتابة لي كولشي متافق عليه، ماكاينش تّيفاق كامل على لحروف د لكتابة، سوا من حيت نّوع (حرف لاتيني ؤلا عربي)، ؤلا تا لكتابة د أصوات محددين.
ف مصادر مختالفين.
معجم الدارجة المغربية (بوسلام).
ف ديال محمد بوسلام هادو هوما لحروف لي تّعتامدو ف لكتابة ديال دّاريجة ب هاد تّرتيب: ا، أَ، آ، أُ، إِ، ب، بٍ (p)، ت، ث، ج، ح، خ، د، ذ، ر، ز، س، ش، ص، ض، ط، ظ، ع، غ، ف، فٍ (v)، ق، ك، كَ (g)، ل، م، ن، ه، و، ي.
النطقان د لحروف.
نّوطق ديال لحروف كيقدر يختالف من منطقة ل خرة ف لمغريب، ؤ كيقدر يتشابه شوية معا داريجات ؤلا عاميات خرين بحال ديال دزاير. لقاف متلا كيتّنطق غالبا بحال لقاف لعربية ولاكين ف بعض لمناطق كيتنطق قاف ناشفة بحال لقاف لياماني و كاين اللي كينطقو بحال لهمزة كيما لمصريين و هادي لحالة ديال لفّاسا ولاكين كيتكتب -ق- ب طاريقة موحدة ؤ كولا واحد عندو لحق يقراه كي بغا.
لملاقية معا التعريف.
لحروف شّمسية.
هيا لحروف لي فاش كاتكون ف لول ديال جّملة ف تّعريف كاتّنطق ب شّدة (ؤ تقدر تّزاد ليها "ال" ديال تّعريف بحال ف لعربية، علا حساب ليتيفاق لمعمول بيه) ؤ هيا نيت لحروف شّمسية ف لعربية ؤ كانزيدو حتا حرف جّيم.
لحروف لݣمرية.
لام تّعريف كاتنطق ف هاد لحروف بحال لݣاف ف "لݣمرة". |
الحسين إبوركا | الحسين إبوركا ؤلا دا حماد (ب لأمازيغية : ⵍⵃⵓⵙⴰⵢⵏ ⵉⴱⵓⵔⴽⴰ) تولد فـ1938 ؤ مات فـ3 يوليوز 1999 فمراكش، كان ممتل مغريبي بتاشيلحيت.
حياتو.
تزاد الحسين إبوركا عام 1938 بدوار أيت إبراهيم أيوسف أربعاء رسموكة. وبدا ف لفن بالحلاقي ؤ من بعد بالسينما لأمازيغية. تعرف بـ"دا حماد" من دور ديالو ف فيلم "ⴷⴷⴰ ⵃⵎⴰⴷ ⴱⵓⵜⴼⵓⵏⴰⵙⵜ" (كتنطق -دّا حماد بوتفوناست- ب دارجة : دا حماد مول لبقرة).
ريپيرتوار.
تعرف الحسين إبوركا بفيلم "بوتفوناست" عام 1990 لي فيه 5 ديال الأجزاء واللي لعب البطولة فيه مع محمد أبعمران. مثل حتا ففيلم موكير عام 1994 قبل مايموت نهار الخميس 03 يوليو 1999. |
الحسين التولالي | لحاج لحسين التولالي (تولد ف 1924 ف تولال - مات نهار 7 دجنبر 1998 ف مكناس) كان فنان مغربي ديال لملحون.
الحسين التولالي تولد ف تولال حدا مكناس, وكانو تيهضرو بالشلحة فدارهم. كان تيمشي بزاف لمكناس باش يتعلم الصنعة, وتما فين تعلًم الدارجة و تعلًم معاها لمحلون مع الصنايعية اللي خدم معاهم حتى ولاً مولوع. واخا ماكانش قاري, كان تيحفظ لقصايد بالزًربة ومزيان, وداكشي علاش ختارًوه الشيوخ باش يخدم معاهم حتى ولاَ فنان محترف د لملحون.
التولالي من أكثر لفنانة دلملحون اللي معروفين, وتسارا لعالم وغنا لمحلون ف بزاف د لبلدان بحال فرانسا وهولاندا. ف 1994 كتب عليه الجورنال لفرانساوي لوموند ملي مشا يغني فباريز.
مات الحاج الحسين التولالي ف مدينة مكناس ف 7 دجنبر 1998 و خرجات عليه واحد لقصيدة د لملحون اللي تسمات بسميتو باش تكرمو. |
الحنشان | الحنشان جماعة ترابية حضرية كاينة ف إقليم الصويرة، جهة مراكش آسفي، ساكنين فيها 4906 واحد، على حسب لإحصاء لعام 2014. |
الحياينة | لحياينة هي اتحادية قبائل ف إقليم تاونات و هي من اصل عربي هلالي. على حساب لاسطورة و الترات الشفوي ديال لقبيلة، لحياينة كلهم كينحادرو من لولاد ديال تلاتة ديال خوت ليهوما عمران و عليان و رياب. لحياينة كيهضرو ب دّاريجة و لهجتهم كتصنف ك لهجة هلالية. لحياينة معروفين بتربية لخيول و فن لهيتي. |
الدار البيضا | كازابلانكا (كازا بلمختصر)، الدار البيضاء ب لعربية، ⵜⵉⴳⵎⵎⵉ ⵜⵓⵎⵍⵉⵍⵜ تيݣمّي تومليلت ب لأمازيغية، Casablanca "كازابلانكا" بلفرونسي ، ( "أنفا" او ⴰⵏⴼⴰ هوا لإسم لقديم ديالها، من أصل أمازيغي) مدينة مغربية كاينة في وسط-غرب المغرب و المقر ديال جهة الدار البيضاء ـ سطات. هي المدينة لي معروفة بانها أكبر مدينة من ناحية السكان. و كذلك معروفة بالمعاملات التجارية حيت كازا كضم عدد كبير من الشركات و المقاولات. بالإضافة علا هدشي كازا كتعتبر العاصمة الاقتصادية ديال لمغريب.
أصل سّمية.
قبل ماتكون هاد سميّة لي كانعرفو دابا، كانت هاد لمدينة سميتها ⴰⵏⴼⴰ "أنفا" و هي سمية أمازيغية كاتعني تل اولا مرتفع أرضي، من بعد هاد سمية ولات دابا كاتݣال غي لوحد لحي معروف فكازا (أنفا)
أما كازابلانكا لي ب لعربية "الدار البيضاء" جات من تسمية ديال صبليون و لبرطقيز (لبرتغاليين). وخداو هاد السمية من واحد لمنارة ديال لبحارة كانت كاتضوي ب ليل باش تݣيديهم. هاد لمنارة تهدمات و مابقا فيها غير لملامح ديالها. وحيت كانت كتشبه ل دار ملونة ب لبيض سماو لمنطقة Casabranca (كاسابرانكا) ولي كتعني دّار لبيضا ب لبرطقيزية ؤ طّرجمات ب صبليونية ل Casablanca (كاسابلانكا).
تّاريخ.
لمغاربة لقدام كانو كيعيشو من أزمنة سحيقة ف لمنطقة ديال كازا، حيت تلقاو ف لمحيط ديالها آتار كترجع ل عصور ما قبل تّاريخ. ف لقرن لعاشر قبل لميلاد تبنات قرية ؤلا مدينة ف ديك لمنطقة تسمات أنفا (كتعني لكدية ب لأمازيغية) ؤ كانت تابعة ل مملكة موريطانية. بحكم لموقع لستراتيجي ديالها، غادي يستعملو لفينيقيين لمرسا ديالها باش يتاجرو معا لمور، ؤ موراهوم رّومان فاش شدو لمنطقة ؤ ولات تابعة ليهم.
ف لبدية ديال لقرون لوسطى معا دخول ديال لإسلام ل لمغريب غادي تولي أنفا عاصمة ديال برغواطة، ؤ غادي تبقا هكاك، حتا قضاو لموحدين علا لبرغواطيين ف لقرن 12 ميلادي.
ف 1468 لبرطقيز غادي يدمرو أنفا، ؤ ف 1755 غادي تعاود تدمر ب زلزال، لّي غادي تخلي سّكان ديالها يهجروها. مي ف 1770 سّلطان محمد تالت بن عبد الله غادي يعاود يبني لمدينة ب سمية جديدة: دّار لبيضا.
جغرافيا.
كازا كتوجد فالشاوية لمعروفة ب لفلاحة ديالها من قديم الزمان، و اللي باقة لدابا محافضة على هاد الصفة، و حيت كازا كطل على لبحر ،فهي كتوفر تا على لموارد السمكية اللي كادخل للمغريب بزاف ديال لفلوس. لا من ناحية الصيادة ولا من المراسي لي كتجيب بزاف ديال الباطوات السياحية و حتى التجارية.
نّاس.
أوّل إحصاء د سّكان تدار ف لمغريب مورا سّتيقلال ف 1960، تّلقا فيه بلي كاينين 960.812 لي ساكنين ف الدار البيضا، سوا مغاربا ؤلا أجانب، ؤ كانت ديجا أكبر مدينة مغريبية من حيت عاداد سّكان.
الجو.
الجو فكازا غالبا كايكون عادي و بعض المرات كايكون بارد حيت يمكن توصل الحرارة بعض المرات فالعام لقل من 8 الدراجات سيلسيوس و كاترتفع حتل 27 درجة مئوية سلسيوس كمعدل عام.
الطبيعة.
الجو ديال كازا بدا كيعاني هاد السنوات الخيرة بسباب لوزينات ؤ اتّأتير ديال لحتيباس لحراري لي كيعرفها العالم، وممكن نشوفو هاد التغير فالشتا لي مابقاتش كاتطيح في الوقات ديالها، فالامراض لي بدات كتنتاشر، فالدخان لي ديما كيغطي السما فكازا. |
داريجة | لّوغة لمغريبية ؤلا دّارجة لمغريبية، هي وحدا من لوغات لي كايهدرو بيها لمغاربة. دّارجة د لمغريب قريبة بزاف لدارجة د دزاير، و كاتشبه شوية تا لدارجة ديال تونس. دّارجة د لمغريب عندها تركيب لغوي جاي من لأمازيغية، و لكلمات من لأمازيغية و لعربية. فالتاريخ ديالها تأترات ب بزاف د لوغات منها لبرتغالية ولفرانساوية وصبليونية.
ف دّوستور د لمغريب، لّوغة لأمازيغية ؤ لّوغة لعربية هوما بجوج لوغات رسمية ف لبلاد، ولاكين ماكاينش وضوح واش هي لعربية لفصحى ؤلا دّاريجة. لفصحى كاتخدًم فشي حوايج رسمية بحال لخطب دينية ولوراق د لإدارات ولأخبار د تلفازة. دارجة تاتخدًم ف لحياة ليومية، ؤ كاتستعمل بزاف ف لبرامج ترفيهية ديال تلفازة ؤ سّينيما ؤ لإشهارات ؤ ف لپيرمي.
كاين بزاف ديال لهجات ف دارجة، و كلهم تيفهمو بعضياتهم مزيان. لهجات ديال الدار البيضا والرباط وفاس هوما لي معروفين بزاف، وكايتستعملو فوسائل لإعلام كتر من لاخرين بحال ديال طنجة و وجدة.
دارجة هي لوغة لأم ديال مابين 50 تال 75 فالمية ديال لمغاربة. لوغة لأم لاخرا لي كاينا هي لوغة لأمازيغية. بزاف ديال ناس لي لوغة لأم ديالهم هي لأمازيغية تعلمو دارجة من بعد و لاو تايعرفو يهضرو بيها.
السمية.
لأصل ديالها.
كلمة "دَارِجَة"، لجمع ديالها "دوارج"، ف لعربية لفصيحة كاتعني لهجة مهضورة، يعني ضد لوغة مكتوبة. بشكل عام، كلمة "دارج" ف لعربية كاتعني شي حاجة عتيادية و متداولة (متلا "لباس دارج"، "طعام دارج"). لفيعل "دَرَجَ" ف لعربية عندو بزاف د لمعاني، منهوم "شاع"، "نتاشر"، "طلع". و ف دّاريجة كانڭولو "درّج كلامك باش يفهموك نّاس"، بمعنى وضّحو و سهّلو ف لفهامة.
تّاريخ.
علا مر تّاريخ كانو لمغاربة كيهضرو لوغات مختالفين، علا حساب لمؤترات تّاريخية ؤ لعسكرية ؤ تّقافية لّي دازت منها لمنطقة. ماعرفناش إينا لوغة هضرو بيها لمغاربة ف عصور قديمة بزاف، ولاكين معا لبدية د لعصر نّيوليتي (هادي 5000 عام) كانو لمغاربة ديجا كيهضرو شكل قديم من شكال لأمازيغية.
ف لعصر د لحديد لّي جا موراه، كنلقاو بلي لّوغة لبونيقية ؤلا لفينيقية د قرطاج ولات متداولة ف لمدون كا لوغة د دّين ؤ تّقافة ؤ لإدارة، ولاكين لأي درجة كانت كاتّهضر، ماشي مؤكد حاليا. برّا لمدون كانت لأمازيغية مسيطرة بلا منازع. ليونانية لقديمة كانت حتا هيّا عندها وجود كا لوغة ديال تّداول تّقافي ؤ لبيع ؤ شرا. ف لعصر رّوماني كنلقاو بلي وقع نتيقال ل لّاتينية كا لوغة د لإدارة ؤ تّداول. هاد لمرة كاينين بزاف د لأدلة بلي كانت متداولة بين نّاس ف لمدون، لّي كانو كيهضرو بيها كا لوغة د لم ديالهوم. ؤ مرة خرة، لأمازيغية بقات هيّا لّوغة لّولة د لمغاربة برا د لمدون، ؤ ماشي مستبعد تكون كانت متداولة حتا ف لمدون كيفما دابا. لبونيقية كانت بدات كتختافي ديجا معا دّخول د رّومان، ؤ آخر لأتار ديالها ف شمال إفريقيا كنلقاوهوم ف لقرن رّابع لميلادي.
معا دّخول د ليسلام ل لمغريب، كيتزاد رافد جديد هوّا لعربية ؤ تأتير لمشرقي لّي جابتو معاها ديال لوغات بحال لفاريسية لّي لعربية ديجا كانت متأترة بيها. دّاريجة تطورات من لعربية (سيرتو لّهجة د موضار) ولاكين ماشي مستبعد، تكون جزئيا تطورات من لّهجة لقديمة د لمدون لّي كانت مخلطة معا لّاتينية. كنلقاو أتار بلي لّاتينية بقات مهضورة عند شي بعضين حتال لقرن 12 لميلادي، ؤ كانو ناس كيخلطوها معا لعربية. هادشي سيرتو ف لأندالوس لّي كانت متيداد ديال لمغريب ف داك لوقت، ؤ باقي من بعد غادي تلعب دور ف تّطور ديال دّاريجة.
دّخول ديال بني هلال ؤ جماعتهوم دار تحول كبير ف تّقافة د شمال إفريقيا ؤ د لمغريب ب شكل خاص، ماشي حيت جاو ب أعداد كبيرة بزاف كيفما كيعتاقدو لبعض، مي حيت لهجومات لي دارو علا لمدون، دفعو نّاس د لمدون لّي كانت ديجا معربة، باش تهرب ل لعروبيات، شّي لي دخل لعربية ل لمرة لّولة ل لمجال لقروي، ؤ زيد علا هادشي لستيقرار ديالهوم ب موافقة ديال سّلاطين د لمغريب ف مناطق بحال دكالة، شاوية ؤ لغرب، لّي بدات كتعرب من داك لوقت، وخا أغلبية د سّكان لؤصول ديالهوم بقات محلية أمازيغية.
تّفاعل مابين لأمازيغية ؤ لعربية د لمغريب (دّاريجة) بقا مستامر هاد لقرون كاملين ؤ ماعمرو حبس. كاينين ليسانيين بحال محمد بودهان لّي ݣاع كيعتابرو بلي دّاريجة ماشي لوغة لّي جابوها لمهاجرين لعرب، مي هيّا لعربية لّي تعلمو ليها لأمازيغ، ؤ نطقوها ب لّكنة ديالهوم، ؤ دخلو ليها أساليب ؤ تراكيب لّي ماكانلقاوهاش ف لعربية، ولاكين هيّا طرجمة حرفية ل تعابير أمازيغية.
ليهود لمغاربة بقاو ملي جاو هادي 2500 عام كيستعملو لّوغة لعبرية ف لمجال دّيني ؤ ف لهضرة ديالهوم، ؤ معا مرور زّمان تطورات عندهوم لهجة نقدرو نسميوها دّاريجة ليهودية.
معا طّرد د لموريسكيين ؤ لهجرة ديالهوم ل مدون بحال سلا ؤ تطوان كيتزاد تأتير د لعربية د لأندالوس ؤ لموزارابية، لّي كاتشبه خليط مابين سّپنيولية ؤ لعربية. ؤ ب لحتيكاك معا لعتمانيين كنلقاو بلي مصطلحات أصلها تركي دخلات ل لهضرة د لمغاربة سيرتو ف لمجال لعسكري، بحال "قشلة "، "نيشان"، "باشا"، ؤ غيرهوم.
ف لفترة لحديتة، لحتيلال لفرانساوي ؤ سّپنيولي دخل مصطلحات جداد من هاد جوج لوغات ل دّاريجة، سيرتو من لفرانساوية ف داكشي د طّيكنولوجيا، ؤ هاد تّأتير ستامر حتا مورا لستيقلال. تّعميم ديال تّعليم ؤ لإعلام ف لمغريب زاد من تّأتير د لعربية ؤ لفرانساوية، ؤ حتا نّݣليزية مؤخرا.
لهجات.
تكونات لوغة لمغريبية من بزاف ديال لّهجات لي جاو من جوج ديال لمجموعات مختالفين وراتيا لّي هوما: لقبلهيلالية ؤ لهيلالية. تأتير د لأمازيغية كان كبير حتا هوّا سيرتو قبل لفترة د لستيعمار، ؤ باقي مستامر سيرتو من نّاحية د لبنية ؤ تّركيب د لجمل ؤ شي كلمات. كاينين مؤترات خرين بحال لستيعمار براسو، ب زّيادة د كلمات أصلها سپنيولي (لّي ب حكم لقرب لجغرافي تقدر تكون دخلات ديجا قرون قبل) ؤلا فرانساوي، ؤ قبل من داكشي لهجرة ديال لموريسكيين ل لمغريب، ؤ تّبادل معا لعتمانيين لأتراك سيرتو ف داكشي ديال لحرب. هادشي كولو ماأتّرش علا لمناطق كاملين ب نفس طّريقة ؤلا ب نفس دّرجة، ؤ معا تّراكم ديالو، عطانا لهجات مختالفين ديال دّاريجة علا حساب لمناطق، ؤ حتا لمستوى لجتيماعي ؤ لمعرفي.
لكلمات.
كاتميز لّوغة لمغريبية بتكوينها لّي جاي من لّوغة لأمازيغية. من بعد دخول لإسلام ل لمغريب، بقاو بزاف ديال الناس كايهضرو ب لأمازيغية. ؤ ف لفترة ديال سياسة تّعريب، بزاف ديال لامازيغ ولاو كايهضرو جوج لوغات ل أجيال قبل ما يخليو لوغتهوم ويبداو يخدًمو لعربية بوحدها، ولاكين بقاو متأترين ب لّوغة لأمازيغية هاد تّأتير لي كايتزايد من شّرق ل لغرب ديال شمال إفريقيا، ؤ كيوصل ل لأوج ديالو ف لمغريب، لي خلا لّوغة لمغريبية تأتر بزاف ب لأمازيغية كثر من لاخرين.
لّهجات د لمدون لقدام تأترات ب صّبليونية حيتاش سكنو فيها بزاف د نّاس ديال لاندالوس ؤ لموريسكيين لّي كانو كايهضرو ب صّبليونية ؤلا لموزارابية.
كلمات أصلها عربي.
أغلبية د لموعجام د دّاريجة أصلو من لعربية. معا تّعميم ديال لإعلام ؤ تّعليم لعومومي ف لمغريب، كنلقاو بلي كلمات جداد دخلو من لعربية بحال كلمة "حداتة" لّي ولات كتستعمل كتر من "تاعصريت" لّي كانو كيخدمو لمغاربة، ؤلا من لهجات/لوغات عربية خرة بحال لمصرية، بحال كلمة "بلطجي". هادي ليستة د بعض لكلمات لّي متداولين بزاف ؤ جايين من لعربية:
كلمات أصلها أمازيغي.
طرف كبير من لموعجام د دّاريجة لي عندو علاقة ب لفلاحة، ب لرض، ب لبحر ؤلا لحيوانات لّي كيعيشو فيهوم، جاي من لأمازيغية. هادي من بين لأسباب علاش نّاس د لمدون كيجيهوم تّأتير د لأمازيغية قل من ما هوّا ف لواقع، حيت بزاف د هاد لكلمات ماكيتستعملوش ف لمجال لحضري. هادي ليستة د بعض لكلمات لمتداولة ف دّاريجة أصلها من لأمازيغية:
كلمات أصلها فرانساوي.
معا لستيعمار لفرانساوي ل لمغريب كتبدا لفرانساوية تأتر علا لهضرة د لمغاربا، سيرتو ف سّميات د طيكنولوجيات لّي ماكانوش معروفين عند لمغاربا قبل. هاد تّأتير بقا مستامر حتا مورا لستيعمار حيت لفرانساوية بقات داخلة ف تّعليم ؤ لإعلام ؤ لقتيصاد د لمغريب بشكل كبير. هادو 10 د لكلمات أصلهوم فرانساوي متداولين بزاف:
كلمات أصلها سپنيولي.
بحوكم لقرب لجغرافي ؤ تّاريخ لمشترك كنلقاو بلي كلمات كتيرة دخلات ل دّاريجة من سّپنيولية، يمكن من لقرون لوسطانية، لبعض منها يقدر يكون دخل علا طريق لموزارابية لّي كانو كيهضرو بيها شي موريسكيين. كنلقاو هاد تّأتير كتر ف دّاريجة شّمالية، ولاكين كاينين كلمات د سّپنيولية لّي دخلو ل دّاريجة بشكل عام، من بينهوم هاد 10 د لكلمات:
كلمات أصلها تركي.
ف لمجال لعسكري لمغريب خدا بزاف د لأساليب ؤ طّرقان ديال تّنضيم د لجيش من عند لعتمانيين تّواركا، كيفما لعتمانيين خداو من لمغريب عناصر تقافية بحال طّربوش لّي كيسميوه "فاس". هادو 10 د لكلمات دازو من تّركية ل دّاريجة:
كلمات أصلها عبري.
من غير لّهجة ليهودية د دّاريجة لّي كانت كتخلط فيها دّاريجة معا لعبرية، كنلقاو عدد د لكلمات دخلو من لعبرية ل ستيعمال لعام د لمغاربة. من بينهوم:
كلمات عندها أصل أخور.
ف نيطاقات محددين، عندهوم علاقة بشي تقافة محددة متلا، كنلقاو كلمات جايين من لوغات خرين. سّميات د لبلدان ؤ د لمناطق لبرانيين، ؤ د لعادات ؤ تّقاليد ديالهوم، كيكونو مامطرجمينش ؤ موخودين كيفما هوما من لّوغات لأصليين ديالهوم. متلا: |
الدارجة التطوانية | الدارجة التطوانية هي الدارجة لي كيهضرو الناس د المدينة د تطوان و النواحي ديالا، و عندها تأثيرات من العربية د الأندلس و اللهجة الجبلية لي قريبا لها. |
الدانمارك | لمملكة د الدانمارك (بالدانماركية : "Kongeriget Danmark" ) ولاّ الدانمارك، هي واحد لبلاد فالشمال د أوروپا تيسكنو فيها تقريبا 6 د لمليون د الناس.
تاتحدّها السويد و النورڤيج من الشمال، و ألمانيا من الجنوب. لعاصمة د الدانمارك هي كوپنهاݣن، واللغة الرسمية فيها هي الدانماركية.
الدانمارك داخلة ف الاتحاد الأوروپي، وتاتخدًم العملة د الكرونا الدانماركية. الملكة د الدانمارك ديال دابا سميتها مارݣاريت التانية.
الدانمارك تابعا ليها جوج ديال المناطق اللي عندها حكم ذاتي, وهي جزر الفاروي, و ݣرونلاند. |
دستور د لمغريب د 2011 | دستور المغرب 2011 هو الدستور السات ديال المغرب من نهار خدا الاستقلال. هو أعلى قانون كاين فلبلاد وهو اللي تاينضم السلطات والعلاقات اللي بينها فالمغرب: الملك، الحكومة، البرلمان والسلطة القضائية. فيه 180 فصل وبدات الخدمة بيه رسميا ف 30 يوليوز 2011. |
الدشرة | الدشرة جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 7522 واحد، على حسب لإحصاء لعام 2014. |
الدشيرة الجهادية | الدشيرة الجهادية جماعة ترابية حضرية كاينة في إقليم إينزݣان آيت ملول، جهة سوس ماسة، ساكنين فيها 98386 نسمة، على حسب الإحصاء العام 2014. |
الدويران | الدويران جماعة ترابية قروية كاينة ف إقليم شيشاوة، جهة مراكش آسفي، ساكنين فيها 16138 واحد، على حسب لإحصاء لعام 2014. |
الراس لخضر | لجمهورية د الراس لخضر (ب لبرتغالية: República de Cabo Verde) هي بلاد جزيرة جات ف إفريقيا، و تابعين ليها 10 د لجزر بركانية كلها ف لمحيط لأطلسي. أقرب بلاد للراس لخضر هي السينيݣال اللي جات على 570 كيلوميطر منها.
تا واحد ماكان تيسكن فالراس لخضر تال 1470 اللي كان لعام اللي كتاشفو فيه لبرتغاليين ديك لجزر و ستعمروهم. موراها بداو كيخدًموهوم باش يدوًزو منهم لعبيد اللي كيتسيفطو للميريكان. ملًي تمنع لبيع و الشرا د لعبيد ف لقرن 19 هبط لقتيصاد د الراس لخضر، ولكن ولاًت طريق مهمة د لباطًويات اللي غادة ما بين إفريقيا و لميريكان. من مورا قرون د ليستيعمار د لبرتغال ستاقلاًت جمهورية الراس لخضر رسميا ف 1975.
تيسكنو فالراس لخضر تقريبا نص مليون د الناس و لعاصمة ديالها هي پرايا. اللغة الرسمية ف لبلاد هي لبرتغالية، و لفلوس اللي كاتخدًم هي إسكودو د الراس لخضر.
الراس لخضر عضو ف بزاف د لمنضمات بحال لأمم لمتحدة و ليتيحاد ليفريقي، و ليقتيصاد ديالها كيخدم بزاف بالسياحة و لخدمات. |
الراشيدية | الراشيدية هي واحد لمدينة مغربية كانت كتسمى من قبل "قصر السوق". هي العاصمة ديال إقليم الراشيدية، لي كيتعتبر تالت أكبر إقليم ف لمغريب و طرف من جهة درعة تافيلالت.
تيسكن فالرشيدية تقريبا 95.000 واحد على حساب الإحصائيات لي تدارو ف2010. ف 1912, الفرانساويين أسسوا المدينة د الرشيدية و عتبروها قاعدة عسكرية باش تقابل القصور ديال "مدغرة" لي كانت كتضم الٱلاف ديال المقاومين و الناس ديال تافيلالت لي كان عندهوم مشكل مع المستعمر الفرانساوي.
فالإقليم ديال الراشيدية كاينة واحة الزيز للي كتعتبر أكبر واحد ف إفريقيا و أكتر وحدة كاتنتج التمر.
من غير التمر الراشيدية معروفة تا بالسياحة الجبلية والصحراوية و معروفة حتى بإنتاج المعادن لي الأغلبية ديالها كاتصدر على برا. |
الرافعية | الرافعية جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 5356 واحد، على حسب لإحصاء لعام 2014. |
الرباط | الرَباط (ب لعربية الرِّبَاطُ - ب لأمازيغية ⵔⵔⴱⴰⵟ) مدينة ف الشمال لغربي د لمغريب ف لجيهة د الرباط سلا قنيطرة. هي لعاصمة د لمغريب من عام 1912م. ما بينها و ما بين مدينة سلا كاين واد بورݣراݣ لي كايخوي ف لمحيط لأطلسي، و اللي كيطلُو عليه بجوج. على حساب آخر إحصاء دارتو المندوبية السامية للتخطيط ف عام 2014، العدد ديال الناس لي كيسكنو ف فالرباط هو 577.827.
التاريخ.
دازو على سلا و الرباط بزاف ديال شعوب، بحال لفينيقيين و لقرطاجيين لي دارو سوق ديال تجارة معا سكان ديال لمنطقة. بعد منهم جاو رومان لي أسسو مستوطنة فبلاصة سوق و سماوها سلا كولونيا و لي مزال لآتار ديالها كاين فموقع شالة. أول تاسيس رسمي دمدينة الرباط بدا معا لمرابطين ف وقت يوسف بن تاشفين لي دار قلعة (سميتها دابا قصبة لوداية) باش يحبس لهجمات د لبرغواطيين. ف 1140 فلوقت دلأمير تاشفين بن علي تحولات لقلعة لرباط تسما قصر بني تارݣة.
قبل تّاريخ.
تاريخ لقديم دالرباط ماكانش معروف بزاف، حيث ݣاع لباحثين ولمؤرخين اللي كانوا خدمو على الرباط فاللول كانو متبعين التأسيس ديالها فتاريخ لوسيط وداكشي اللي جا مبعد.
أول مرة غادي تكون لهضرة على شنو كان فالرباط فما قبل تاريخ هو فاش لقاو بصدفة شي عضوما د بنادم بالضبط لفك لتحتاني و طراف ديال لفك لفوقاني دلجمجمة عام 1933 فواحد لكاريير جا فلمنطقة دلقبيبات مابين الرباط و تمارة. عام 1934، حدد لباحت لفرانساوي جان مارسيل بلي هداك بنادم اللي تلقاو لعضوما ديالو كان هومو إيريكتوس. هاد ليحتيمال كيعني بلي كاين شي ناس اللي يقدرو يكونو سكنو فلمنطقة دالرباط ما بين 1.9 د لمليون عام و 300.000 عام قبل زيادة دلمسيح. ف 1942، قالو لباحتين لفرانساويين رولمان ونوفيل بلي هداك بنادم اللي تلقاو لعضوما ديالو عاش فلعصر بين الجليدي ريس - فورم، و للي بدأ هادي 380.000 عام. ف 1958/59 قال لباحث لفرانساوي قال بلي بنادم لي تلقا فالرباط هو تخليطة مابين هومو إيريكتوس بيكينينسيس و هومو نيانديرطالينسيس. هاد ليحتيمال كيعني باللي كاين شي ناس اللي يقدرو يكونو سكنو فلمنطقة د الرباط ما بين 350.000 عام 35.000 عام قبل زيادة دلمسيح.
من بعد هاد ليكتيشاف، جاو باحتين وحداخرين باش يدرسو لمنطقة دالرباط. فلوقت اللي بداو خدمتهم، بدات لمدينة الجديدا دالرباط لي تانعرفو دابا تتبنا(لبني د الديور ، د لعيمارات ، د لقوادس …)
هاد لباحثين لقاو أدوات دلحجر ف بزاف دلبلايص فوسط لمدينة، وبالخصوص ف لبلايص الأثرية بحال: دوار الدوم، لغيران ديال دار سلطان ، لهرهورة، والمناصرة وغيرها.
هاد لأدوات د لحجر لي تًلقاو تنسبو لبزاف د لحضارات لحجرية بحال:
لخلاصة ديال هاد لأبحاث كاملة هي أن لبلاصة اللي فيها الرباط تسكنات هادي آلاف السنين و دازو عليها بزاف دلحضارات قبل ماتولي الرباط هي لمدينة اللي تانعرفو دابا.
تّاريخ لقديم.
فلفترة لقديمة، لمنطقة د الرّباط كانت معروفة ب سمية سالا، سيلا ؤلا شالة، ؤ كانت منطقة د تبادل تجاري معا لفينيقيين.
التاريخ لوسطاني.
ف عام 1150 دخلو لموحدين على يد عبد لمومن للمنطقة دالرباط بضبط لقلعة دبني تارݣة لي فيها ديور أو جامع. تسمات ف اللًول ب لمهدية ومن بعد برباط الفتح. الهدف د لقصبة كان هو تحمي الجيوش لي كانت تتمشي فحملات دلجهاد للأندلس. يعقوب المنصور، لحفيد ديال عبد لمومن بغا يرد رباط لفتح عاصمة لدولة ديالو. من تما أمر باش تتحصًن لمدينة بسوار مزيانة، و كبرها، وبنا فيها بزاف د لمعالم ،بحال الجامع دحسان. مورا عام 1269، جات دولة لمرينية، أو دخلات الرباط فمرحلة دتراجع. ف 1515 كان زارها لمؤرخ لموريسكي الحسن الوزان، اللي كتب بلي ماكانتش فيها كتر من 100 دار مسكونة فديك لوقت.
مورا ماخرج لمرسوم دفيليبي التالت ف 1609، لي طرد بيه لموريسكيين من لأندلس، مشاو بزاف منهم (13.000 نسمة) سكنو فالرباط و أسسو مع الناس د سلا لجمهورية د بورݣراݣ. حيت سلا كانت قدم من الرباط، وحيث لموريسكيين هوما اللي عمًرو الرباط، تسمًات الرباط بسميت سلا الجديدة، وهي السمية اللي بقات معروفة بيها تال لقرن 19.
التاريخ لمعاصر.
ف 1912، مورا ما دخل ليستيعمار لفرانساوي، ردً ليوطي الرباط هي لعاصمة دلمغريب بلاصة فاس، اللي كانت دايرا بيها لقبائل لأمازيغية اللي تاتحارب فرانسا. من مورا ليستيقلال ف 1956، بقات الرباط هي لعاصمة دلبلاد. ف 2012، تسجلو بزاف د لبلايص ف لمدينة دالرباط مع مواقع ترات لعالمي د ليونيسكو. ف 2013، جات الرباط هي التانية فالترتيب اللي دارتو سي إن إن على أحسن الوجهات السياحية د عام 2013.
جغرافيا.
أوّل إحصاء د سّكان تدار ف لمغريب مورا لسّتيقلال ف 1960، تّلقا فيه بلي كاينين 224.901 لي ساكنين فالرباط، سوا مغاربا ولا أجانب. |
الرجاء البيضاوي | رّاجا لبيضاوي ولا غير رّاجا (ب لعربية: نادي الرجاء الرياضي) هي فرقة مغريبية د كورة مبازية ف دارلبيضا ؤ كاتلعب ف لبوطولا پرو.
تأسسات ف 1949 ف درب سلطان، لفرقة كاتلعب ب لون لخضر ملي بدات. راجا معروفة خصوصا ب نجاح د لفرع ديال كورة، ؤ شعبية داخل ؤ خارج لبلاد. لفرقة كاين لمقر ديالها ف لموركاب د لوازيس فين كاتطريني، ؤ كاتلعب لماتشات ديالها ف تيران محمد لخاميس ملي تحل ف 1955.
لفرقة هي وحدة من لفراقي لي مشجعة بزاف ف لعالام، خصوصا ف إفريقيا. رّاجا هي وحدة من تلاتة د لفراقي لي أسسو لبوطولا ؤ عمرهوم طاحو من لقسم لول ملي بدات ف 1956، معا لويداد لبيضاوي ؤ لجيش لمالاكي. لفرقة عندها بزاف ديال ديربيات، خصوصا ديربي د كازا معا لويداد ؤ لكلاسيكو معا لجيش.
تاريخ الفرقة.
مرحلة تأسيس رّاجا: 1949-1956.
واخا تاريخ ديال رّاجا قريب شوية مقارنة بفراقي خرين ديال كازا، رّاجا كفرقة جا باش يجمع تمنية ديال لفراقي هاوين كاينين فدرب السلطان، وبدات الفكرة باش يكون نادي قوي يجمع هاد الفراقي والمواهب للي فيها، هادشي ماكانش ساهل، وهادشي ماتطبق تال عام 1949، لي جا بعد ماكانو مجموعة د لجتيماعات ف قهوا ديال بويا صالح و قهوة العشفوبي و حتى فمطبعة بن أبادجي، أسسوه مجموعة د المقاومين الوطنيين والنقابيين المعارضين لمغاربة بحال كريم الحجاج والمحجوب بن الصديق مؤسس أول نقابة ف تاريخ لمغريب و محمد المعطي بوعبيد و اللي غايتناوبو على الرئاسة من ورا هادشي.
ولاكن رتابط تأسيس ديال لفرقة بظروف تاريخية سپيسيال شوية، و لعلاقة ديالو مع لأحياء الشعبية المغريبية فمدينة الدار لبيضا مني كانت الحماية الإستعمارية لفرنسية، وفالمرحلة لي بانت الحركة الوطنية د لمطالبة ب لستيقلال فبداية الخمسينيات، و رتباط سّمية ديالو بالأب الروحي د لكرة البيضاوية "محمد بن الحسن التونسي العفاني لمعروف ب (الأب جيكو)"، عطا ل رّاجا شعبية وقاعدة جماهيرية كبيرة. والتجربة ديالو في الميدان الصحافة ساهمات حتا هيا ف شعبية د رّاجا، كيتعتابر الأب جيكو أول مغريبي عندو ديبلوم رياضي ف ميدان التدريب، اللي حصل عليه ف نّݣليز، ومن اللولين د لمغاربا للي حصلوا على شهادة لبكالوريوس الحديثة، هاذ المدرب اللي غايصنع من بعد طفرة كروية ف رّاجا و لكرة لمغربية بشكل عامة. ݣاع هاذ لأمور خلات لفريق لخضر يّاخد مكانة قوية وتابتة فالقلوب والداكرة ديال مدينة الدار لبيضا واللي عرفات فديك لوقت بزاف لأحداث السياسية والرياضية وكان أهم واحد فيها هو مني جتامع ليلة 19 مارس 1949 المُأسّسين ديال رّاجا ف لقهوا ديال بويا صالح فدرب السلطان باش يأسّوا الفرقة ديال رّاجا لبيضاوي وتافقوا باش تكون الفرقة مستقلة وبعلامة المغربية ماشي فرنسية، وقدروا يوصلوا لصيغة باش يتحايلوا على الشرط اللي وضعوا المستعمر على للي بغاو يأسّوا فراقي رياضية فݣاع دول المغريب الكبير، وهو بلي يكون الرئيس ديال لفرقة فرانساوي، وهاد النقطة هي لأهم ف تأسيس لفراقي الرياضية والإشكالية ديال الاستقلال ديالها فديك لوقت على السلطة وتأتير المستعمر الفرانساوي. ولاكن وصلوا لطريقة دكية باش يتحايلو على هاد القانون، لي جتامعو ف قهوت "بويا صالح" تقدمو بملف طلب تأسيس الفرقة والرئيس هو حجي بن عبّادي الملقب ب"بن أبادجي" الجزائري و أصولو عتمانية، كان من مواليد مدينة تلمسان و عندو جنسية فرانساوية، و ترأّس الفريق ل سَت أشهر.
إحصائيات ومعلومات.
الهداف.
الهداف التاريخي لّول د رّاجا هو سعيد غاندي ولاكن عدد لأهداف لي ماركا مامعروفاش حيت ماكانش تاتحفظ فديك لوقت ديال السبعينات. لهداف التاريخي د لفرقة هو صلاح الدين باصير ب 147 بيت ماركاهم من فترة التسعينات و كلهم ف لماتشات الرسمية.
أكثر لاعب مشارك.
اللعاب ديال لميليو الدولي لمغريبي لمرحوم عبد المجيد الضلمي أكتر لاعب لعب للراجا ب 568 ماتش رسمي، للإشارة ف آخر ماتش رسمي لعبو مع الفرقة كان ف موسم (1990-1991)، الضلمي هو أكتر لاعب د رجاء و فلمغريب حمل تّوني المنتخب الوطني المغربي.
ومن بعد عام من لعتزال ديالو نهائيا، حصل على جائزة اللعب النضيف من منظمة ليونسكو لي عتارفات ب لأخلاق الرياضية لعالية ديالو، وهو أول لاعب في العالم خداها، و تسنا سنوات طويلة قبل ما يكرموه ف لبلاد ديالو.
المستشهرين و الإعلام.
من يونيو "2017"، الشركة طّاليانية ليجيا هي لي تاتستورد لمعيدات الرسمية د نّادي، و الرجاء هو لفريق لوحيد ف لمغريب لي كيقتارح تصميم التونيات ديالها. |
الرحالة | الرحالة جماعة ترابية قروية كاينة ف إقليم شيشاوة، جهة مراكش آسفي، ساكنين فيها 5691 واحد، على حسب لإحصاء لعام 2014. |
الرقم الدولي المعياري ديال الكتاب | الرقم الدولي لمعياري ديال لكتاب (ردمك) ؤلا نّمرة دّولية لمعيارية د لكتاب (بلونݣلي: "International Standard Book Number (ISBN)") هو مُعَرِّف رقمي تجاري ديال لكتوبا مصمم باش يكون وحيد، يعني كل كتاب عندو رقم ديالو بوحدو. الناشرين كيشريو الردمكات من شي فرع ديال لوكالة الدولية ديال الردمك.
كل طبعة ولا طريقة نشر مختالفة ديال لكتوبا عندها ردمك ديالها لخاص (ما عدا يلا كان تنشر قبل وعاوتاني دابا رجع). مثلا طبعات كتاب إلكتروني، غلاف بالوراق، غلاف فني ديال نفس الكتاب كل وحدة غادي يكون عندها ردمك ديالها الخاص. الردمكات اللي قبل من 2007 كان فيهم عشرة د نّماري، ؤالردمكات اللي خرجو من بعد 1 يناير 2007 كلهم فيهم تلاتعش رقم. كيفاش كيتحطو الردمكات كتختالف من دولة لدولة ؤكل دولة عندها طريقتها، ؤغالبا هاد الطريقة كتكون مرتابطة بصناعة النشر فالدولة واش صغيرة ولا كبيرة.
الصيغة التعريفية اللولة ديال الردمك بانت ف1967، معتامدة على الترقيم المعياري ديال الكتاب (تمك) ("Standard Book Numbering (SBN)") اللي كان فيه تسعوت نّماري وبان ف1966. صيغة 10-نماري ديال الردمك طوراتها المنظمة الدولية ديال لمعايير (آيزو) ؤنشراتها ف1970 على أساس معيار دولي "آيزو 2108". التمك ديال 9 نماري ممكن يتحول للردمك ديال 10 نماري يلا زدتي ليه '0' فاللول.
لكتوبا لي كيتنشرو بشكل شخصي بعض لمرات ما كيكونش عندهم الردمك. لوكالة الدولية ديال الردمك كتعطي الردمكات لبحال هاد لكتوبا ك مبادرة من عندها.
معرف آخر، هو الرقم الدولي المعياري التسلسلي (ردمت) كيكون عند لمنشورات الدورية بحال لمجلات والجورنالات. أما الرقم الدولي لمعياري ديال لموسيقا (ردمم) فا كيكون عند لقطاعي لموسيقية. |
الزاوية النحلية | الزاوية النحلية جماعة ترابية قروية كاينة ف إقليم شيشاوة، جهة مراكش آسفي، ساكنين فيها 10757 واحد، على حسب لإحصاء لعام 2014. |
الزاويت | الزاويت جماعة ترابية قروية كاينة ف إقليم الصويرة، جهة مراكش آسفي، ساكنين فيها 6341 واحد، على حسب لإحصاء لعام 2014. |
السبيعات | السبيعات جماعة ترابية قروية كاينة ف إقليم اليوسفية، جهة مراكش آسفي، ساكنين فيها 14986 واحد، على حسب لإحصاء لعام 2014. |
السعادلة | السعادلة جماعة ترابية قروية كاينة ف إقليم آسفي، جهة مراكش آسفي، ساكنين فيها 16633 واحد، على حسب لإحصاء لعام 2014. |
السعودية | السعودية، رسميا لمملكة لعربية السعودية هي بلاد ف لغرب ديال آسيا، واخدة لأغلبية ديال شبه لجزيرة لعربية، و أكبر دولة ف الشرق لأوسط من ناحية لمساحة. تايحدّوها من الشمال لعراق و لأردن، من الشرق لكويت و قطر و لإمارات و لبحرين، من لجنوب ليامان و سلطنة عمان، و من لغرب لبحر لحمر.
السعودية واخدة سميّتها من لعائلة ديال آل سعود، اللي حاكمة لبلاد من 1932. قبل كانت سميتها مملكة لحجاز و نجد، و حكموها بزاف د لبدان ف التاريخ منها لأمويين و لعباسيين و لفاطميين و الدولة لعتمانية. لبلاصة اللي السعودية دابا معروفة ف لعالم حيت هي لبلاصة اللي خرج منها لإسلام، و تولد و عاش فيها النبي محمد. بزاف د لبلايص مهمة ف لإسلام (بحال مكة و لمدينة، و لكعبة) جات ف السعودية، و تيجيو ليها الناس اللي باغين يمشيو للحج ولاّ لعمرة من لعالم كلّو. هادشي تيخلي السعودية بلاد عندها بلاصة مهمة، و تادخّل بزاف د الربح من هادشي (12 مليار دولار ف لعام).
تيسكنو ف السعودية تقريبا 34.2 مليون د الناس، و لعاصمة ديالها هي الرياض. اللغة الرسمية د لبلاد هي لعربية، و لفلوس اللي تاتخدّم هي الريال السعودي. السعودية عندها قتصاد صحيح (مرتبة هي 19 أكبر قتصاد ف لعالم) حيت عندها لپطرول بزاف (هي تاني أكتر بلاد كاتصدّر لپطرول ف لعالم). هي داخلة ف بزاف د لمنضمات لعالمية بحال لأمم لمتحدة و لجامعة د الدول لعربية و منضمة التعاون لإسلامي و مجلس التعاون د دول لخليج و جي 20 و صندوق النقد الدولي و منضمة التجارة لعالمية و أوپيك. |
السعيدات | السعيدات جماعة ترابية قروية كاينة ف إقليم شيشاوة، جهة مراكش آسفي، ساكنين فيها 6427 واحد، على حسب لإحصاء لعام 2014. |
السكات د الخرفان | السكات د الخرفان (ب نّݣليزية The Silence of the Lambs) فيلم ميركاني خرج فعام 1991 بطولة د أنطوني هوپكينز فدور "هانيبال ليكتر" لي ربح لجائزة دالأوسكار ك أفضل ممثل على دور ديالو فهاد لفيلم. ؤشاركات معاه جودي فوستر فثمثيل فدور "كلاريس ستارلينغ" ؤلي حتى هي ربحات لجائزة دالأوسكار دأفضل ممثلة. ؤشارك معاهوم حتى سكوت غلين فدور "جاك كروفورد" ؤتيد ليفين فدور لقتال لمتسلسل "بافالو بيل",لفيلم دار الإخراج ديالو جوناثان ديم. .
لقصة دلفيلم.
فمكتب التحقيقات الفدرالي. السطاجيرة كلاريس ستارلينج (جودي فوستر) خدامة من نيتها باش تأڤونصي ف لكريار ديالها ، ؤفنفس لوقت كتحاول تخبي الأصل ؤلحقيقة ديالها فغرب فرجينيا حيث إلى جاب الله شي واحد عرف الأصل ديالها غيحكرها وإنقص منها، من بعد ما تسالي التكوين ديالها كلاريس ستارلينج كطمح باش تخدم مع لفرقة لمختصة بعلوم السلوك .لي كيسيرها جاك كروفورد (سكوت جلين).ؤهي مازال سطاجيرة طلب منها روفورد تطلب من الدكتور هانيبال ليكتر (السير أنتوني هوبكنز) باش إعونها فواحد لقضية خدامة عليها ديال وحد لقتال متسلسل، الدكتور هانيبال ليكتر لي هو طبيب دنفس كاين فلحبس مدة ثمن سنين ؤفبلاصة لي فيها لعسة بزاف.على ود كيقتل الناس ؤكيكلهوم ,غيرفض فلول إعونها من بعد غيتعاون معها ولكن بشروط... .من هنا غتبدا لقصة لحقيقية دلفيلم ؤوحدا من أجمل مشاهد دثمثيل لي دازو فسينيما. |
السمارة | السمارة جماعة ترابية حضرية كاينة ف إقليم/عمالة السمارة، جهة لعيون سأقية لحمرا، ساكنين فيها 50016 واحد، على حسب لإحصاء لعام 2014. |
سنة ضوئية | سّنة ضّوئية (ب نّݣليزية Light Year) لي الرمز ديالها ly هي واحد لعبرة د طّول باش كانحسبو لمسافات لكبيرة و لبعيدة بزاف بحال لمسافة بين لرض و النجوم. سّنة ضّوئية هيا لمسافة لي كيضربها شّعا ف عام يولياني واحد (365,25 يوم)، ؤ كاتساوي تقريبا 9,46 طريليون كيلوميطر.
حيت "سنة ضوئية" فيها كلمت "سنة"، بزاف د نّاس كيحساب ليهوم بلي عبرة د زّمان. سّنة ضّوئية كاتّخدم ف تّعبير على لبعوديات بين نّجوم و لمجرات، سيرتو ف سياقات ماشي حتيرافية، بحال ف مجلات علمية موجّهة ل عامت نّاس. ف لأبحات لعلمية، لعولاما أغلبية كيخدّمو لپارصيك (ب ) لي كيساوي 3,26 سنة ضوئية. |
الصهريج | الصهريج جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 15307 واحد، على حسب لإحصاء لعام 2014. |
السودان | السودان، (رسميا: لجمهورية د السودان)، هي بلاد جات ف شمال شرق إفريقيا. تايحدّوها من الشمال مصر و ليبيا، من لغرب تشاد، من لجنوب جمهورية وسط إفريقيا، جنوب السودان و إتيوپيا، و من الشرق إيريطيريا و لبحر لحمر. هي تالت أكبر بلاد من ناحية لمساحة ف إفريقيا (مورا لجزائر و جمهورية لكونݣو ديموقراطية)، و تيدوز منها لواد د النيل.
لبلاصة اللي فيها السودان دابا تستعمرات من بريطانيا ف 1898، اللي بقات تمّا تال 1 يناير 1956. قبل من 2011، كانت السودان هي أكبر بلاد ف إفريقيا، ولكن نفاصل منها الطرف لجنوبي ديالها (اللي لأغلبية ديال السكان ديالو مسيحيين و ما تيهضروش لعربية)، اللي ولاّ بلاد جديدة هي "جنوب السودان". لأغلبية ديال السودانيين مسلمين، و من 1983 تال 2020 كانت لقوانين ديال الشريعة تاتطبّق ف لبلاد. ف 2020، ولاّت السودان دولة علمانية.
تيسكنو ف السودان تقريبا 41.5 مليون د الناس، و لعاصمة ديالها هي لخرطوم. اللغة الرسمية ديال لبلاد هي لعربية، و لفلوس اللي كاتخدّم هي لجنيه السوداني. السودان داخلة مع بزاف ديال لمنضمات الدولية بحال لأمم لمتحدة و لجامعة د الدول لعربية و ليتيحاد لإفريقي و منضمة التعاون لإسلامي. |
سوشي | السوشي هي واحد النوع د المكلة جاپونية مشهورة بزاف . كتصاوب فالكوزينة الجاپونية من الروز معا لهبرة ديال لحوت خضر مقطعة على شكل د مستطيل. |
السويد | السويد, رسميا لمملكة د السويد هي واحد لبلاد فالشمال لغربي د أوروبا تيسكن فيها تقريبا 10.3 مليون واحد. تاتحدًها النورڤيج من لغرب و الشمال، و فينلاندا من الشرق و الشمال. ما بينها وبين الدانمارك لقنطرة ديال أوريسوند. لعاصمة د السويد هي سطوكهولم.
السويد داخلة فالاتحاد الأوروپي، وتاتخدًم العملة د لكرونا السويدية. لملك ديالها ديال دابا سميتو كارل ݣوسطاف 16، واللغة الرسمية فيها هي السويدية. |
السينيݣال | السينيݣال، رسميا لجمهورية د السينيݣال (ب لفرانساوية: République du Sénégal - ب لوولوف: Réewum Senegaal) هي بلاد جات ف لغرب د إفريقيا، ف لجنوب د لواد د السينيݣال. تاتحدّها من الشمال موريطانيا، من لغرب لمحيط لأطلسي، من الشرق مالي، و من لجنوب غينيا و غينيا بيصًاو. من غير هاد لحدود، السينيݣال ضايرة على بلاد آخرا من ݣاع الجوايه (هاد لبلاد جات داخلة فيها كاملة، من غير لغرب، اللي كيطل على لبحر)، و اللي هي ݣامبيا.
لبلاصة اللي فيها السينيݣال دابا تستعمرات من فرانسا ف لوسط د لقرن 19 (جوايه 1850)، و لكن شي بلايص ستعمراتهم بريطانيا (ولاّو مبعد هوما ݣامبيا). لحدود اللي تدارت ما بيناهم بجوج كانت هي باللي ݣامبيا غا تكون هي لبلاصة اللي ما بين 10 كيلوميطر من الشمال و لجنوب ديال لواد ݣامبيا، و داكشي لاخر هو السينيݣال. ستاقلات السينيݣال من فرانسا ف 20 يونيو 1960، و دارت دولة وحدا مع مالي كانت سميتها "لفيديرالية د مالي". هاد الدولة تفرقات مورا شهراين (20 غشت 1960)، و ولاّت كل وحدا فيهم بلاد. ما بين 1982 و 1989 تجمعات السينيݣال و ݣامبيا ف بلاد وحدا كانت سميتها "سينيݣامبيا" و تا هي تفرقات. ف 1991 سيناو بجوج اتفاقية ديال الصحبة و لمعاونة بيناتهم، و اللي باقي متبعينها تال دابا.
تيسكنو ف السينيݣال تقريبا 16 لمليون د الناس، و لعاصمة ديالها هي داكار. اللغة الرسمية د لبلاد هي لفرانساوية (اللغة د لوولوف كاتخدّم بزاف تا هي)، و لفلوس اللي كيتخدّمو هوما لفرنك ديال غرب إفريقيا. السينيݣال دولة داخلة ف بزاف د لمنضمات الدولية بحال لأمم لمتحدة و لإتحاد لإفريقي و إيكوواس. |
الشاب حسني | حسني شقرون, اللي معروف تا بالشاب حسني (مزيود ف 1 فبراير 1968 ف وهران - 29 شتنبر 1994) كان مغني د الراي جزائري وواحد من أكبر لمغنيين د الراي فالتاريخ. كان تيتسمًا بلملك د الراي سونتيمونطال و بأسطورة الراي. الشاب حسني حطًم بزاف د لأرقام قياسية فالزربة اللي كان تيخرج بيها لألبومات (175 ألبوم) و لعدد د شحال كانو تيتباعو منها.
حياتو.
تولد حسني شقرون ف وهران نهار 1 فبراير 1968 فعائلة فقيرة. كان باه حداد, وكانو عندو 7 د الدراري حسني واحد منهم. ملًي دار 9 سنين, تقيد حسني مع لفرقة د كورة د لجمعية الرياضية لمدينة وهران (ASMO), اللي كانت تاتلعب فالدرجة التانية د لجزائر. ملًي دار 15 لعام, تضرب ضربة خايبة ومشا للصبيطار وبقا فيه بزاف د السيمانات. منين خرج من الصبيطار, غلاض وماقدرش يكمل اللعب د لكورة. قرر ديك الساعة يعتازل لكورة.
ملًي كان فالصبيطار, كان حسني كيسمع بزاف ل فريد الأطرش, وبدات كاتعجيو لموسيقى لعاطفية وبغا يجرب يغنيها. أيبدا فاللول يغني فلعراسات ولكاباريات تا تعرف شويا كتر وسجًل أول كاسيطة ديالو ف 1986. ف 1987 غنا معا الشابة الزهوانية ومن ديك الساعة تعرف بزاف. غادي يتعرف حسني لدرجة أنه غادي يكون هو لمغني اللي كان تيبيع أكبر عدد د لكواسط فلجزائر ديك لوقت.
الشاب حسني كان تيغني على مواضيع بحال لحب ولعلاقات لغرامية, اللي ماكانتش تاتعجب بزاف د الناس ديك لوقت. نهار 29 شتنير 1994, كان حسني تيتمشًا فحومتو, حتا بعثو عليه ناس مجهولين وقتلوه. الجماعة الاسلامية لمسلحة تبنات لمقتل ديالو, ولكن ماتعتاقل تاواحد و باقي هاد لجريمة لغز تال ليوما.
لأغاني ديالو.
الشاب حسني عندو بزاف د لأغاني اللي معروفين بزاف. من ديك لأغاني كاين: |
الشريف محمد أمزيان | الشّريف محمد أمزيان (ب لأمازيغية: ⴰⵎⵖⴰⵔ ⵎⵓⵃⴰⵏⴷ ⴰⵎⵥⵢⴰⵏ)، تولد ف 1859 ف زغنغن ؤ مات ف 1912، كان مقاوم مغريبي لي حارب ستيعمار الصبليوني ف رّيف، خاصة ف لمنطقة د سلوان ف نواحي د ناضور.
حياتو.
تولد محمد أمزيان لقلعي ف 1859 ف زغنغن، وكانت عائلتو عندها زاوية سميتها "زاوية ولاد عبد السلام القلعي". قرا ف صغرو ف لمسيد ومن بعد قرا ف جاميعة لقرويين من 1887 ل 1891. ملًي سالا قرايتو رجع ل رّيف وبدا تيخدم ف لبيع و شرا د لبغال ولبݣر مابين لمغريب و لجزائر، لي كانت محتلاها فرانسا ديك الساعة.
كان شّريف أمزيان محتارم بزاف ف رّيف شرقي وكان معروف ب لي هو من لقادة د لمنطقة. ف 1903، غادي يدخل بوحمارة ل رّيف و غاتبدا روينة مابين بزاف د لقبايل، شي معاه وشي ضدو. شّريف أمزيان كان ضدو و كان من ناس لي حاربوه تا جراو عليه ف 1908. ف أكتوبر 1908 غادي يختاروه لقبايل د رّيف شرقي باش يكون هو شاف ديالهم، باش تحبس لفتنة. أول مهمة ديالو كانت هي يحارب توغل د صبليون لي بداو تيدخلو لشي بلايص ف رّيف و تيحتلوها. غادي يدوز شّريف أمزيان و لمجاهدين لي معاه 3 سنين من 1909 ل 1912 و هوما تيتحاربو معا صبليون، وغلبوهم ف بزاف د لمعارك بحال "إغزر ن ووشن" (لواد د ديب) حدا مليلية، لي تقتل فيها جينيرال صبليوني وبزاف د لكولونيلات و لقادة ديالهم.
ف صيف د 1912 غادي يعطيو لبرݣاݣة معلومات ل صبليون على فين كان ݣالس شّريف أمزيان، وغادي يحاصروه ويقتلوه. |
الشماعية | الشماعية جماعة ترابية حضرية كاينة ف إقليم اليوسفية، جهة مراكش آسفي، ساكنين فيها 24303 واحد، على حسب لإحصاء لعام 2014. |
شيعية | الشيعية هي وحدة من المداهب ديال لإسلام. |
الشيفور د طاكسي (فيلم) | الشيفور دطاكسي (بلونكلي: Taxi Driver) هو واحد لفيلم د دراما ؤلجريمة ميركاني خرج فعام 1976 ، لمخرج ديالو مارتن سكورسيزي ؤلعب لبطولة ديالو روبيرت دي نيرو. لقصة دلفيلم ضايرا على واحد السيد سميتو ترافيس بيكل (روبيرت دي نيرو) شيفور د طاكسي ؤ سبق ليه كان عسكري فلبحرية لمريكانية فيامات لحرب د فيتنام، هاد ترافيس بيكل بغا ينقي لمدينة ديالو من لفساد لي نتاشر فيها و كتر بزاف.
على حساب النقاد ؤالمخرجين ؤالجمهور هاد لفيلم كيتعتابر واحد من أعظم الأفلام فتاريخ السينيما.ترشح لفيلم لربعا دلجوائز دلأوسكار، منبينها أفضل فيلم. ؤ خذا جائزة دالسعفة الذهبية فمهرجان السينمائي. معهد لفيلم لمريكاني حط شيفور د طاكسي فالرتبة 52 فيليستا ديال أعظم 100 فيلم ميريكاني.
عيون لكلام.
https://www.boxofficemojo.com/release/rl2289403393/
http://www.interfilmes.com/filme_14558_taxi.driver.html
https://www.filmaffinity.com/es/film396074.html
https://www.imdb.com/title/tt0075314/releaseinfo |
الشينوا | الشينوا (ب شّينوية: 中国؛ پينيين: "Zhōngguó"؛ كتنطق: تْشُونْݣْ-خْواَ؛ كتعني حرفيا: "الدولة المركزية" ولا "المملكة الوسطى")، رسميا جمهورية الشينوا الشعبية، هي دولة ف شرق آسيا ؤ هي الدولة اللي فيها أكبر عدد ديال الناس فالعالم، وساكن فيها 1.428 مليار واحد ف2017. الشينوا كتغطي تقريبا مساحة 9,600,000 كيلومتر مربع، ؤهاكا كتعتابر تالت ولا رابع أكبر دولة من ناحية المساحة. الدولة كيحكمها الحزب الشيوعي الشينوي، ؤكدير تشريعاتها على 22 ويلاية، خمسة د لمناطق متمعة ب لحكم الداتي، ربعة البلديات مدارة بشكل مباشر (پيكين، تيانجين، شانݣهاي، ؤتشونݣتشين)، ؤ لمناطق الإدارية الخاصة ديال هونݣ كونݣ ؤ ماكاو.
الشينوا تعرفات على أنها من حضارات لوالا العالم، ؤ بانت ف لحوض الخصيب ديال لواد الصفر ف سهل شمال الشينوا.
ل آلاف السنين، النضام السياسي ديال الشينوا كان معتامد على لملكيات لوراتية، ولا السلالات، بداية من سلالة شيا لعلاين أسطورية ف لقرن 21 ق.ح.ع. من تما ؤ الشينوا بقات كتوسع، كتقسم، ؤ كتعاود توحد بزاف ت لمرات. |
الصالح، الشرير ؤلخايب | الصالح، الشرير ؤلخايب ( بلونكلي: The Good, the Bad and the Ugly)، فيلم طالياني لّي دار لإخراج ديالو سيرجيو ليوني. لفيلم متلو فيه لأدوار رّئيسية كلينت إيستوود و إيلاي والاك و لي فان كليف. هاد لفيلم ديال ويسترن سباغيتي
ملخص لفيلم.
لفيلم كايعاود لقصة ديال ثلاثة د رجال كايتنافسو بيناتهم ف لوقيتا د لحرب لأهلية لي كانت نايضا ف لميريكان باش يلقاو واحد لكنز دفناتو لحكومة الكونفدرالية وسط واحد لفوضا ديال لمدابزا ب سلاح ؤالشنق ؤلحرب. لفيلم تنتج بشراكة بين الطاليان ؤالصبليون ولالمان. |
الصالڤادور | الصالڤادور (ب الصبليونية: República de El Salvador) هي أصغر بلاد ف أمريكا لوسطانية و اللي عندها فيهم أكتر كتافة د السكان. تيحدها من لغرب و لجنوب لمحيط لهادي، من الشمال ݣواطيمالا، و من الشرق هوندوراس. لكلمة ديال الصالڤادور تاتعني بالصبليونية هاداك اللي كيعتق، و تسمّات بيها لبلاد من الصبليون اللي جاو لتمّا و عطاوها السمية ديال لمسيح عيسى.
سكنو بزاف د لحضارات ف لبلاصة اللي فيها الصالڤادور دابا، منهم اللينكا و لمايا. ف اللول د لقرن 16 دخلات لإمبراطورية الصبلونية ل ديك لأرض و حتلاتها. بقا هاد ليستيعمار تال لعام 1821، اللي ستاقلات فيه ديك لأرض و تدخّلات مع لأراضي د لإمبراطورية لميكسيكية، و ف 1823 مع لجمهورية لفيديرالية د أمريكا لوسطانية. ف 1841، ستاقلات لجمهورية د الصالڤادور و ولاّت بلاد عندها سيادة.
تيسكنو ف الصالڤادور تقريبا 6 د لمليون و نص د الناس، و لعاصمة ديالها هي سان سالڤادور. اللغة الرسمية د لبلاد هي الصبليونية، و لفلوس اللي تاتخدّم هي الدولار لميريكاني. كانت لعملة د لبلاد من 1892 هي لكولون الصالڤادوري، قبل ما تتبدّل للدولار ف 2001. |
سپانيا | المملكة الصبليونية ولاً صبانيا ولاً الصبليون ؤلا الصبنيول ؤلا سپانيا هي واحد البلاد فالجنوب د ؤروپا. ضايرين بيها فرانسا و أندورا فالشمال، لبحر شامي فالشرق و الجنوب، لمغريب (بوغاز جبل طارق و بحر البوران) فالجنوب، و البرتغال و المحيط الأطلسي فالغرب.
سپانيا كتحتل جوج مدون دلمغريب وككتواجد فيهم هاذي خمس قرون. هاذ لمدون هوما سبتة ومليلية.
صبانيا ساكنين فيها 47 مليون د الناس علا حساب لإحصا د سّكان د 2020 والعاصمة ديالها هي مدريد. دخلات للاتحاد الأوروپي ف 1986، وكاتخدًم الأورو. لماليك د صبانيا د دابا سميتو فيليپي. اللغة الرسمية فالبلاد كاملة هي الصبليونية، ولكن كاين بزاف د اللغات اللي تيتهضرو فبزاف د البلايص، بحال الكاطالانية والباسكية و الݣاليسية. الصبليون هي الدولة الثانية من حيث المساحة فالاتحاد الأوروپي مورا فرانسا.
السياسة و لمؤسسات.
النظام د لحكم.
سبانيا عندها نظام حكم ملكي دستوري.
الملك عندو سلطات سياسية ورمزية ،كاتحددها المادة 62 من الدستور: كاتقول بلي رئيس الدولة والجيوش ، وكايصدق على القوانين ، وكايعين رئيس الحكومة ، ويمكنليه يحل البرلمان الى اقتارحو رئيس الخكومة. وهو من الفوق ممثل الدولة الإسبانية فالعلاقات الدولية ، وخصوصا مع الدول اللي تايهضرو بالصبنيولية. الملك اللي كاين دابا هو فيليبي السادس. و وخا كاع هادشي السلطة التنفيذية كاتبقى عند رئيس الحكومة. |
الصفحة اللولا | <templatestyles src="الصفحة اللّولا4/styles.css" />
<templatestyles src="mainpage/styles.css" />
مشروع تشاركي باش نّتجو إنسيكلوپيديا حورة، فابور، ؤ متكاملة. هادا سيت ختيباري باش نشوفو واش لإنسيكلوپيديا واجدة ؤ لإقبال عليها كاين، دابا وصلنا لـ ' أرتيكل. لهدف ديالنا نوصلو لـ 10.000 أرتيكل باش نزيدو نطوّرو لموسوعة.
لمحتوى ديال ويكيپيديا منشور تحت رخصة ڭنو ل لوثائق لحورة، شي لّي كايعني بلي حور باش يتعاود يتستعمل. |
الصومال | الصومال، رسميا لجمهورية لفيديرالية د الصومال (بالصومالية: Jamhuuriyadda Federaalka Soomaaliya) هي بلاد جات ف لݣرن د إفريقيا، اللي جا ف الشرق د لقارة. تاتحدّها إتيوپيا من لغرب، دجيبوتي من الشمال لغربي، كينيا من لجنوب لغربي، و لمحيط لهندي و لخليج د عدن من الشرق. الصومال عندها أطول ساحل بحري ف إفريقيا كاملة، و الطول ديالو هو 3700 كيلوميطر.
لبلاصة اللي فيها الصومال عندها تاريخ قديم ف لبيع و الشرا، حيت عندها موطع ستراتيجي مابين إفريقيا و آسيا. ف 1920، ستعمرات بريطانيا ديك لبلاصة، و ف 1927 خداتها منها الطاليان. ف 1941، و ف وسط لحرب لعالمية التانية، عاود ستعمرات بريطانيا ديك لمنطقة من الطاليان، تا خدات لإستقلال ديالها ف 1960، و تسمّات ديك الساعة "لجمهورية الديموقراطية د الصومال". من مورا لإستقلال، دازت لبلاد من مشاكل سياسية و قتصادية، ف 1991، بدات فيها حرب أهلية باقي ما سالات تال دابا.
تيسكنو ف الصومال تقريبا 15 لمليون د الناس (لأغلبية ديالهم مسلمين)، و لعاصمة ديالها هي موݣاديشو. اللغات الرسمية ديال لبلاد هوما الصومالية و لعربية، و لفلوس اللي كاتخدّم هي الشيلينݣ الصومالي. الصومال داخلة مع بزاف د لمنضمات الدولية بحال لأمم لمتحدة و لجامعة د الدول لعربية و لإتحاد لإفريقي و لمنضمة د التعاون لإسلامي. |
الصويرة | الصويرة (، "تاصّورت") مدينة مغريبية جات على جنب لمحيط لأطلسي ف جهة مراكش آسفي، ساكنين فيها 77.118 واحد، على حسب لإحصاء لعام 2014.
تّاريخ.
لمدينة تأسسات ب أمر من السلطان لعلوي محمد التالت بن عبد الله، و بدات لخدمة عليها من عند لمعماريين طيوضور كورنوت و حمد النڭليزي، لي ف لبني ديالها خدّمو محابسيا فرانساويين، لي كانو تقبطو ف لبعتة د لعرايش ف 1765. الديزاين ديالها تدار باش يمشي معا لمتطلبات ديال التجار لأجانب، و من داك لوقت بقات لمدينة كاتوسع، و عرفات زديهار كبير. الصويرة كانت أهم مرسى تجاري، و لعاصيمة ديال الديپلوماسية ف لمغريب مابين اللخر د لقرن 18 و اللخر د لقرن 19.
لمدينة لقديمة د الصويرة هي لبلاصا لقديمة ݣاع ف الصويرة فيها و لي كانت تتسما موݣادور شحال هادي و دخلات ل الليستة د ليونيسكو د الترات لعالمي ف 2001.
ف التقسيم لإداري.
الصويرة كاتّعتابر جماعة ترابية حضرية كاينة ف إقليم الصويرة، جهة مراكش آسفي، ساكنين فيها 77118 واحد، على حسب لإحصاء لعام 2014.
تّقافة.
كاين واحد لعدد كبير ديال لمعاليم د لمغريب ف لمدينة لقديمة د الصويرة و هادشي علاش دخلات ف الليستا د التراث العالمي د ليونيسكو ف 2001. |
الطاليان | الطاليان، رسميا الجمهورية الطاليانية، هي بلاد ف جنوب أوروپا ضاير بيها لبحر دّخلاني ؤعندها حدود مع فرانسا، سويسرا، لوطريش و صلوڤينيا ف شمال. تقريبا 60.2 مليون ديال بنادم عايشين ف طاليان ؤكيهدرو ب طاليانية. روما هي العاصمة ديال البلاد ؤفيها 2.7 مليون ديال السكان. الطاليان داخلة ف تيحاد لؤروپي من 1957، وكاتخدًم الأورو كعملة. سردينيا وصقلية هوما أكبر ݣزيرات كاينين ف لبحر المتوسط ؤ بجوجهم تابعين لطاليان. |
الطاهر لخلج | الطاهر لخلج (خلاق ف مراكش ف 16 يونيو 1968) كوايري مغربي دولي كان كيلعب ف لوسط دّفاعي. الطاهر ولد لمدرسة د لكوكاب و لعب لكورة بين 1987 و 2003 ف لمغريب و لبرطقيز و النݣليز. لعب 61 ماتش دولي مع لمونتاخاب و شارك معاه ف 2 كيسان د لعالم ف 94 و 98.
حياتو.
الطاهر ولد لحومة د لقصبة ف مراكش. بدا لكاريير ديالو ف فراقي صغار د لأحياء و كانت أول فرقة ديالو هي لتيحاد لمراكشي لّي كانت كاتخرج بزاف د لعايبية صغار ف مراكش. فاش كانت عندو 14 لعام دخل ل لمدرسة ديال لكوكاب و تما تفورما مزيان على يد مدربين بحال مولاي هاشم، بنصالح، المنصوري و بوستة.
فديك لوقيتة لكوكاب كان كايدربها مدرب برازيلي سميتو فلافيو لّي كان متبع لّعايبية د شّبان و قرر باش يدخل الطاهر يطريني مع لكبار. أول ماتش ديالو مع لكبار كان ف موسم 85-86 ضد ليفار، ولعب الطاهر ماتش كبير مع لعايبية أسطوريين ديال لكوكاب بحال جنينة، قيدّي، شليحة و بياض.
ف 87 دّا لبوطولة د شّبان مع لكوكاب و كاس لعرش مع لفرقة د لكبار. ف لعام لّي من بعد مشا مسلف باش يلعب مع الكمال المراكشي، وف لعام لّي من بعد رجع ل لكوكاب لّي دوز فيها 6 سنين ديما رسمي وكان كايلعب مدافع أوسط و وسط دفاعي. بين 87 و 94، دوز الطاهر مواسم كبيرة مع لكوكاب لّي كانت من أحسن لفراقي ف لمغريب و دّا معاهوم بوطولا (92) و 2 كيسان د لعرش (91 و 93). من بعد لمشاركات ديالو مع لمونتاخاب، مشا حتارف ف لبرطقيز فين دوز مواسم كبيرة مع بنفيكا لّي ربح معاهوم لبوطولا و لكاس د لبرطقيز.
مع لمونتاخاب، الطاهر كان ف تّسعينات من رّكايز لمهمين د لمغريب ف لوسط و لعب كاس عالم كبيرة ف 98 لّي تألق فيها و كان مورا 3 د لبيوت د لمونتاخاب: كان هو لّي عطا تّمريرات لحاسمة باش ماركاو حجي و هدا ضد النرويج و بصير ضد سكوتلاندا. |
الطوݣو | الطوݣو (بلفرانساوية: Togo) اولا لجمهورية د طوݣو هي بلاد جات ف لغرب د إفريقيا. تاتحدّها غانا من لغرب، بينين من الشرق، بوركينا فاصو من الشمال، و لمحيط لأطلسي ف لجنوب. لمساحة ديال لبلاد كاملة هي 56,785 كم²، و هو اللي تيخلّيها تكون ما بين أصغر لبلدان ف إفريقيا. لعرض ديال الطوݣو صغير بزاف، و لمسافة ما بين لحدود ف الشرق (مع بينين) و ف لغرب (مع غانا) غير 115 كيلوميطر.
الطوݣو عندها تاريخ قديم و سكنو فيها بزاف د لقبايل. من لقرن 16 ل 18، كانت لمنطقة معروفة ف لعالم بلبيع و الشرا د لعبيد، حتا تعرفات واحد لوقت ب "الساحل د لعبيد". ف 1884، ستعمرات ألمانيا لمنطقة، و سمّاتها "طوݣولاند". و لكن مورا لحرب لعالمية اللولا، اللي خسرات فيها ألمانيا، خدات فرانسا لبلاد، و بقات مستعمراها، تا ستاقلاّت لجمهورية د الطوݣو ف 1960.
تيسكنو ف طوݣو تقريبا 8.2 مليون د الناس، و لعاصمة ديالا هي لومي. اللغة الرسمية د لبلاد هي لفرانساوية، و لفلوس اللي كاتخدّم هي لفرنك د غرب إفريقيا. لأغلبية د السكان د طوݣو تيآمنو بلأديان لمحليّة ديالهم، و عاد كاين أقليات ديال لمسيحيين و لمسلمين ف لبلاد. طوݣو داخلة ف بزاف د لمنضمات عالمية بحال لأمم لمتحدة و لإتحاد لإفريقي، لمنضمة د التعاون لإسلامي، لمنضمة لعالمية د لفرونكفونية و إيكوواس. |
العامرية | العامرية جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 9421 واحد، على حسب لإحصاء لعام 2014. |
العطاوية | العطاوية جماعة ترابية حضرية كاينة ف إقليم قلعة السراغنة، جهة مراكش آسفي، ساكنين فيها 30315 واحد، على حسب لإحصاء لعام 2014. |
العطاوية الشعيبية | العطاوية الشعيبية جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 5444 واحد، على حسب لإحصاء لعام 2014. |
الغيات | الغيات جماعة ترابية قروية كاينة ف إقليم آسفي، جهة مراكش آسفي، ساكنين فيها 25162 واحد، على حسب لإحصاء لعام 2014. |
لفيض | لفيض جماعة ترابية قروية كاينة في إقليم تارودانت، جهة سوس ماسة، ساكنين فيها 11998 نسمة، على حسب الإحصاء العام 2014. |
فيمينيزم | النسوية ولا لفيمينيزم، هي واحد لمجموعة د لحركات لجتماعية وسّياسية ولإيديولوجيات لي كاتبغي تعرف وتنشئ وتوصل لتّساوي سّياسي ولقتصادي وشّخصي ولجتماعي ديال لجنسين. لفيمنيزم كايتّاخد لموقف لي كايقول بلّي لمجتمعات كاتعطي لأولوية لوجهة نّظر ديال راجل، وبلّي لمرا كاتظلم فهاد لمجتمعات. من بين لمجهودات باش هاتشي يتغير كاين محاربة لأفكار لمسبقة على لجندر وإنشاء فرص ونتائج تعليمية، مهنية و د تّعامل للمرا متساوية مع لّي عند رّاجل.
لكلمة ديال فيمينيست ولا نسوي تتقال على الراجل ولا لمرا اللي تيكافحو باش المرا يكونو عندها نفس الحقوق فلمجتمع بلا ميتفرق بينها وبين الراجل على اساس الجنس ديالهم.
حقوق بحال الحق ف الاجهاض ولا الحق فلورت قد قد مع الرجل هي أمثلة د حقوق اللي تشهر بها هاد الفكر و اللي ناداو بيه شي نسويات ونسويين. ولكن كاين حقوق اخرى اللي بفضل هاد النوع من الافكار بدلات الشكل د مجتمعات و السياسات د بلدان، بحال الحق فالتصويت و اللي باقي نسا كتار فالعالم محرومين منو تال ليوم.
من الحقوق اللي تيناضلو عليها الفيمينيست ولا النسويين و النسويات فالعالم كاين:
الفيمينيست تيناضلو حتا ضد التحرش و العنف الاسري، الاغتصاب، وݣاع انواع العنف ضد المرا.
كاين بزاف د الأنواع ديال النسوية بحال النسوية المسيحية اللي تطالب بحق المرأة ف قيادة الكنيسة ولا النسوية لإلحادية اللي تتعتبر باللي الدين هو السبب فظلم المرا وأشكال اخرى، اللي تاتقول كلها باللي الهدف ديالها هو يتحيًدو ݣاع أنواع الحݣرة اللي تيتمارسو على المرا.
تاريخ.
لمصطلح.
شارل فوريي، فيلسوف وشتراكي يوطوبي فرانساوي، عندو لفضل فتصويغ د لكلمة فيمينيزم (بلفرانساوية: féminisme) ف 1837. لكلمة "فيمينيزم" بانت لأول مرة ف فرانسا وهولندا ف 1872. |
لقنطرة د بروكلين | لقنطرة د بروكلين هي واحد القنطرا فالمدينة د نيو يورك فالميريكان, و تاتلاقي مابين المنطقة د مانهاطن و بروكليين. تادوز فوق من واحد الواد سميتو إيستيرن ريڤر.
القنطرا د بروكلين هي وحدا من القناطر اللٌوالا اللي تبناو معلًقين فلميريكيان. بقات تاتًبنا 14 لعام, و تفتاتحات نهار 24 ماي 1883. فنهار الافتتاح ديالها دازو فيها 1800 طونوبيل و 150.300 ديال الناس. المهندس د هاد القنطرة كانت سميتو دجون آوݣوسطوس روبلينݣ. هاد المهندس ماكانش عندو الزهر حيث غير 3 إيام من بعد ما بدا البني د القنطرا دخل فيه باطًو وعنفجليه الصبعان د رجليه. جاه الطيطانوس ومات من بعد 13 ليوم من ديك الكسيدة.
واشينطون روبلينݣ, ولد آݣوسطوس, هو اللي كمًل المشروع من مورا ما مات بًاه, ولكن تا هو مرض (بواحد المرض سميتو مرض تخفيف الضغط), و كان خاصو يتبًع المشروع غي من بعيد. عاوناتو مراتو إيميلي روبلينݣ, وهي اللي قبطات المشروع تا سالا على خير. |
الكدية البيضا | الكدية البيضا جماعة ترابية قروية كاينة في إقليم تارودانت، جهة سوس ماسة، ساكنين فيها 21788 نسمة، على حسب الإحصاء العام 2014. |
الكفيف الزرهوني | لكفيف زّرهوني (تزاد ف لقرن 14 ف مولاي دريس زرهون ؤ مات ف 1348) شاعر زجال مغربي عاش ف يامات لمرينيين. هوا مول أقدم نص معروف مكتوب بالدارجة المغربية و لي معروف ب سميت "ملعبة الكفيف الزرهوني". هاد لقصيدة تكتبات علا لحركة لفاشلة لي قام بيها سّلطان بولحسن لمريني ل تونس (الي كانت كاتسما "إفريقية") ؤ لي خسر فيها ف معركة لقيروان.
كاينين غير جوج عيون كاتدكر لكفيف زّرهوني ؤ لي نقدرو نعرفو منها معلومات علا حياتو: |
كورة (سپور) | كورة ؤلا لفوت (بلعربية: كرة القدم، بالنݣليزية: Soccer أولّا Association Football)، كاتكنّى باللعبة الزوينة أولّا رياضة لعالام (بالنݣليزية: World Game)هي رياضة جماعية كيلعبوها جوج ديال لفراقي ضد بعضياتهم. كل فرقة د لكورة تيكونو فيها 11 لعًاب تيلعبو برجليهم بكورة مكورة. تاتًعتابر لكورة هي الرياضة اللي شعبية ݣاع فلعالم حيتاش كايقصرها كتر من 250 مليون دبنادم ف200 بلاد. كاتّلعب لكورة ف بلاصة مستطيلة سميتها التيران فيه جوج ديال الشبكات مقابلين بعضياتهوم فلقنات الصغار دلمستطيل. لهدف ديال هاد الرياضة هو لفرقة تماركي بيوتا كتر من اللي لاعبة كونطر ديالها. هادشي كايجي فاش لفرقة كاتدخّل لكورة من مورا لخط اللي تحت الشبكة د لفرقة لخرا، وغاليبا كاتعطى وقت ديال 90 دقيقة أولّا كتر (على حساب بزاف ديال الشروط).
كاتقصّر كورة تحت بزاف ديال لقواعد كايتسمّاو لقواعد د اللعبة. لمحيط ديال لكورة فيه مابين 68 و70 سانطيم وكاتسمّى "لكورة". لفراقي بجوج كايتنافسو باش يجيبو لكورة فالشبكة ديال لفرقة لخرة (مابين الرجلين وتحت لعارضة)، يعني يماركيو بيت. لكوايرية ماعندهوم لحق باش يقيسو لكورة بيدّيهوم أولّا درعانهوم فاش كايكون لماطش خدّام، من غير لحارس وغير فلمينطاقة د پيلانتيات. لكوايرية يقدّو يقيسو لبالون بأي قنت آخر من الدات ديالهوم باش يشّيرو بيها أولّا يپّاصيوها، وكايخدّمو غاليبا رجليهوم. لفرقة اللي ماركات أكبر عدد ديال لبيوتا هي اللي كاتربح. إلا لفراقي بجوج ماركاو نفس لعدد ديال لبيوتا إمّا كايتعلن تعادول أولّا كايدوز لماطش لأشواط زايدين وحتال تيرات الترجيح على حساب النوع ديال لمنافسة. كولا فرقة عندها كاپيتان اللي عندو غير مهمة وحدة ورسمية بحساب لقواعد د اللعبة: كايمتّل لفرقة ديالو فلقرعة دالريالة قبل من لبدية أولّا فشي پيلانتي.
ليتيحاد الدولي ديال كورة (بلفرانساوية: "Fédération Internationale de Football Association"، FIFA) هو اللي كايسيّر وكاينضم هاد اللعبة فلعالام وهو اللي كاينضّم كيسان لعالام دالرجال ولعيالات مرة كولّا ربع سنين. كاس لعالام كاتكون مرّة كولّا ربع سنين من 1930 (من غير 1942 و1946 اللي تلغاو بسباب لحرب لعالمية التانية). تقريبا مابين 190 و200 دولة كاتنافس على بلاصة فلفّينال تحت لمضلّة ديال لكونفيديراليات تاوع لقارّات. لأدوار دلفينال كايدوزو كولّا ربع سنين ف4 دالسيمانات وكاتقصّر فيهوم 32 بلاد. هادي هي لمنافسة الراقية مابين لمنافسات ديال كورة فلعالام كامل. كاس لعالام ديال لعيالات حتى هي كاتقصّر مرة فكولّا ربع سنين من 1991، واخا لعيالات كانو كايقصرو كورة من نهار بانت. شي مليار و120 مليون واحد تفرّجو فكاس لعالام عيالات د 2019 واللي تدارت ف فرانسا.
تصايبت لقوانين د لكورة ف النݣليز و دارها ليتيحاد د لكورة د لينݣليز ف 1863. تطورات لأساليب ديال لكورة مع لوقت وتبدًلات معاها بزاف د لقوانين حتا وصلنا للكورة لحديثة. فهاد لمرحلة، ولات لفراقي تاتخدم تا على الطكتيك و لمهارات د اللعب، و هوما حوايج تيخدمو عليها لمدربين باش يربًحو لفراقي ديالهم. أحسن بوطولة ديال لكورة فإفريقيا هي كاس إفريقيا، أمّا فؤروپا أحسن واحد هوما دوري أبطال ؤروپا (رجال وعيالات)، اللي كايجيب مشاهدات كتار بزاف فالتلفازة من لعالام كامل. لفينال ديال الدوري دؤروپا دلأبطال دالرجال ولّا فلعوام اللخرين أكتر حدت رياضي كايتشاف فالتلفازة. أحسن بوطولة محلية ديال كورة فإفريقيا هي بوطولا 1 لا من ناحية التصنيف ديال "لكاف على خمس سنين د2020" ولا من ناحية لجمهور لممكين واللي واصل ل 2 دلمليار واحد ف53 مليون دار ف154 دولة. أحسن بوطولا فلعالام هي لپريمر ليݣ ديال النݣليز.
لقواعد.
كاينين 17 قانون فلقواعد ديال كورة الرسميين، كولّا وحدة فيهوم عندها الشروط والتعليمات ديالها. نفس لقواعد هي اللي كاتطبّق على ݣاع لمستويات دياول كورة، واخّا كايكونو شي تغييرات فيهوم باش يتوالمو معا لفئات ديال الشبان والصغار، ولعيالات واللي عندهوم حاجات خاصّين. لقواعد مصايبين مرخوفين شي شوية باش يتݣاد التطبيق تاعهوم مع الضروف ديال اللعب. لفيفا هي اللي كاتنشر هاد لقواعد، ولاكين لمجليس ديال ليتيحاد الدولي دكورة (IFAB) هو اللي كايسهر على التطبيق ديالهوم. زيادة على لقوانين بسبعطاش، بزاف ديال لقرارات من لIFAB كايساهمو فالتقنين ديال كورة.
لكوايرية، الدوزان، و لحكّام.
كولّا فرقة كاتكون فيها ماكسيمو 11 كوايري (بلا لكوايرية دالتبديل)، وواحد من هاد لحضاش خاص يكون حارس. لقواعد ديال لمنافسات يقدرو يقررو عدد قل ديال لكوايرية، غالبا كايكون سبعة منهوم. لحرّاس هوما بوحدهوم اللي يقدّو يقيسو كورة بيديهوم، هلّي خاص يكونو لداخل ديال لمينطاقة د پيلانتيات قبال لݣول ديالهوم. من غير هكّاك كاينين بزاف ديال لبلايص اللي يقدّ لمدرّيب يحددهوم لدوك لعشرة اللي باقين، وهاد لبلايص ماكاتحددهومش لقواعد.
لكيطمة الرئيسية اللي خاص تكون عند لكوايرية فيها تيشورت، شورط، تقاشر، سبرديلة د كورة وواحد التويشية كاتحمي الساق. الطبّة ولخبراء ديال الطب كايوصّيو لكوايرية الرجال بمايو دخلاني باش يحميهوم من الدقّات اللي كايجيو جيهة لحجر. لغطا دالراس ماشي ضروري فلكيطمة، واينّي اللعابة كايديرو باش يخفّو من الدقات اللي كاتجيهوم فالراس. لكوايرية ممنوعين باش يلبسو أي حاجة فيها لخطار عليهوم وعلى لكوايرية لخرين، بحال الدهوبات ولمواݣن. لكوايرية ديال لفرقة خاص يلبسو توني اللي كايفرّقهوم على لفرقة لخرة أولّا على لحكّام.
واحد لعدد ديال اللعابة يقدر لمدرّيب يبدّلهوم فوسط اللعبة. لعدد ديال الشونجمو لمسموح بيه فلأغلبية ديال لبوطولات هو تلاتة فتسعين دقيقة، وكايتزاد لعدد إلا لماطش كان غادي للميطات الزايدين، واخّا هاد لعدد كاتبدّل على حساب النوع ديال لمنافسة أولّا لودّيات. يقدر يتدار تبدال إلا كان لكوايري لداخل واكل الدق، عيان، ماعندوش فعالية أولا إلا لمدرّيب باغي يبدّل الطاكتيك أولّا يضيّع لوقت فماطش اللي النتيجة ديالو غير على سبّة. فلميطشان لعادين ديال لكبار لكوايري اللي خرج ماكايعاودش يدخل. IFAB كاتنصح "مايكملش لماطش اللي فيه قل من سبعة ديال لكوايرية فكولّا فرقة". بالنسبة للميطشان اللي ماكاتحضرش ليه شي فرقة لعقوية والنقاط اللي كاتعطى/كاتحيّد على هادشي كاتبقى للعصبات اللي كاتسيّر لمنافسة.
لماطش كايسيّرو حكم اللي "عندو السلطة لكاملة باش يفرض لقواعد د اللعبة بعلاقة معا لماطش اللي كايسيير" (قانون 5) واللي لقرارات ديالو مافيهومش نقاش. لحاريس كايعاونوه جوج دلحكام لمعاونين. فبزاف ديال لبوطولات لكبار كاين لحكم الرابع اللي كايعاون لحكم اللول ويقدر يبدّل لحكّام لمعاونين إلا كان هادشي ضروري.
تيكنولوجيا خط لݣول كاتساتعمل باش يتحيد الشك من إلا دازت كورة مورا لخط دلݣول وتماركا بيت أولا لا. لحكم لمعاون بلڤيديو (لڤار) هي تيكنولوجيا بدات كاتبان فلبوطولات لكبار باش تعاون لحكّام اللي فالتيران بحساب لإعادة دلڤيديوات باش يتأكدو من لقرارات ديالهوم أولّا يلغيوها. كاينين ربعة ديال لحوايج اللي كايدير ليهوم لڤار لمراجعة: كارطة حمرة أولا صفرة تعطات بلغلط، لبيوتا ؤ واش كان فيهوم موشكيل فلبني دلهوجوم ديالهوم، لقرارات اللي تعطات فيهوم كارطة حمرة نيشان، ولقرارات ديال پيلانتي.
لبالون.
لكورة عندها شكل مكوّر ولمحيط ديالها الدّاير خاص يكون مابين 68 و 70 صانطيم. التقل ديالها كايكون مابين 410 و450 ݣرام، والضغط ديالها مابين 0.6 و1.1 ديال الضغط لجوي اللي كاين حدا لبحر. شحال هادي كان لبالون كايتصاوب من وراق ديال الريش مخيطين وميكة ديال لاݣوم باش الضغط يتشدّ. لكواري اللي كاينين دابا صطيناعيين.
التيران.
الشكل ديال التيران فلميطشان الدوليين ديال لكبار كايكون مستطيل اللي الطول ديالو مابين 100 و110 ميترو ولعرض ديالو مابين 64 و75 ميترو. فلميطشان اللي ماشي دوليين التيران كايكون الطول ديالو مابين 90 و120 ميترو ولعرض مابين 45 و90 ميترو، غير مايوليش التيران مربّاع. ف2008 قررات IFAB يكون الطول ديال التيران هو 105 ميترو فالطول و68 ميترو فلعرض للميطشان الدوليين، ولاكين هاد لقرار ماعمرو تطبق حيتاش مازال ماكايناش موافقة عليه.
لخدود الطوال سميتهوم "خطوط التوش"، أمل لحدود الصغار اللي لݣول محطوط عليهوم سميتهوم "خطوط لݣول". كولّا خط ديال لݣول محطوط عليه مستطيل ديال لݣول، فنص الطريق مابين خطوط التوش. لعرض ديال الداخل دلݣول (من الرجل ليمنية للرجل ليسرية) فيه 7.44 ميترو، أمل لعلو ديال لعارضة اللي هازينها الرجلين فيه 2.44 ميترو من فوق الضس. الشباكي كايكونو مورا لݣول، ولاكين لقواعد د اللعبة مافارضينهومش.
قبالة لݣول كاينة لمينطاقة د پيلانتيات. هاد لبلاصة كايحددها لخط د لݣول، جوج خطوط بادين من خط لݣول ومتعامدين عليه وبادين بعاد 16.5 ميترو على الرجلين دلݣول والطول ديالهوم 16.5 ميترو. فهاد لحد واحد لخط آخور متعامد عليهوم ومتوازي معا لخط دلݣول كايجمعهوم. هاد لبلاصة عندها بزاف ديال لغراض، لأهم منهوم هوما: هي لبلاصة فين يقدّ لحاريس يقيس لبالون بيدّيه ولبلاصة فين إلا تدار غلط على كوايري من لفرقة لخرى كايتعاقب بپيلانتي. علامات خرين فالتيران كايبينو فين كاينة النقطة ديال لبدية تاع لماطش، لبلاصة منين كايشوتي لحاريس لكورة للداخل، لبلاصة فين كاتحط كورة وقت لپيلانتيات أولا ركنية.
مدة لماطش وتهراس التعادول.
90 دقيقة.
لماطش لعادي ديال لكبار فيه جوج ميطات ديال 45 دقيقة لكولّا واحد فيهوم. كولا ماطش كايمشي لوقت ديالو نيشان وماكايحبسش فاش لبالون كايخرج برّا التيران. كاينة واحد 15 دقيقة ديال الراحة مابين لميطات. لحكم هو اللي رسميا كايشد لوقت ديال لماطش، ويقدر يزيد وقت على هاد لشواط كايعوّض بيه داكشي اللي ضاع فالتبديلات، لغلاط، لپيلانتيات، لوقت ديال لكوايرية اللي كاياكلو الدق. فلوراق ديال لفيفا هاد لوقت كايتسمى "لوقت الزايد"، ولاكين يقدر يتسمى حتى "بدل الضايع". لمدة ديال هاد لوقت كايحددها لحكم بوحدو. بدل الضايع ماكايعوضش ݣاع لوقت اللي لكورة خارجة فيه، وماطش ديال 90 دقيقة عاد كاتكون فيه واحد ساعة ديال اللعب. لحكم هو نيت اللي كايحدد لافّان ديال لماطش. فلميطشان اللي فيهوم لحكم الرابع، هادا كايهز واحد اللوحة كايبيّن فيها للعّابة ولجمهور شحال ديال الدقايق ناويين يزيدو. هاد لوقت كايقد لحكم يزيد عليه مازال. لقانون كايݣول باللي لمدة ديال الشوط كايتزاد ليها حتى كاتسالي لپيلانتي.
تهراس التعادول.
فلمنافسات ديال لبوطولات يقدّ لماطش يسالي بتعادول. ولاكين فلمنافسات اللي ضروري خص واحد لفرقة تّقصى كاينين طرق باش كايهرّسو التعادول إلا كان؛ ويقدر ݣاع لماطش يتعاود. لماطش اللي كايساليو لميطات ديالو بالتعادول كايدوز للميطات الزايدين، واللي هوما جوج ديال لشواط كولّا واحد فيهوم فيه ربع ساعة. إلا بقا التعادول، كايدوزو نيشان لتيرات الترجيح (فلقواعد د اللعبة كايتسمّاو "التيرات من النقطة دپيلانتي") باش يتحدد إينا فرقة غاتدوز للدور لماجي ديال التورنوة. لبيوتة اللي كايتماركاو فلميطات الزايدين كايتحسبو على النتيجة د لافّان د لماطش، ولاكين تيرات الترجيح كايبينو هلّي شكون غايدوز للدور لماجي (لبيوتة فپيلانتيات ماكايتحسبوش معا النتيجة د لافّان تاع لماطش).
فلمنافسات والتورنوات اللي فيهوم ميطشان لألي والروتور، كولّا فرقة كاتضايف مرة وحدة، ولمجموع ديال لبيوتة من لميطشان بجوج كايحدد النتيجة دلافّان وكايبان إنا فرقة غاتدوز. إلا كان لمجموع متساوي، يمكن يتّحتاكم لقانون لبيوتة د الضيف باش يتّعرف شكون ربح. فهاد لحالة لفرقة اللي ماركات بزاف وهي ضيفة عند لفرقة لخرة هي اللي كاتربح لماطش. إلا كان التعادول باقي، لميطات الزايدين، ومن بعد التيرات د الترجيح هوما اللي كايهرّسو التعادول.
كورة ملعوبة وبرا التيران.
فلقواعد ديال اللعبة، لماطش وهو خدام عندو جوج دلحالات ديال اللعب: "كورة ملعوبة" و"كورة برا التيران". من لبدية تاع كولّا فترة (ميطا) بالصفّارة حتال لافّان ديالها، لكورة كاتكون فلحالة لملعوبة من غير إلا كانت خارجة أولّا لحكم حبس لقصارة. فاش لكورة كاتولّي فلحالة ديال برّا التيران، كايتعاود لبدية داللعب بوحدة من هاد التمنية الطرق، على حساب كيفاش خرجات. نفتارضو كاينة فرقة (أ) مهاجمة وفرقة (ب) مدافعة:
لبسالة.
ف التيران.
لغلط كايطرا فاش لكوايري كايدير مخالفة كاينة فلقواعد د اللعبة وكورة كاينة فالداخل وملعوبة. لمخالفات اللي كايتعتابرو غلاط كاينين فلقانون 12. لهزان ديال لكورة بليد، الدفيع أولّا التعكال ديال شي كوايري من لفرقة لخرة هي ميتال على "غلط ب پيلانتي" واللي كايتعاقب عليه إما بضربة غلط نيشان أولّا پيلانتي. كاينين غلاط خرين كايتعاقب اللي دارهوم بضربة غلط مانيشانش.
لحكم يقدر يعاقب لكوايري (كارطة صفرة) أولّا يجري عليه من لماطش (كارطة حمرة). لكارطة التانية لشي لعّاب فلماطش كاتعني نيشان حمرة ولخروج. لكوايري اللي شد صفرة كايتحسب "مقيّد"، حيتاش لحكم كايقيّد سميتو فلكناش الرسمي ديالو. إلا اللعّاب خرج بحمرة، ماكايتعوّض بواحد آخور ويقدر ݣاع مايدخلش لميطشان خرين. لبسالة كاتطرا مرة مرة، والتعريف ديال لحالات ديالها واسع بزاف واخا لمخالفات اللي كايتحسبو عليها مقيدين فلقواعد د اللعبة. حݣا، لمخالفة ديال "السلوك اللي ماشي رياضي" كاتستعمل باش تتعامل معا لحالات اللي كاتريّب الروح د اللعبة، واخّا ماكاينينش فلمخالفات لمحددة. لحكم يقدر يهز حمرة ولّا صفرة على كوايري كاين فالتيران من لبدية، كوايري اللي دخل ولماطش خدّام أولّا كوايري اللي ݣالس فليحتياط. الناس اللي مالاعبينش بحال لمدرّيب والطاقم التقني ماكاتّهزش عليهوم لكارطة، ولاكين يقدر لحكم يجري عليهوم إلا ماقدروش ينضابطو.
لحكم يقدر يخلّي اللعب عوض مايوقّفو إلا كان هادشي غاينفع لفرقة اللي تّرتاكب ضدها لغلط. هادشي كايتسمى "لأولوية فلقصارة". لحكم كايوقّف اللعب وكايعطي عقوبة للغلط اللي تدار إلا لأولوية ماتنفداتش "فتواني قلال". واخا لغلط ماتعاقبش عليه فوقت لأولوية، لحكم كايعاقب عليه فأقرب وقيتة كايوقف فيها اللعب. لقرارات اللي كايعطيها لحكم فوسط لماطش هي اللولة واللخرة. النتيجة ديال لماطش ماكاتّبدلش منين كايسالي واخّا يكون دليل باللي لغلط طرا بالصح (واخّا فلقبول أولّا التحياد ديال لبيوتة).
برّا التيران.
لجامعات د كورة ولمنضّيمين ديال لمنافسات كايفرضو التربية فبزاف ديال النواحي د اللعبة، زيادة على التنضيم اللي كايديروه، بحال فاش كايتعاملو معا التعليقات اللي كايعطيوها لكوايرية، لمدرّيبين والطاقم التيقني ولإدارات د لفراقي، التدبير ديال لفلوس فلفراقي، الدوپاج، لغش ف لعمر وحتى لبيع د لميطشان. بزاف ديال لمنافسات كاتحبس لكوايرية اللي خداو حمرة وماكايحضروش لواحد لعدد ديال لميطشان. فلبعض من لحالات ديال لبسالة فالتيران، إلا تعتابرو خطيرين بزاف (بحال لعنصرية)، لجامعات كاتفرض عقوبات كبر من داكشي اللي كاياخد داك اللي خرج بكارطة حمرة. بعض لجامعات كاتخلّي لفراقي تدير ستيئناف على لقرارات د لحبيس ديال لكوايرية ديالها إلا حسّو باللي لحكم كان ضالمهوم فحقهوم.
هاد النوع ديال لعقوبات تقدر تهبط على شي وحدين أولّا لفرقة كاملة ݣاع. لعقوبات تقدر تكون خطيّات، تحياد د النقاط (ف لبوطولات)، أولّا ݣاع يتّرّا عليهوم من لمنافسات. فلميتال، ليتيحاد د كورة د النݣليز كايحيّد 12 نقطة لكولّا فرقة دخلات لإدارة (لإدارة فالنݣليز كاتدار للفراقي اللي ماقدراتش تخلص لكريديات اللي عليها، وكاتبقى تحت لجنة اللي كاتسيّر كولشي فلفرقة من غير التدريب ديال اللعّابة ولختيار ديال التشكيلة). من لعقوبات لخرين اللي كاتعطيهوم لجامعات ولعصبات هوما فاش كاتّربّح واحد لفرقة حيتاش ديك اللي غاتقصّر معاها ماحضراتش للماطش.
التنضيم.
لمنضّامة الرسمية اللي كاتنضّم وكاتجيري الرياضة د كورة هي ليتيحاد الدولي د كورة (FIFA). لمقر ديالها كاين فمدينة زوريخ فسويسرا. ستة ديال لمنضّمات لإقليمية مرتابطة بلفيفا هي اللي كاتسيّر لكورة فلقارّات:
لمنافسات اللي كاينين فلعالام.
لمنافسات دلعالام ف كورة فيهوم جوج د لݣناس: لمنافسات اللي فيهوم مونتخبات كايمتّلو لبلاد، ومنافسات اللي فيهوم فراقي من بلدان وبوطولات محلية مختالفين. لكورة دلعالام بلا تأهول كايتقصد بيها الشكل اللول ديال لمنافسات. فلحالة ديال لمشاركات الدولية تاوع لفراقي، اللي كيخلّيها تكون دولية هي لبلاد لأصلية دلفرقة ماشي لجنسيات ديال لكوايرية.
أكبر تورنوة دولية ديال لكورة فلعالام هي كاس لعالم اللي كاتنضّمو لفيفا. كاس لعالام كاتكون مرّة كولّا ربع سنين من 1930 (من غير 1942 و1946 اللي تلغاو بسباب لحرب لعالمية التانية). تقريبا مابين 190 و200 دولة كاتنافس على بلاصة فلفّينال تحت لمضلّة ديال لكونفيديراليات تاوع لقارّات. لأدوار دلفينال كايدوزو كولّا ربع سنين ف 4 دالسيمانات وكاتقصّر فيهوم 32 بلاد. هادي هي لمنافسة الراقية مابين لمنافسات ديال كورة فلعالام كامل. لمجموع لمراكم ديال لمشاهدات د لميطشان كاملين فكاس لعالم 2006 وصل ل 26 مليار و290 مليون وشي 715 مليون تفرجو فلفّينال. 715 مليون هي تقريبا واحد من كولّا تسعود دلبشري فلأرض. من مورا كاس لعالم، كاينين لبوطولات دلقارّات، واللي كاتنضّمهوم لكونفيديراليات د كورة مابين لمونتخابات. فإفريقيا كاينة كاس إفريقيا، وكاس أوروپا.
لبوطولات لمحلية.
لجامعات د كورة اللي شادّين هاد لمجال كايخدّمو السيستيم د لبوطولة ف لموسم لمحلي، واللي فيه غاليبا بزاف ديال لقسام، واللي فيهوم لفراقي كايربحو النقاط على حساب النتائج دلميطشان. لفراقي كايتستفو فطابلويات بالترتيب ديال النوقاط اللي جمعو فاش كايكونو ضيوف ومضايفين، فسيستيم كايتسمى تورنوة روبين. فاللافان ديال لموسم، لفرقة اللولة فالترتيب كاتدّي لكاس ولبوطولة. واحد أولّا شوية من لفراقي د لفوق كايدوزو يقدّو يطلعو لقيسم كبر فالنيڤو، ؤوحدة أولّا شوية من لفراقي ديال لتحت د الطابلو كايهبطو لقيسم قلّ فالنيڤو.
لفراقي اللي كايساليو لموسم فلفوق ديال الترتيب يقدرو يدوزو لبوطولة دلفراقي اللي هي دولية فلموسم اللي تابع. لأغلبية ديال لبلدان كاتزيد على السيستيم ديال لكورة تورنوة أولّا كتر ديال لكاس مبازية على السيستيم د خروج لخاسر. فلمغريب، لبوطولات اللي كاينين عند الرجال بلقسام هوما لقيسم اللول ؤ التاني ؤ التالت ؤ الرابع ؤ لخامس، زيادة على لبوطولات د لعصبات تاع لجيهات اللي كاتمشي حتال لقيسم التامن. التورنوة د لكاس اللي مبازية على السيستيم د خروج لخاسر فلمغريب هي كاس لعرش. أول بوطولة حتيرافية ديال لعيالات هي لبوطولا د 2020-21.
لقسام اللولين ديال شي بلدان كايكون فيهوم كوايرية اللي كايتخلّصو بلبيان، فلبلدان الصغار ولأغلبية ديال لفراقي دلعيالات، لكوايرية كايقدرو يخدمو فبلايص خرين ولّا غير هواة كاتعجبهوم لقصارة د كورة. |
المربوح | المربوح جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 8774 واحد، على حسب لإحصاء لعام 2014. |
لمعدر لكبير | لمعدر لكبير جماعة ترابية قروية كاينة في إقليم تيزنيت، جهة سوس ماسة، ساكنين فيها 6866 نسمة، على حسب الإحصاء العام 2014. |
المعطي منجب | المعطي منجب، تولد فـ6 مارس 1962 ف بنسليمان، هو ؤستاد جاميعي ومؤرخ وحقوقي وناشط سياسي مغريبي تيخدم على تّاريخ السياسي لمعاصر ومسائل حقوق لإنسان.
حياتو.
تولد لمعطي منجب ف 1962 ف بنسليمان وكبر فيها. قرا التاريخ فكلية لأداب فالرباط و موراها كمًل قرايتو ففرانسا.
لمعطي منجب عندو جوج دكتورات: اللًولا من فرنسا فالشؤون السياسية فمنطقة شمال إفريقيا (1989)، والتانية من السينيݣال فتاريخ السياسة لإفريقية (2005).
ف شتنبر 2015، تمنع من سفر ل لخاريج بسباب ختيلالات ف لفلوس ف واحد من لمراكز لي خدام فيهم علا حساب ماقالت وزارة داخيلية. موراها دار إضراب علا لماكلة من 6 أكتوبر حتال 29 أكتوبر مورما تحيد عليه هاد لمنع. تهمة لي كانت عندو د أنو "قاس سلامة داخيلية د دولة، دار نصب ؤ بلي خدا معاونات من منضمات برانية بلاما يحتارم لقانون" دازت ف لمحكمة لبتيدائية د الرباط ف 19 نونبر 2015 لي أجلاتها حتال 27 يناير 2016 ؤ موراها خمسة د لمرات خرين، حتال 28 يناير 2021 فين تحكم عليه غيابيا ف هاد لقضية ب عام د لحبس ويخلص خمسطاس ألف درهم.
ف 7 أكتوبر 2020، النيابة العامة في المحكمة الإبتدائية ديال الرباط حلات تحقيق مع لمعطي منجب و لفاميلة ديالو علا شي تحويلات ديال بزاف د لفلوس وغسيل د لفلوس.
خدمتو.
مراكز وجمعيات.
أسس لمعطي منجب بزاف د لمراكز ولجمعيات منها:
كتوبا.
كتب لمعطي منجب عدد د لكتوبا منها: |
لمغريب | لمغريب ؤلا لمملكة د لمغريب (ب لأمازيغية ⵜⵎⴳⵍⴷⵉⵜ ⵏ ⵎⵓⵔⴰⴽⵓⵛ- تاݣلديت ن لمغريب ؤلا ⴰⵎⵓⵔ ⵏ ⵡⴰⴽⵓⵛ أمور ن واكوش ؤ كاتعني "بلاد الله") واحد لبلاد كاينة فالشمال لغربي د إفريقيا، لعاصيمة ديالها هيا رّباط ولمدينة لكبيرة ديالها هيا الداربيضا، ولي هي مدينة ديال الصّرف ؤ لخدمة. و لهضرة لمرسمة ديالها هي تمازيغت و لعربية و كاينة حتا هضرة مغريبية لي هي الداريجة و لي هي متأترة ب تمازيغت و لعربية و لفرانساوية و سپنيولية.
لمدون لكبار لاخرين ولمعروفين هوما ، فاس، مراكش, سلا، مكناس، طنجة، أݣادير، آسفي، تطوان، وجدة، بركان، لعيون، الحسيمة، بني ملال، قنيطرة، وارزازات والداخلة. تايلاݣيها من الشمال لبحر دّخلاني والصبليون، من لغرب لمحيط لاطلاسي ، من الشرق الجزائر، ومن لجنوب موريتانيا . التيساع د لبلاد هوا 710.850 كم²، و كايسكنو فيه جوايه 36.5 مليون د نّاس على حساب التقديرات ديال 2019. لمغريب بلاد داخل ف لأمم لمتحدة من عام 1956 و جّامْعة دلبلدان لعربية من 1958, وهو من بين لبلدان اللي صاوبات لتيحاد دلمغريب لكبير فعام 1989.
لمغريب مديور فيه نضام ملكي من السلالة دلعلويين ؤ اللي فيه الملك محمد السادس هو اللي كايحكم لبلاد من عام 1999 مورا موت باه لحسن تاني، عندو دوستور توافقت عليه أغلبية كبيرة ف 2011 وعندو برلامان كايصوتو الناس على لعضاوي ديالو.
الرايس دلحكومة دلمغريب ليوما هو عزيز أخنوش لي كينتامي لحزب التجمع لوطني د لأحرار.
تاريخ.
قبل تاريخ.
لعصر لحجري لقديم.
المنطقة اللي هي دابا المغريب كانت مسكونة من العصر الحجري القديم، ف شي وقت مابين 190.000 و 90.000 ق.م. كاينة دراسة جديدة اللي تقدر تبين بيلا المغريب كان مسكون قبل هاد التاريخ من بعد ما تكتاشفو مستحتات ديال الهومو ساپيينس حدا الضفة ديال المحيط الأطلسي ف جبل إيغود اللي التاريخ ديالهوم كيرجع ل قبل 315.000 ق.م. الشي اللي كيجعل هاد المستحتة هي أقدم مستحتة ديال الهومو ساپيينس ف العالم. ف العصر الحجري القديم العلوي، المنطقة ديال المغرب كانت كاتشبه الساڤانا فعوض القحولة اللي المغريب ولا معروف بيها دابا. الحقبة العاترية (من هادي 40 حتال 20 ألف عام) جات من وراها التقافة الإيبيروموريسية (من هادي 21 ألف عام) اللي تتواجد بالأخص فمنطقة تافوغالت فإقليم بركان لي لقاو فيها آثار وهياكل وحمض جيني يرجع لذيك الحضارة لي سماوها على سميت "إنسان تافوغالت" بلفرونسي ليسم لعيلمي ديالو L'Homme de Taforal. أما سميت ايبيروموريزية فهي غلط حسب الاركيولوجي بزوݣاغ لأنهم فبدية لقرن لفايت عتاقدو بلي كاين التشابهات معا التقافات لأيبيرية و ليوم تأكدو بلي لاعلاقة.
لعصر لحجري جديد.
ف لعصر لحجري الجديد، جاو صيادا ورعاة وستاقرّو ف الساڤانا ديال المنطقة. التقافة ديالهوم زداهرات حتى بدات المنطقة كاتيبس من مور عام 5000 ق.م بسباب التغيرات د المناخ. المناطق الساحلية ديال المنطقة د المغريب ف البدو ديال العصر الحجري الجديد كانت كاتشتارك ف التقافة ديال الفخار مع المنطقة ديال البحر البيض المتوسط. الحفريات الأركيولوجية بينات بيلا التدجين د البقر والزراعة دالغلة بجوجهم وقعو ف داك العصر. ف العصر النحاسي، التقافة الجرسية كانت وصلات للشمال دالمغريب.
تاريخ لقديم.
لفينيقيين.
المجي ديال الفينيقيين للسواحل المغربية أدّى لقرون ديال الحكم الأجنبي ف الشمال د المغريب. التجار الفينيقيين ختارقو المنطقة الغربية ديال البحر البيض المتوسط قبل القرن 8 ق.م و من وراها ب شوية بناو مستودعات ديال الملحة ف السواحل و الوديان د المغريب. من بين أهم المستوطنات اللولة ديال الفينيقيين كانت كاينة ف شالة، ليكسوس و موݣادور.
لقرطاجيين.
جات الحضارة القرطاجية قبل القرن 5 ق.م و وسّعت السيطرة ديالها ف شمال إفريقيا. قرطاج زادت كبرات لعلاقات التجارية مع القبايل الأمازيغية، و خلصات ليهم خلصة سنوية باش تحافض على التعاون ديالهوم ف الستغلال د المواد الأولية.
موريطانيا.
من القرن 3 ق.م، موريطانيا كانت مملكة قبَلية أمازيغية على الضفة المتوسطية ديال المغريب، أقدم ملك معروف ديال موريطانيا كان هو باݣا، اللي حكم فالقرن التالت قبل ميلاد المسيح و من بعد منو كان بوكوس لول للي حكم بين 100 ق.م و 80 ق.م، الملوك الأمازيغيين ما كانوش كيسيطرو بزاف على السواحل، الشي اللي سهّل الدخلة ديال الرومان. ف اللول، موريطانيا كانت كليّان ديال لإمبراطورية رومانية ف عام 33 ق.م، و من بعد ولات إقليم تابع للرومان ب شكل مكمول ملي الإمبراطور كاليݣولا عدم بطليموس، آخر ملك ديال موريطانية، ف عام 40 ميلادية.
روما سيطرات على الأراضي الموريطانية، اللي ما كانتش محددة مزيان، ب اتفاقيات ومعاهدات مع القبايل الأصلية فعوض ما يكون غزو عسكري و وسّعات النفود ديالها غير ل دوك المناطق اللي كانت كاتعتبرهوم مفيدين للاقتصاد ديالها أو اللي ما كانوش كيتطلبو بزاف د الناس للحماية. هاد المنطقة ولات جزء من الإمبراطورية الرومانية و ولات سميتها موريطانية طنجية و خدات طنجيس (طانجا دابا) ك عاصمة ليها. ف الوقت ديال الحكم د الإمبراطور الروماني أݣسطوس، الحكام ديال موريطانية طنجية كانو كيحكمو حتى المناطق ف الجنوب ديال ڤولوبيليس (وليلي دابا)، بلحاق الحكم الحقيقي ديال الرومان كان حد سالا كولونيا (سلا دابا). شي د المؤرخين كيآمنو بيلا الإمبراطورية الرومانية وصلات حتى لآنفا (الدار بيضا دابا)
لبيزانطيين.
فلعام 285 خرجات لمبراطورية الرومانية من لمغريب وجاو لوندال وهوما قبايل من الشرق ديال جرمانيا (لاليمان د ليوم)، ومن موراها لقوط ديال لغرب ومن موراها لبيزنطيون. فهاد لوقيتة كانوا الناس فالجبولة مامستعمرهوم حد، إنما كان كيحكمهوم ملوك وقياد أمازيغ منهوم. جات الناس لي كتروج لمسيحية لمغريب فلقرن جوج ميلادية، والناس لي ساكنين لفيلاجات ولعبيد وبعض لفلاحة قبلوا هاد الدين الجديد هادا لي جابو ليهوم.
تاريخ لمتوسط.
لأمويين.
لغزو لإسلامي ديال منطقة المغرب الأقصى، اللي بدا ف الوسط ديال القرن 7 ميلادية، نجح ف البديا ديال القرن 8. هاد الغزو جاب الإسلام ولُّغة لعربية للمغريب. لمغريب ف هاد الوقت كان كيتعتابر طرف من لمقاطعة ديال إفريقية اللي كانت تابعة للدولة الأموية، و لحكام ديال كل بلاصة كانو كيتختارو من عند لحاكم لكبير ف قيروان. للقبايل الأمازيغية عتانقو الإسلام، بلحاق حتافضو بلقوانين لعرفية ديالهوم، و خلصو الضريبة للإدارة ليسلامية لجديدة. كانو جاو ناس عرب و سكنات لمغريب و حكماتو وصاوبو مماليك دياولهوم، بحال صالح بن منصور لي أسس إمارة نّكور ونشر ليسلام بين لي ساكنين فلمملكة ديالو، غالبا من مورا ما كانت كتطرا حرب فبزاف ديال لوقات.
ف 750م، القبايل الأمازيغية ناضو ضد لخيلافة الأموية. التورة بدات من عند القبايل اللي كاينين ف الغرب د لمغريب ونتاشرت دغيا فلمنطقة كاملة. واخا التورة ضعافت ف 742م قبل ما توصل لقيروان، لا الحكام الأموين و لا الخلفاء ديالهوم العباسيين قدرو يعاودو يسيطرو على الغرب ديال إفريقية. المغريب تهنى من الحكم ديال الأمويين بلحاق ولا مقسوم على بزاف ديال لدول أمازيغية صغيرة مستقلة بحال برغواطة، سيجلماسة، ونكور، وزيد عليهوم تلمسان وتاهرت اللي دابا كينتميو لـدزاير.
لأدارسة.
ف عام 789م، تبنات دولة لإدريسية للي حكمات جزء كبير من لمغريب على يد ادريس بن عبد الله، ولي كان هرب من موقعة فخ عام 786م، وجا لمدينة وليلي وستقبلاتو لقبيلة لأمازيغية ديال أوربة لي بايعاتو فنس لمدينة باش يتكلف بلأمور دينية والسياسية ديالهم، بعد هاد لمبايعة، بايعوه قبايل أخرين بحال زناتة وغيرها، لي عطاه بزاف ديال لقوة باش يدير التوسوعات ديالو حتى وصلات الدولة ديالو لتامسنا، فازاز وتلمسان، و أسسات بزاف ديال لمدون من غير فاس، بحال لبصرة ؤ تامدولت، و تبعو ليهم بزاف ديال لقبايل بحال مكناسة ؤ غمارة ؤ مصمودة، لكن واخا هكاك فشلوا لأدارسة فتوحيد ديال لمغريب، حيت فلعهد ديالهم كان لمغرب مقسم لبزاف ديال لإمارات، بحال إمارة نكور فشمال، و سجلماسة فشرق، و بروغواطة فلغرب. كايتقال بلي هارون الرشيد صافط لي يقتل ادريس بن عبد الله بسم، من موراها شد ولدو ادريس التاني لحكم وهو باقي صغير عاد عندو 12 لعام. هاد دري ولا راجل وكبر لحكم ديالو، ؤ بنا مدينة فاس عام 808 م، و مهد للمرحلة دلقوة ديال هاد دولة، لي تبنا فيها جامع لقاراويين عام 859م، لي هو من أهم لمعالم تاريخية فلمغريب، و أقدم جامعة فلعالم. بعد لمرحلة ديال لقوة، جات لمرحلة ديال ضعف لي طاحت فيها دولة عام791 م على يد يحيى رابع. من أهم الأثار لي خلاوها الأدارسة هي مدينة فاس لي بناها دريس تاني و قسمها لعدوة ديال الأندلس و عدوة ديال لقرويين، و بنا فيها بزاف ديال لمعالم بحال جامع الأشياخ فلعدوة ديال لأندلس، ؤ جامع شرفاء فلعدوة ديال لقرويين، ؤ دور سوار على لمدينة، و دار ليها لبيبان. فلوقت ديال لأدارسة، كانت لمدينة ديال فاس عندها شهرة كبيرة فلعالم، حيت كانت من لمدون لقلال لي متحضرين، بحكم كانو فيها زناقي مبلطين بلحجر و تاينقيوهم بشكل دوري، و كانت لخزينة ديال دولة مرفحة حيت تادخل بزاف ديال ضرائب على تجارة لي تشهرات بيها هاد لمدينة، كيف ما دارو الأدارسة عملة خاصة بيهوم من لفضة. أهم لحوايج لي ميزات الحكم ديال الأدارسة عاود، هو جامع القرويين، لي تايتعتابر أقدم جامعة مزال محلولة لحدود ليوم، هاد جامع لي بناتو فاطمة لفهرية عام 895 م، بلفلوس لي ورتاتهم على باها لي كان تاجر كبير جا لفاس من لقيراوان، لي خلى هاد جامع يتشهر قد هكا هو لعلوم لي تطورات ديك لوقت بلفضل ديالو، حيت كان بحال مدرسة ولا جامعة تايجيو ليها طلبة لعلم من كل بلاصة باش يتعلمو لعلوم ديال دين و ديال لعقل، بحال طب ولمنطق وتفسير و غيرها، و كان هاد جامع تايوفر امكانية لناس باش يتعلمو نظريا و تطبيقيا.
جات من مورا هاد السلالة بزاف ديال لمماليك خرا بحال لموحدين ولمرينيين ولوطاسيين والسعديين وحدا تابعة ختها، كياخدوا شي مدون كيديروهوم عواصم لدول كبيرة بزاف. هاد لمدون كتسمى ليوما بلمدون لمبراطورية دلمغريب. ومن مورا لقرن 11م، زداهرات هاد الدول وكانت قوى كبرى فلغرب ديال إفريقيا، من مورا ما كانت كاتحكم ديك لبلايص، وزيد عليهوم حتى لأندالوس. بزاف ديال لمسلمين وليهود هربو من لحرب لي نوضاتها لمماليك لمسيحية عليهم فلأندالوس، ولي ناس عرفاتها من بعد بحروب الاسترداد.
لمرابطين.
من ورا ما طاح لحوكم ديال لأدارسة، ومن عام 1060، بداو سلالات أمازيغية تايحكمو لمغريب، أول وحدة كانت هي دولة ديال لمرابطين للي لأصل ديالها من قبيلة لمتونة من صنهاجة. دولة دلمرابطين نجحات توحد لمغريب، ؤ توسعات فلأندلوس ؤ لمغريب حاليا، ؤ توسعات تا على شي بلايص من موريطانيا ومالي ولجزاير دابا، كيف ما كانت حاكمة طرقان ولمدون ديال تجارة ديك لوقت. تأسسات دولة دلمرابطين بعد 119 عام بعد ما طاحت دولة دلأدارسة، بضبط عام 1036 م على يد عبد الله بن ياسين، و دارت مراكش عاصمة ديالها، ونجحات تسيطر على بورغواطة، هاد دولة عرفات أحسن وقت ليها على يد يوسف بن تاشفين، و ماطاحتش تا لعام 1143 م على يد لموحدين. يوسف بن تاشفين، سميتو كاملة هي أبو يعقوب يوسف بن تاشفين بن إبراهيم اللمتوني الصنهاجي، تزاد عام 1009 و خدا لحكم عام 1065، و مات عام 1106 فمراكش و تدفن فيها، هو واحد من لحكام ديال دولة لمرابطية من أصل أمازيغي، (قبيلة لمثونة)، تلقب بأمير المؤمنين وناصر الدين، مراتو هي زينب نفزاوية، ؤ ولادو هوما علي بن يوسف بن تاشفين وتميمة بنت يوسف بن تاشفين.
لموحدين.
دولة ديال لموحدين توسعات على لأندلوس وشمال دلمغريب وتونس ولجزاير دابا. كيف ما حكمو طرقان ولمدون ديال تجارة لمومهيمة ديك ساعة. دول لموحدية دخلات فحرب معا لمرابطين، بعد ما دارو دولة ديالهم عام 1120 م على يد محمد بن تومرت، و حكمو لعاصمة دلمغريب ديك ساعة لي هي مراكش، لي خلاوها عاصمة لدولة ديالهم، من بين سلاطين لي حاكموا يامات لعز ديال لموحدين كاين يعقوب لمنصور لي تزعم الكومبة ديال لأرك ضد لمملكة ديال قشتالة. دولة ديال لموحدين طاحت عام 1270 فاش مات سلطان أبي دبوس.
لي أسس دولة ديال لموحدين هو محمد بن تومرت بن عبد الله بن يا مصال، من منطقة هرغة فسوس، تزاد عام 1077 ؤ مات عام 1130 فمنطقة تينمل و تدفن فيها فلمسجد لأعظم، هو قايد عسكري مسلم، ؤ كاتب ؤ سياسي، تشهر بلهتمام ديالو بلإسلام، ؤ قراو على يديه بزاف ديال ناس بحال عبد المؤمن بن علي، أهم كومبة دارها هي لكومبة ديال لبحيرة ضد لمرابطين لي تغلب فيها، ؤ أهم كتاب عندو هو كتاب "أعز ما يطلب".
فلعهد ديال دولة دلموحدين، بانو بزاف ديال لعلماء، أشهر واحد فيهم هو بن رشد، لي تشهر بلعلوم لي كان تايبحث فيها بحال طب، لعلوم طبيعية ولفلسفة، ولأخلاق وسياسة ولفقه وللغة. كيف ما خلاو لموحدين بزاف ديال لأثار لي كاتعبر على لحضارة ديال هاد دولة، بحال صمعة دلكتبية فمراكش، وصمعة دحسان فرباط، وباب أڭناو فمراكش، وصومعة لخير اَلدا فإشبيلية.
تاريخ جديد.
فالتاريخ الجديد ستمرو سّعديين ف لحوكم تال عام 1659. من موراها بانت سلالة لعلويين لي كانت حاكمة مملكة تافيلالت من 1635. هاد السلالة عاودات وحدات لمغرب فعام 1666. فعام 1684 رجع مولاي سماعيل بن شريف طنجة من نجليز وبدا كيجمع لمداين دلمغريب فواحد الدولة مجموعة، واخا شي قبايل مابغاوش ليه. كان لمغريب أول دولة لي عتارفات بستيقلال ديال ميريكان ف 1787م. وفلبدية ديال التورة ديال ميريكان كانت لباريخات لميريكانية ديمن كتجيها لهجمات ديال لقراصينة لأمازيغ، من بعد قرر محمد تالت أن كاع سفن ديال ميريكان غادي تكون مصوفية من لهجومات ديال لقراصينة. تدارت فعام 1777 المعاهدة ديال الصداقة لميريكانية لمغريبية، وكتعتابر ليوما من لمعاهدات لقديمة ديال ميريكان لي مازالا خداما تالين لهاد النهار.
من لبدية تاع القرن 18م وقف لمغريب أنكاپابل قدام واحد تورة كبيرة بداتها أوروبا فقضية التورة الصناعية، وحاول لمخزن يدير بزاف ديال لإصلاحات باش يساير لوضع الجديد لي قدامو، وما بين هاد لإصلاحات:
لمخزن والسياسة.
واخا نيضام ديال لبيعة كانو فيه لقاوانين الدينية هي لي كانت كاتفورصا، إنما فلقناتي لخرين لقاوانين لوضعية هي لي كانت كتسير لبلاد وكاتنضم لعلاقات مابين الشعب لا من ناحية لقتيصاد ولا لمحاكيم ولا لبوليس فلبلايص لي كان فيها واحد النوع ديال لحوكم الداتي، هاد لتيفاقيات كانت كاتقيد فلمدارس (بلأمازيغية: ⵜⵉⵏⵎⵍ "تينمل") وكتختالف من بلاصة لوخرا، هاد التنضيم واخا كان لمخزن ضعيف، كان كيعوض السلطة ديالو وكايجي لحوكم متوازن، وكيبان الدور ديالو بزاف فاش كاتنوض روينة على شكون غايحكم ديك لبلاصة.
من ناحية المؤسسات، كيعاود لينا لمقيم لعام لفرنسي فلمغريب جنرال ليوطي فوحدة من لكيتابات ديالو: "«فاش دخلنا لمغريب لقينا قدامنا واحد لمبراطورية قديمة فالتاريخ ومامتحكم فيها حتى شي براني، كانت شادة فراسها قدام أي حاجة درناها باش تولي ديالنا، وحتى دابا فهاد لعوام لاخرين كتبان لينا منضمة بزاف لا من جيهة لإدارات فالداخل ولا لي كايمتلوها على برا»" لمؤريخ لبريطاني اللبناني فأصلو ألبيرت حوراني (1915-1993)، لي كان أستاد فجامعة أكسفورد، أكد فلكتاب ديالو "تاريخ الشعوب العربية" أن لمغريب كانو عندو مؤسسات حوكومية و وحدين خرين متعلقين بلقضاء، وكيݣول: "«من مورا لحودود ديال لمبراطورية لعتمانية، كاينا دولة من نوع آخر كاينا من هادي شحال: ديك دولة سميتها لمبراطورية لمغريبية»"، وعندها ݣاع لبودرات ديال دولة جديدة: لمحاكيم ولويزارات ولعسكر، واخا فشي وقات كانت كتجي لفوضى ولحوكم لي ممݣادش.
لعسكر.
السياسة لي كان خدام بيها لمغريب فلقرن 16 و17 هي سياسة كانت كتجيب توازون الدولي، وهادشي باش إيحافض لمغريب على ستيقلال ديالو ويبعد عليه الطمع ديال لبلدان لبرانية.
بدات الدولة دلمغريب كادير لتيصالات مع الدولة لعتمانية من مورا ماولاو هادو صحاح ومتحكمين، والجهد ديالهوم زاد بزاف فاش داو تلمسان ف1517 ووداو مدينة الجزائر ف1516. من مورا ما خداو تلمسان، هرب السلطان ديالها وطلب اللجوء فمدينة فاس. العتمانيين كانو منوضين حرب فشمال إفريقيا زعما راه كيدابزو مع الصبليون النصارا، ديك لوقيتا نيت كانو سّعديين محاربين مع برطقيز وجراو عليهم من لجانوب دلبلاد، وبضبط من مدينة أكادير ف1514، ومن موراها دارو سّعديين توحيد لبلاد من مورا ما خداو لحوكم من الوطاسيين.
لقتيصاد.
فلقرن 18 بداو لمصاليح ديال أوروبا كيكبرو نهار مورا خوه ف لبحر لبيض لمتوسط، هاد لمصاليح خلات الدول ديال أوروبا يحضيو التجارة ديالهوم باش إيوقفو لجيهاد لبحري لي كانت كاديرو لباريخات دلمغريب هاداك لوقت. بسباب هادشي بزاف ديال الدول دأوروبا سنات معاهادات أولا جدداتها مع لمغريب، و هادشي فالنص التاني ديال لقرن 18. متلا فلعهد ديال محمد تالت (لي حكم مابين 1757 و1790) جات 7 ديال الدول لأوروبية وسينات معاهادات ديال الصحبة والتيجارة، بلحق كانت كولها تقريبان كتشابه فلبنود اللي فيها، بحال لحضية ديال لباريخات ويتعطاو متيازات لتجار دياولهوم ويتعطاو ليهوم لخدامات فلمراسي دلمغريب.
تاريخ لقريب.
فلبدية ديال لقرن 20 ومورا ما كانش انتفاع من ليصلاحات لي دار لمخزن باش تجدد الدولة، ومن مورا ماكانو بزاف ديال لمشاكيل فلقتيصاد وأزمات فالداخل وعلى برا، سيفطات فرنسا لعسكر ديالها لدارالبيضا فشهر 8 ديال 1907، وكان بزز على السلطان عبد الحفيظ إسيني معاهدة فاس ف1912 خلات لأراضي ديالو تكون تحت حماية من طرف فرنسا والصبليون على حساب ما تافقو عليه فمؤتمر لجزيرة لخضرا ف7 شهر 4 عام 1906، من موراها ولات عند الصبليون نفود فالشمال (الريف) ولجانوب (سيدي إفني وطرفاية ولأقاليم لجانوبية). داكشي لي بقا من لمغريب خداتو فرانسا وف1923 تعلنات مدينة طنجة على أساس غاتولي منطقة دولية من مورا ما تسينا بروتوكول طنجة.
سلطة وسياسة ولمؤسسات.
لقوام ديال دولة.
لمغريب بحال أي دولة عندو حدود برية وبحرية وجوية لي كاتحدد لأرض ديالها، هاد الأرض مقسمة ل 12 لجيهة، منها 9 دلجيهات بحرية، ؤ 3 دلجيهات داخلة. أما شعب لمغربي، معروف بتنوع ديالو من ناحية الأصول، حيت كاينين لأمازيغ لي هوما سكان لأصليين ديال لبلاد، و كاينين لعرب، كيف ما كاين توازن بين رجال و لعيالات، عكس لفئات ديال لأعمار لي مرتافعة شوي فلفئة ديال شباب، كيف ما كاين تنوع بين ناس ديال لمدون ؤ ناس ديال لبادية، هاد ناس منهم لفلاحة ؤ لموظفين ؤ صناع ؤ لعمال ؤ غيرهم. نظام دلحوكم فلمغريب ملكية دستورية ديموقراطية برلمانية واجتماعية، لماليك فيها هو رئيس ديال دولة، ؤ لممثل لول ديالها. على حساب ما تايݣول الدستور د2011، لماليك عندو سلطة محدودة. ؤ لحوكومة كاتسمح يكونو أحزاب دلمعارضة، بزاف من هاد لأحزاب تدارت غير فسنين للخرة. رئيس لحوكومة (قبل 2011 كان كيتسما لوزير لول) هو رئيس ديال لحوكومة لي فيها بزاف ديال لأحزاب.
سّلط ديال دّولة.
سلطة فلمغريب مكونة من 3 ديال لحوايج:
رّموز ديال دّولة.
أو
لماليك.
على حساب ماتايݣول الدستور ديال لبلاد فلفصل 19: "«الملك هو لمير لمومنين وهو لپاطرون لكبير ديال الدولة قدام دوال لاخرين، والرمز لي كايجمعها وهو لي ضامن الدوام ديالها، هو لي كيطاكي لدين ولي كياخود لوقار ديال الدستور، وعندو الحق باش يصاوب لحقوقا ديال لمواطنات ولمواطنين ولجماعات ولهيئات وهو لي كايضمن ليستيقلال دلبلاد ولحوز ديال لمملكة داخل لحق ديالها.»" لمليك كيترأس لمجليس ديال لويزارا، وهو لي كايحط رئيس لويزارا فبلاصتو من مورا ماكادوز لنتيخابات التشريعية، ومن مورا ماكايطلبو الرايس كيعين لمليك لويزارا لاخرين. واخا الدستور عاطي لحق لمليك باش إيجري على لويزارا من هديك لخدمة لي شادينها، أولا يتفك واحد من لمجاليس دلبرلمان أولا بجوجهوم من مورا مايتشاور مع الرايس ديالو والرايس ديال لمجليس الدوستوري، ويدير خطاب للشعب، فهادشي ماطرا إلا مرة وحدا ف1965.
الدستور و لمؤسسات.
دستور المغرب 2011 هو الدستور السات ديال المغرب من نهار خدا الاستقلال. هو أعلى قانون كاين فلبلاد وهو اللي تاينضم السلطات والعلاقات اللي بينها فالمغرب: الملك، الحكومة، البرلمان والسلطة القضائية. فيه 180 فصل وبدات الخدمة بيه رسميا ف 30 يوليوز 2011.
لبرلمان لمغريبي فيه جوج دلمجاليس: مجلس النواب ومجلس لمستشارين. الناس ديال مجلس النواب، لي هوما 325، كيصوت عليها الشعب ديريكت، وكاتسالي لعضوية ديالهم فلبدية ديال الدورة دشهر 10 فلعام لخامس من مورا ماكايختارهوم الشعب. لمجلس ديال لمستشارين فيه 270 ديال الناس كيتختارو لتسعود دالسنين. 3 من كل 5 منهم من كل جيهة فلمغريب كتستيهوم هيئة ناخبة فيها ممتلين دلجماعات لمحلية، ودوك جوج خماس لي بقاو كتصوت عليهم هيئات ناخبة فيها منتخبون فلغرف لمهنية وهيئة ناخبة فيها ممثلي المأجورين.
رّاية ؤ نّشيد لوطني.
علم المغريب هو علم فيه توب حمر وسط منو نجمة مخمسة خضرا. شعار المغريب هو ترس حمري فيه نصف ديال الشمش طالعا ب15 خط ديال الشعة فوق واحد الساحة فيها جبولة ديال الأطلس، وفجناب جوج سبوعة من سباع ديال الأطلس، السبع لي على ليسر مجانب ولي على ليمن راسو أفاص، وفالترس واحد الصمطة دهبية مكتوب فيها لآية ديال لقرآن": ﴿إن تنصروا الله ينصركم﴾.
أول نشيد مغريبي كان هو نشيد جمهورية الريف المغربي لي تأسسات ف 1921، ومشات بسباب هجوم فرنصي صبليوني عام 1926، كتبو الشاعر ديال فلسطين إبراهيم طوقان بلألحان ديال اللبناني محمد فليفل، وكيشبه بزاف للنشيد لوطني ديال لبنان.
النشيد لوطني ليوما هو النشيد الشريف (تيليشارجيه) كتبو علي الصقلي الحسيني ولحنو ليو مورݣان. النشيد بقا بلا كلمات من مورا لستيقلال حتى ل1970 ملي تأهل لمنتخاب لكاس لعالام ديال لمكسيك لي كان أكبر بلاصة كتحتافل فيه الدول بلأناشيد لوطنية، ملي خدا الحسن التاني كلمات ديال الشاعر علي الصقلي الحسيني مع نفس لحن باش إغنيوه لكوايرية د لمنتخاب.
التقسيم لإداري.
لجيهات.
من مورا لخطاب ديال لمليك محمد السادس ف2010، دارت لحوكومة برنامج غيعطي لحوكم الداتي لكل جهة من لجيهات دلمغريب، ودارت واحد اللجنة سميتها اللجنة الاستشارية للجهوية، هي تابعة للحوكومة تكلفات باش تصاوب نمودج ديال لأقاليم اللي عندها حوكم داتي. اللجنة دارت تقرير سماتو "أطلس التقطيع الجهوي المقترح" واللي فيه 12 جيهة.
وفإطار اللامركزية ولجهوية اللي اعتمدتها لمملكة لمغربية، التقسيم لإداري من 2015 داير هاكا:
لجغرافيا.
لموقيع.
لمغرِيب جَا هُو تَّالي فشَّمَال لغْربي ديال لقارة دإفريقيا، ؤ هو تَّالي فلجَنوب لغْربي ديال لبحر لبيضْ لمتوسط، ؤ فشرق ديال لمحيط لأطلسي. المغرب كاين فشَّمال ديال دّْوِيرَة دلإستواء، و فْلغربْ ديال لخط ديال ݣرينيتش، و تايدوز فلجانوب ديالو دّْوِيرَة ديال سَرطان. لمغريب عاود كاين بين لخطوط ديال طول 1 درجة، و17 درجة، فلغرب ديال خط ݣرينيتش، وبين دّْوِيرَات ديال لعرض 21 درجة و36 درجة فشمال ديال دّْوِيرَة دلاسْتواء.
لمغريب عندو حدود طبيعية، حيت تانلقاوه تايطل على لبحر لبيض لمتوسط فشَّمال، بخط دساحل تايوصل ل450 كلم. وتايطل من لغرب على لمحيط لأطلنتي بخط دساحل تايوصل ل 3050 كلم، و فلمجموع تانلقاو 3500 كلم من لخط ديال ساحل. أما لحدود سياسية ديال لمغريب فتالقاو الدولة ديال لجزاير فشرق، و فلجانوب و لجانوب شرقي، كاينة دولة ديال موريطانيا.
لمغريب هو بين دول لي كاينة فلجانوب ديال لبحر لبيض لمتوسط، و هو لْخْرْ فشمال لغربي ديال مْجموعة دُول دلمغريب لكبير و إفريقية، كيف ما كاين فلجانوب ديال لقارة د أوروبا و هو لي قريب ليها من إفريقيا، حيت تايفصلو على صبليون غير لمضيق ديال جبل طارق. هاد لموقع ديال لمغريب هو موقع ستراتيجي لإفريقيا ولدول ديال لمغريب لكبير، حيت قريب من أوروپا، و حيت محلول على جوج دجوايه ديال لبحر، (لبحر لبيض لمتوسط ولمحيط لأطلسي)، و كايتعتابر طرف مهم فلمضيق ديال جبل طارق، لي هو واحد من لممرات لمهمة فتيجارة فلعالم. لموقع ديال لمغريب ستراتيجي حتى بنسبة للاتحاد ديال أوروبا، حيت لقرب ديالو ليها تايخليه بحال شي باب كاتنفاتح منو أوروبا على إفريقيا من ناحية الإقتصاد.
تضاريس.
التلتاين ديال لمغرب الشمالي فيه غير الجبولة، وكيوصل لعلو ديال بعضها لكتر من 4000 ميترو فوق لبحر. جبل توبقال هو لعالي فيهوم ݣاع وكيوصل لعلو ديالو لـ 4167 ميترو. لمغريب هو لبلاد لوحيدة فشمال افريقيا و الشرق الاوسط لي فيها سلسلة ديال جبولة كاملة، ولي هي السلاسل ديال جبال لأطلس، بطروفة ديالو بتلاتة: لأطلس لكبير ولأطلس لمتوسط ولأطلس الصغير. وزيد على هاد شي سلسلة جبال الريف لي الراس لعالي فيها هو جبل تدغين بلعلو ديال 2456 ميتور.
السهول فلمغريب كبيرة وشادة من جبال الريف حتالين لأطلس لمتوسط. لحوض ديال واد سبو فيه سهول لعلو ديالهوم صغير، فيه ويدان وهضبات كتزرع فيها بعض لمحاصيل. فسهل لغرب غاتلقا الشمندر، قصب السكار، الروز والطابا. فهاد السهل كاينا غابة لمعمورة لي فيها كيحطبو العرعار والكاليبتوس. كنلقاو سهول خرى بحال دياول هضاب لفوسفاط وهضاب الشاوية، كنلقاو سهل دكالة، وفالشرق كاين سهل تادلة. فالجانوب كاين سهل لحوز فمنطاقة مراكش، وسهل سوس لي داير على شكل متلات فلخاريطة حيتاش تيحدوه جبال لأطلس لكبير ولأطلس صغير ولمحيط لأطلسي، وكاينين سهول خرين بحال اللوكوس، نكور، تريفة، وادي ورغة، سهل بهت، سهل إناون.
فلجانوب عاوتاني كاينا حتى الصحرا، لي فيها عروݣ بحال عرݣ الشابي فلحودود مابين لمغريب ودزاير، ولي هو أكبر عرݣ فيه لحجر والرملة. بعض الرمال يقدو يوصلو لعلو ديال 200 ميترو.
لمناخ.
المناخ ديال لمغريب كايڤاري على حساب البلايص، متوسطي فالشمال، محيطي فلغرب وصحراوي فلجانوب. لبلايص لي فيها لبحر فيها واحد لمناخ معتادل. النص ديال الشمال كيدوزو فيه جوج ديال لفصول: فصل ناشف كيجي مابين شهر 5 وشهر 9، وفصل كتكون فيه الشتا كيجي مابين شهر 10 و4. أما لجانوب كيسيطر عليه لمناخ الصحراوي لي ناشف وسخون بزاف. كيتأتر لمناخ ديال لمغريب بواحد الضاهرة جوية لي هي تدبدب ديال شمال لأطلسي. هاد الضاهرة كتحكم فشتا والتلج لي كيجيو للمغريب من جيهة لمحيط لأطلسي.
حيات لبر.
لحياوانات.
تروة ديال لمغريب لحياوانية كبيرة وبزاف، حيتاش لموقع ولجغرافيا ديالو كيلعبو دور كبير باش تعيش حياوانات كتيرة من إفريقيا وأوروبا. الحياوانات لي كتيرة بزاف فلمغريب هي الطير، لي واصل لعدد ديال النواع ديالهوم ل454 نوع، 5 دخلها بنادم لبلاد و156 نوع نادر. من أشهر التديات لي كاينا فلبلاد هي أسد لأطلس، هو واحد لكائن منقارض فالطبيعة وكانو الرومان كيجيبوه لحلبات ديال لمصارعة باش يدابز مع لمصارعين.
اربيع ولشجار.
الجبال ديال لمغريب كاينوض فيهم لعرعار ولبلوط ولأرز وربيع جبلي آخور. السهول كينوض فيهوم الزيتون والمصطكا وأرݣان لي كاين فبلايص كتار ديال جبال لأطلس وكاين غير فلمغريب. فلمناطق ديال الداخيل كينوض لحلفة والشيبة، أما النخل كاين فلواحات ديال لجانوب.
لمغريب عندو موشكيل كبير مع التصحور، حيت كاتدي ليه كل عام 31 هيكتار من لغابات ديالو فلعام. هاد لموشكيل مكاينش غير فلجانوب ولكن حتى الشمال حيتاش من 1920 لدابا مشات النص من غابة لمعمورة. أما لجانوب يادلي فراه الرملة جاتليه على 280.000 هيكتار ووصلات لواحات ديال درعة وزيز وولات 1500 نوع من الربيع مهددة بلنقيراض، تقريبا كولها من لأنواع لي كاينا غير فلمغريب. ومن لأسباب لي خلات هاد الضاهرة تزيد هي لجفاف والتراب لي كايزيد يولي مالح ولحطيب لعشوائي ديال لغابات.
لمجتمع.
لّوغات.
لأمازيغية و لعربية هوما اللوغات الرسمية ف لبلاد. تقريبان ݣاع لمغاربة كيدويو ب الدارجة مزيان. تقريبان شي 13.5 مليون مغريبي من أصل 32 مليون (ماكاينينش حسابات رسمية) كيدويو بوحدة من اللوغات ديال عائلة اللوغات لأمازيغية (إما اللوغة ديال تشلحيت، اللوغة ديال تاريفيت ،اللوغة ديال تايزناسنيت أولا اللوغة ديال تمازيغت لأطلس لمتوسط)، وكايهضرو بيها إما بوحدها أولا معا لّوغة الدارجة. كاينين ناس خرين كيدويو اللهجة لعربية لحسانية واللهجة لعربية الصحراوية. لفرونسي كانت لغة رسمية شحال هادي بسباب ليستيعمار، دابا ولات لّوغة لأجنبية لّولة لي كتستعمل ف لجاميعات و لإعلام. 2 مليون مغريبي كيهضرو ب صبليونية، وبزاف ف الشمال. نّݣليزية هيا لوغة ممنتاشراش بزاف إلا ما بين لفيئة لمتقافة ديال الشباب.
الناس.
أوّل إحصاء د سّكان تدار ف لمغريب مورا سّتيقلال ف 1960، تّلقا فيه بلي كاينين 11.598.070 لي ساكنين ف لبلاد، سوا مغاربا ؤلا أجانب. ؤ نقاسمو ل 3.403.798 ف لمدون (29,3%) ؤ 8.194.272 ف لمناطق لقروية (70,7%).
عدد سكان لمغريب ليوما هو 36.5 مليون دبنادم، بواحد زيادة ديال 1.26% كل عام. كتر من 100.000 براني ساكنين فلمغريب، غلبيتهم إما صبلبون أولا فرانصيص شادين التقاعود أولا من الناس لي خدامين فالشركات ميلتيناسيونال. هاد النسبة ديال الزيادة نقصات على لفترة ما بين 1971 و1982، لي وصلات فيها ل2.8%.
الدراسات الجديدة بينات بلي غالبية لعرب ولأمازيغ الي كنفرقوهم باللوغة ديالهوم ماكايختالفوش على بعضياتهم من ناحية التركيبة لويراتية ديالهوم بزاف. هاد لأبحات بينات بلي عملية التعريب لي طرات فلمغريب ما هي إلا استيعاب تقافي. لهابلوݣروپ-Y هو واحد لكروموزوم كيمشي من لواليد لولدو بلا حتى تغيير جيل من مورا جيل. الدراسات لي دارت على لمغاربة بينات بلي 81.7% منهوم كينتاميو لهابلوݣروپ E (وهو لي كيميز الساكينة لأمازيغية) ومابينهوم 72.6% كينتاميو لواحد الشعبة ديال هاد لهابلوݣروپ وهي E1b1b سواء فلبلايص لي كاتهضر فيها الناس بلعربية ولا لأمازيغية. واحد لأقلية من الساكنة 13.3% كتنتامي للهابلوݣروپ J (وهو لي كايميز الساكنة الشرق-أوسطية بحال لعرب وليهود).
لأديان.
أغلبية الناس فلمغريب كتآمن بالدين لإسلامي، ولي هو دين الدولة، وحتى دستور د 2011 زاد أكد على هادشي، وأكد على أن الدولة كتضمن حرية التعبد لݣاع الشعب. فلحسابات ديال الدولة 99% من الشعب مسلمين، وافتيراضان كلهم من السنة، مع واحد لأقلية مسيحية وأقلية يهودية. الدراسات ولإحصاءات لي ماشي رسمية لقات بلي 80-95% ديال الشعب لمغريبي بلقليلة متدين. حسابات دارو على آلاف ديال لمغاربة لقات بلي مابين 3-14% من لي تجاوبو ݣالو بلي هوما ماشي متدينين
لقتيصاد.
لمغريب من الدول لي نامية ولي عندها اقتصاد حر واكونطرات ديال التبادل الحر مع بزاف ديال البلدان بحال ميريكان واوروبا وتركيا والأردن وتونس والإمارات. هاد الكونطرات مع الموقع الإستراتيجي ديال البلاد تيعاونها باش ايكون عندها استثمارات كبار وكثار. الناتج الداخلي الخام ديال المغرب كان داز 61 مليار دولار فعام 2006 لي تيعني 2000 دولار للواحد فالعام. كان عند لمغرب ف 2007 مبادلات بزاف مع أوروبا مبعدها اسيا ومبعدها ميريكان وعاد إفريقيا. من 1993 ولحوكومة خدامة باش دير خوصصة لبعض ليسيكتور بريڤي باش تحيد عليها شوية من التقل لي كانت هازاه.
لخدمات.
السياحة هي لي كاتجي اللولة مابين لخدمات، حيت جابت لبلاد كتر من 77 مليار درهم ف2018 وجاء لمغريب 11.3 مليون سائح ف2018. كتعتابر مراكش هي لمدينة السياحية لولا فلمغريب وكيتبعها مدينة أݣادير، وعاد باش لمدون ديال طنجة، كازا، فاس، ورزازات، الرباط، تطوان، مكناس، والصويرة. المغرب عضو فلمجليس التنفيدي ديال منطمة السياحة العالمية وهادشي من 2007.
صناعة.
قطاع الصناعة فالمغرب عندو 28% ديال الناتج الداخلي الخام. الصناعات لي تيتميز بها هي لي صناعات الغذائية والكيماوية لي المغرب تيتعبر اهم مصنع فإفريقيا مبعد جنوب إفريقيا. كاينا أيضا الصناعة الصيدلية لي تتغطي 90% من الطلب المحلي. لمغريب عندو مصفاة المحمدية لي هي من لأكبر فإفريقيا الشي لي تيعطيه صناعة بتروكيمياوية مزيانة. صناعة النسيج معروفة فالمغرب لي هو أول مصدر للإتحاد الأوروبي. مؤخرا بدا لمغرب فصناعة السيارات مبعد مادار اتفاقيات مع شركات عالمية بحال رونو نيسان، وكاتݣول التوقعات بلي لمغريب غايصدر مليون سيارة ف2023.
فلاحة.
عن لمغرب بزاف ديال التيساع باش ايدير الفلاحة تقريبا 3 مرات مساحة ديال بلجيكا. هاد الفلاحة تتنتج خصوصا القمح والشعير والذرة والقطنيات والجلبانا والعدس واللوبيا. كاينا حتا الفلاحة ديال الفواكه والزيتون وحتا تربية الماشية. لمساحة لمسقية فلمغريب وصلات 16000 كيلوميتر مربع. لمغريب هو التاني فلعالام من ناحية التصدير تاع لحوامض والسابع فإنتاج زيت الزيتون. لمغريب من أكبر الدول لي كاتنتج لحوت فلعالام، بلمقدار ديال 1.34 مليون طن ف2016 بوحدها، صدر منها 644 ألف طن.
لمعادن.
كاين بزاف ديال المعادن فالمغرب بحال الحديد والكوبالت والنحاس والزنك والفضة والأنتيمون والمنغانيز والرصاص والفليور ولكن لموهيم فيهوم هو الفوسفاط لي لمغريب هو ثالث فلعالم من ناحية لينتاج منبعد ميريكان والشينوا واللول فالعالام من جيهت لمخزون. وف2003 تكتاشفات شي كميات ديال الدهب حدا أكادير.
طاقة.
لمغرب ما تاينتجش بزاف ديال الطاقة غير شي 5% من داكشي لي تايحتاج وتيستورد الباقي. لمغريب ما عندوش إنتاج كبير ديال لأنتراسيت ولغاز، وخا تكتاشفات كميات من لݣاز الطبيعي. بدا لمغرب تيستتمر فالطاقة المتجددة بحال الطاقة الشمسية وديال الريح باش إطيح النسبة ديال داكشي لي كيستاورد.
لمغريب عندو محطات ديال الطاقة الشمسية قريب تولي تنتج ليه 2 جيݣاوات ديال الضو ف2020.
التقافة.
لأعياد لوطنية.
هاد لجدوال فيه ليستة ديال لأعياد لوطنية والدينية فلمغريب.
بلايص اليونيسكو د ترات لعالامي.
لمغريب فيه 9 ديال لبلايص اللي معترف بيها عند منظمة ليونيسكو ديال تراث العالامي فلكلاصمون ثقافي. اللول كان فعام 1981 و لخر كان عام 2012. لمواقع مرتبة بحال هكدا:
كاين مواقع اخرى اللي حطها لمغريب فلائحة رمزية اللي كترشحها تكون معترف بها من اليونيسكو و اللي هي: |
المهدي بنعبود | المهدي بنعبود (تولد ف سلا ف 1919 - مات ف الرباط ف 1999) كان طبيب وفيلسوف ومفكر وكاتب مغريبي.
حياتو.
تولد المهدي بنعبود فسلا ف 1919 وكبر فيها. مات ليه بًاه وهو عندو 7 سنين, و ربًاتو مًو ومن بعد خاه لكبير زين العابدين. دخل للمدرسة وقرا فيها مزيان, حتا خدا لباك ديالو وبدا يقرا الطب ف 1940. مشا للجامعة د مونپوليي ففرانسا باش يكمل قرايتو, ومن بعد كمًل فباريز ف 1945. ف 1950 خدا الدكتورا ديالو وحلً عيادة فالدار لبيضا. فنفس لوقت اللي كان تيقرا, نخارط فلعمل لوطني ودخل فحزب ليستيقلال.
ف 1951 مشا للميريكان وحلً فيها مكتب باش يدافع على استقلال لمغريب. من مورا ليستيقلال نيشان, ايعينو محمد لخامس أول سفير دلمغريب فلميريكان, وغادي يبقا سفير 6 سنين (من 1956 ل 1962) حتا غادي يبدًلوه حيث ساند موظفي وزارة لخارجية فلإضراب ديالهم. موراها رجع عاود لمغرب وحلً عيادة فسلا, و من 1966 ولاُ أستاد دلعلم النفسي ولمداهب لفكرية لمعاصرة ولعقيدة لإسلامية ف لجامعة د محمد لخامس ف رباط, وخرًج بزاف د لكتوبا والتحاليل فهاديك لوقيتة.
مات المهدي بن عبود نهار 12 يونيو 1999 فالرباط.
كتوباتو.
كتب المهدي بزاف د لكتوبا فبزاف د لمواضيع, منها: |
المهدي بنعطية | المهدي بنعطية (تزاد ف 17 أبريل 1987 ف كوركورون ف فرانسا) هو كوايري مغريبي كان كيلعب ف لپوصط د مدافع معا لفراقي لي داز منها ؤ معا لمنتخب د لمغريب د كورة.
بدا المهدي بنعطية المسيرة ديالو ف أولمپيك مارساي ف 2005، ولكن مالعبش فيها تقريبا ݣاع و صيفطوه إعارة لبزاف د لفراقي. ف 2008، غادي تشريه كليرمون فوط، لي كانت ف درجة تانية د فرانسا، وتما فيه بدا يلعب ديما. ف نفس العام (2008) لعب أول ماتش ديالو مع لمنتخب د لمغريب، وكان ماتش ضد زامبيا ربح فيه لمغريب ب 3 ل 0.
ف 2010 غادي يمشي بنعطية ل لبطولة د لطاليان وغادي يلعب مع لفرقة ديال أودينيزي تلت سنين، لي كان عندو فيها مستوى مزيان، خلًا روما تشريه ف 2013. غادي يبقا بنعطية غادي وتيطلع و ف 2014 أيمشي ل بايرن ميونيخ. ف لعام تاني ديالو تمًا غادي يهبطلو نيڤو ويتضرب بزاف د لمرات، تا مشاتو بلاصتو ف دفاع. غادي يسلًفو لبايرن ف 2016 ليوڤانتيس، لي غادي تشريه ف 2017. ف يوڤانتيس غايلعب تلت سنين ف لمجموع، و ف 2019 أيمشي ل قطر يلعب ف لفرقة د دحيل، و هي لفرقة لي لعب فيها تال 2021 فين مشا ل تركيا ل لفرقة د فاتح قرا جمرك.
ف 2019 عتازل بنعطية لعب معا لمنتخب د لمغريب، ؤ ف دجنبر 2021 قرر يعتازل لعب د كورة. |
النادي د لمدابزة | النادي د لمدابزة (ب ) هو واحد لفيلم ميريكاني ألماني خرج ف 1999، و تبنى على الرواية ديال تشاك پالانيوك لي عندها نفس السمية، ؤ من الإخراج ديال ديڤيد فينشر، ؤ لبطولة د براد پيت، إدوارد نورتون، ؤ د هيلينا بونام كارتر.
لقصة د لفيلم.
الراوي (إدوارد نورتون) ديال لقصة لي مكيدكرش السمية ديالو. هوا خدام ف شركة ديال الطوموبيلات، كايسفر بزاف ؤفيه لأرق. الطبيب ديالو مابغاش يكتب ليه الدوا، و بلاصت هادشي كينصحو باش يحضر للإجتيماعات ؤ لݣروبات ديال الناس لي كاتعاني كتار منو، فكان كايحضر بزاف د لݣروبات د الدعم بحال لݣروب ديال الكونصير ؤ كايدّاعي بلي حتى هوا فيه، ؤ هوا على هاد لحال كايتلاقى ب نصابة بحالو مارلا سينڭر (بونهام كارتر). تعصب فاللول منين عرفها و من بعد غايتفاوض معاها باش مايحضروش ل نفس لݣروبات. من بعد واحد لمدة غايتلقى ف الطيارة بواحد السيد كيبيع الصابون سميتو تايلر (براد پيت) ؤ غايجرو لواحد النادي د لمدابزة ؤ بجوجهوم غيتعاونو باش هاد النادي يكبار، و لكن من بعد الراوي غيعرف الأهداف لخفية ؤ لحقيقية ديال تايلر ؤ من تما لحياة د بطل لقصة غاترون د بصاح. |
النخيل | النخيل جماعة ترابية مقاطعة كاينة ف إقليم مراكش، جهة مراكش آسفي، ساكنين فيها 64447 واحد، على حسب لإحصاء لعام 2014. |